പുസ്തകങ്ങളെ കൂടുതല് നെഞ്ചോട് ചേര്‍ക്കാം; ഇന്ന് വായനാദിനം – Christian Express News\nപുസ്തകങ്ങളെ കൂടുതല് നെഞ്ചോട് ചേര്‍ക്കാം; ഇന്ന് വായനാദിനം\nവായിച്ചു വളരുക, ചിന്തിച്ചു വിവേകം നേടുക എന്ന മുദ്രാവാക്യത്തിലൂടെ കേരളത്തെ മലയാളികളെ വായനയുടെ അല്‍ഭുത ലോകത്തേക്ക് കൈപിടിച്ചുയര്‍ത്തിയ ഒരു വലിയ മനുഷ്യന്റെ പി എന് പണിക്കരുടെ ഓര്‍മ്മ ദിനമാണ് ഇന്ന്. ഇദ്ദേഹത്തിന്റെ ചരമ ദിനമായ ജൂണ് 19ആണ് മലയാളികള് വായനാദിനമായി ആചരിക്കുന്നത്. ‘നമ്മുടെ നാടിനെ ജ്ഞാന പ്രകാശത്തിലേക്ക് നയിച്ച സൂപ്പര് വൈസ് ചാന്‍സലര്’ എന്നാണ് സുകുമാര് അഴീക്കോട് പി എന് പണിക്കറിനെ ഒരിക്കല് വിശേഷിപ്പിച്ചത്. ഗ്രന്ഥശാലാ സംഘവും സാക്ഷരതാ യജ്ഞവും കേരള സമൂഹത്തില് സൃഷ്ടിച്ച നവോത്ഥാനത്തിന്റെ അമരക്കാരനായിരുന്നു പിഎന് പണിക്കര്.\nസനാതനധര്‍മം എന്നപേരില് ആരംഭിച്ച ചെറിയ വായനശാലയായിരുന്നു തുടക്കം. അന്ന് തുറന്ന വായനയുടെ ലോകമാണ് ഇന്ന് കേരളത്തില് ആകെ പടര്‍ന്ന് കിടക്കുന്ന ഗ്രന്ഥശാലകള്‍ക്ക് അടിസ്ഥാനമായത്. 1996 ജൂണ് 19 മുതലാണ് വായനാ ദിനം ആചരിക്കാന് തുടങ്ങിയത്. വായനയെക്കുറിച്ച് ഓര്‍ക്കുമ്ബോള് തന്നെ വായനയുടെ പ്രസക്തി എന്താണ് എന്ന് ചിന്തിക്കുമ്ബോള് തന്നെ നമ്മുടെ മനസ്സിലേക്ക് ഓടിയെത്തുന്ന ഒരു കുഞ്ഞു കവിതയുണ്ട്, കുഞ്ഞുണ്ണി മാഷിന്റെ കവിത. ‘വായിച്ചാലും വളരും, വായിച്ചില്ലെങ്കിലും വളരും, വായിച്ചാല് വിളയും വായിച്ചില്ലെങ്കില് വളയും’ എന്ന കവിത വായനയുടെ മൂല്യം മനസ്സിലാക്കുവാന് ഈ കവിത നമ്മെ സഹായിക്കും.\nഓരോ പുസ്തകവും അറിവിന്റെ അത്ഭുത ലോകമാണ് ആ ലോകത്തേക്ക് എത്തിച്ചേരുവാനുള്ള വഴിയാണ് വായന. നമ്മുടെ ചിന്തകളെയും അഭിരുചികളെയും സ്വപ്നങ്ങളെയും വായന സ്വാധീനിക്കുന്നു. നമ്മുടെ അറിവുകളെയും ചിന്തകളെയും ധാര്‍മിക മൂല്യങ്ങളെയും വളര്‍ത്തുവാന് ഇതിനു കഴിയും. അറിവ് നേടുക എന്നത് എളുപ്പമായ ഒരു കാര്യമല്ല, വായനയുടെ മാത്രമേ നമുക്ക് അറിവ് നേടാന് കഴിയുള്ളൂ. അതുകൊണ്ട് വായനയുടെ പ്രാധാന്യം നാം കുഞ്ഞുന്നാളിലെ അറിഞ്ഞിരിക്കേണ്ട ഒന്നാണ്. ഇന്ന് പുസ്തകങ്ങളില് നിന്ന് ലഭിക്കുന്ന അറിവിനേക്കാള് കൂടുതല് ഇന്റര്‍നെറ്റ് തുടങ്ങിയ നവമാധ്യമങ്ങളിലൂടെ നമുക്ക് ലഭിക്കുന്നുണ്ടെങ്കിലും പുസ്തകങ്ങളിലൂടെ ലഭിക്കുന്ന അറിവ് പുസ്തക വായനയിലൂടെ ലഭിക്കുന്ന ആ അനുഭൂതി ഈ നവമാധ്യമങ്ങളിലൂടെ നമുക്ക് ലഭിക്കുകയില്ല. അതിനാല് പുസ്തകങ്ങളെ നെഞ്ചോട് ചേര്‍ത്ത് വെക്കാനും അധ്യാപകരുടേയും രക്ഷിതാക്കളുടേയും സഹായത്തോടെ നല്ല പുസ്തകങ്ങള് തിരഞ്ഞെടുത്തു വായന ഒരു ശീലമായി തന്നെ നാം മാറ്റണം, അതിന് ഒരു തുടക്കമാവട്ടെ ഈ വായനാദിനം.\nആരാധനാലയങ്ങൾ അടുത്ത ആഴ്ച തുറന്നേക്കും?\nജസ്റ്റിസ് ജെ.ബി കോശി കമ്മീഷനുമായി ബന്ധപ്പെട്ട് പഠിച്ച് റിപ്പോർട്ട് സമർപ്പിക്കാൻ ന്യൂ ഇന്ത്യ ദൈവസഭ കമ്മീഷനെ നിയമിച്ചു


കോവിഡ് പരിശോധന ഇനി വീടുകളിൽ; പരിശോധന നടത്താൻ ICMR അനുമതി| ICMR Approved Home Covid-19 Testing – News18 Malayalam\nകോവിഡ് പരിശോധന ഇനി വീടുകളിൽ; പരിശോധന നടത്താൻ ICMR അനുമതി\nവീടുകളിൽ നടത്തുന്ന പരിശോധനയിൽ കോവിഡ് സ്ഥിരീകരിക്കുന്നവർ വീണ്ടും പരിശോധന നടത്തേണ്ടതില്ല.\nLast Updated : May 20, 2021, 11:06 IST\nന്യൂഡൽഹി: ലാബുകളുടെയോ മെഡിക്കൽ രംഗത്ത് വൈദഗ്ദ്യം ഉള്ളവരുടെയോ സഹായം കൂടതെ കോവിഡ് ടെസ്റ്റ് ഇനി വീടുകളിലും. ഇതിനുള്ള അനുമതി നൽകുന്നതാണ് ഐസിഎംആർ കഴിഞ്ഞ ദിവസം പുറപ്പെടുവിച്ച മാർഗരേഖ. പരിശോധനയ്ക്കാനുള്ള റാപിഡ് ആന്റിജൻ കിറ്റ് തയാറായിക്കഴിഞ്ഞു.\nമൈലാബ് ഡിസ്കവറി സൊല്യൂഷൻസ് നിർമ്മിച്ചിരിക്കുന്ന കിറ്റിന്റെ വില 250 രൂപയാണ്. മാർഗരേഖ പ്രകാരം രോഗലക്ഷണം ഉള്ളവർക്കും ലബോറട്ടറിയിൽ നിന്ന് പരിശോധിച്ച് രോഗം സ്ഥിരീകരിച്ചവരുമായി സമ്പർക്കം ഉള്ളവർക്കുമാണ് പരിശോധനയ്ക്ക് അനുമതി. വീടുകളിൽ നടത്തുന്ന പരിശോധനയിൽ കോവിഡ് സ്ഥിരീകരിക്കുന്നവർ വീണ്ടും പരിശോധന നടത്തേണ്ടതില്ല.\nYou may also like:'കൊറോണ ദേവി'; കോവിഡിൽ നിന്ന് ഭക്തരെ രക്ഷിക്കാൻ തമിഴ്‌നാട്ടിലെ ക്ഷേത്രം\nഅവരെ പോസിറ്റീവ് കേസ് ആയി പരിഗണിക്കും. എന്നാൽ രോഗ ലക്ഷണം ഉള്ളവർക്ക് ഇത്തരം പരിശോധനയിൽ നെഗറ്റീവ് ആണെങ്കിൽ അവർ ആർ ടി പി സി ആർ പരിശോധനയ്ക്ക് വിധേയരാകണം. പരിശോധന രീതി പരിചയപ്പെടുത്തുന്ന മൊബൈൽ ആപ്പും പുറത്തിറക്കിയിട്ടുണ്ട്. ഇതുപ്രകാരം പരിശോധയ്ക്ക് ശേഷം ടെസ്റ്റ് സ്ട്രിപ്പിന്റെ ഫോട്ടോ ആപ്പിൽ അപ്‌ലോഡ് ചെയ്യണം.\nരോഗി പോസറ്റീവ് ആണോ ആണോ അല്ലയോ എന്ന് അതിലൂടെ അറിയാം. ആപ്പിൽ കൈമാറുന്ന രേഖകൾ സുരക്ഷിതം ആയിരിക്കുമെന്നും മാർഗ്ഗരേഖയിൽ വ്യക്തമാക്കുന്നുണ്ട്. കോവിഡ് കൂടുതലായി റിപ്പോർട്ട് ചെയ്യുന്ന സഹാചര്യത്തിൽ ഗ്രാമീണ മേഖലയിൽ അടക്കം പരിശോധന വ്യാപിപ്പിക്കാൻ നീക്കം ഗുണം ചെയ്യും .\nഅതേസമയം, ഇന്ത്യയിൽ പ്രതിദിന കോവിഡ് മരണങ്ങളിൽ കുറവ്. കഴിഞ്ഞ 24 മണിക്കൂറിൽ 3,874 പേരാണ് കോവിഡിനെ തുടർന്ന് മരിച്ചത്. ഇന്നലെ ഏറ്റവും കൂടുതൽ മരണങ്ങൾ റിപ്പോർട്ട് ചെയ്തതിന് പിന്നാലെയാണ് ഇന്ന് ആശ്വാസ വാർത്ത വന്നിരിക്കുന്നത്. ബുധനാഴ്ച്ചത്തെ കണക്കുപ്രകാരം 4,529 പേരായിരുന്നു മരിച്ചത്.\nYou may also like:Pinarayi Vijayan Swearing In Ceremony | സത്യപ്രതിജ്ഞാ വേളയിൽ നവകേരള ഗീതാഞ്ജലിയുമായി യേശുദാസ്, മോഹൻലാൽ, എ.ആർ. റഹ്മാൻ\n2,76,110 പുതിയ കോവിഡ് കേസുകളാണ് കഴിഞ്ഞ 24 മണിക്കൂറിൽ റിപ്പോർട്ട് ചെയ്തത്. ബുധനാഴ്ച്ചത്തേതിനാക്കാൾ കൂടുതലാണിത്. ഇന്നലെ 2,67,334 കോവിഡ് കേസുകളാണ് റിപ്പോർട്ട് ചെയ്തത്. രാജ്യത്ത് ഇതുവരെ കോവിഡ് ബാധിച്ച് മരിച്ചവരുടെ എണ്ണം 2,87,122 ആയി. 31,29,878 സജീവ കേസുകളാണ് ഉള്ളത്.\nതമിഴ്നാട്- 24,875, കർണാടക-34,281, മഹാരാഷ്ട്ര-34,031, കേരളം-32,762, ആന്ധ്രപ്രദേശ്- 23,160 എന്നിങ്ങനെയാണ് അഞ്ച് സംസ്ഥാനങ്ങളിലെ പ്രതിദിന കോവിഡ് കണക്കുകൾ.\nFirst published: May 20, 2021, 11:06 IST


ഏതാനും ആഴ്ചകള്‍ക്കു മുമ്പ് ജമാഅത്തെ ഇസ്‌ലാമി കോട്ടയം ജില്ലാ സമിതി അംഗം ജമാല് സാഹിബിനൊപ്പം ജസ്റ്റിസ് കെ.ടി തോമസിനെ സന്ദര്‍ശിക്കുകയും സാമാന്യം ദീര്‍ഘമായി സംസാരിക്കുകയും ചെയ്തു. കേരള ഹൈക്കോടതി ജഡ്ജിയായിരിക്കെ ജമാഅത്തെ ഇസ്‌ലാമി നിരോധനത്തെ ദുര്‍ബലപ്പെടുത്തിക്കൊണ്ട് നടത്തിയ വിധി ഈയുള്ളവന് അനുസ്മരിച്ചു. '92-ല് ബാബരി മസ്ജിദ് ഫാഷിസ്റ്റുകള് തകര്‍ത്തതിനെ തുടര്‍ന്നുള്ള നിരോധനത്തിനെതിരെ എം.എ അഹ്മദ് കുട്ടി സാഹിബ് ഫയല് ചെയ്ത കേസിന്റെ വിധിയായിരുന്നു അത്. തദവസരത്തില് ജസ്റ്റിസ് കെ.ടി തോമസ് സാര് പറഞ്ഞതിന്റെ ആകെ സാരം ഇങ്ങനെ സംഗ്രഹിക്കാം: ''.....എനിക്ക് നല്ല ബോധ്യമുണ്ടായിരുന്നു, കുമ്മനത്തെ ഇ.കെ അബ്ദുല്‍ഖാദിര് ചേര്‍ന്നുനില്‍ക്കുന്ന ഒരു പ്രസ്ഥാനം ഒരിക്കലും മോശമാവില്ല; ദോഷവുമുണ്ടാവില്ല. അബ്ദുല്‍ഖാദറും ഞാനും മദ്രാസില് ഒരേ ഹോസ്റ്റലില് താമസിച്ചിട്ടുണ്ട്. ഞങ്ങള് തമ്മില് സുദീര്‍ഘവും സുദൃഢവുമായ ബന്ധമുണ്ടായിരുന്നു. വളരെ മാന്യനും സ്‌നേഹസമ്പന്നനുമാണ്. അബ്ദുല്‍ഖാദറിലൂടെയാണ് ഞാന് ജമാഅത്തെ ഇസ്‌ലാമിയെ കണ്ടതും അറിഞ്ഞതും. ആ അനുഭവങ്ങളും ബോധ്യങ്ങളുമാണ് എന്റെ തീരുമാനത്തിന് മുഖ്യനിദാനം....''\nഎറണാകുളം ജില്ലാ നാസിമായിരുന്നപ്പോള് ഇ.കെ അബ്ദുല്‍ഖാദര് സാഹിബുമായും പിന്നീട് അദ്ദേഹത്തിന്റെ മക്കളുമായും ബന്ധപ്പെടാന് എനിക്ക് അവസരങ്ങളുണ്ടായിട്ടുണ്ട്. ആകയാല് കെ.ടി തോമസ് സാറിന്റെ വര്‍ത്തമാനത്തില് അശേഷം അതിശയോക്തി ഇല്ലെന്ന് ഉറപ്പാണ്.\nഉന്നതമായ സമ്പര്‍ക്ക സഹവാസങ്ങൡലൂടെ ഉണ്ടാകുന്ന മതിപ്പ്, പ്രഭാഷണ-പ്രബന്ധങ്ങളിലൂടെ ഉണ്ടാകുന്നതിനേക്കാള് വലുതാണ്. മാനവതയുടെ ആദിമതവും പ്രകൃതിമതവുമായ ഇസ്‌ലാമിനെ യഥാതഥമായി സകല ജനങ്ങള്‍ക്കും അനുഭവിക്കാന് സാധിച്ചാല് ഇസ്‌ലാമിനെയോ ഇസ്‌ലാമിക പ്രസ്ഥാനങ്ങളെയോ ആര് എത്ര കരിവാരിത്തേച്ചാലും ആര്‍ക്കും ഇല്ലായ്മ ചെയ്യാനാവില്ല. ഇന്ന് നാം കാണുന്ന ഉപാധികളും ഉപകരണങ്ങളും ഇല്ലാതിരുന്ന പഴയ കാലത്ത് ഇസ്‌ലാം എന്ന സത്യശുദ്ധമതം പ്രചരിച്ചത് അന്നത്തെ മുസ്‌ലിംകളെ അനുഭവിച്ചറിഞ്ഞതിന്റെ അടിസ്ഥാനത്തിലായിരുന്നുവല്ലോ. കെ.ടി തോമസ് സാറിന്റെ പരാമര്‍ശം ഒരുപാട് ചിന്തക്ക് വക നല്‍കുന്നത് തന്നെയാണ്.\nഇ.കെ മരിച്ചപ്പോള് അനുശോചനമറിയിക്കാന് കെ.ടി തോമസ് സാര് എറണാകുളത്ത് ചെന്നു. കുടുംബ സുഹൃത്തെന്ന നിലക്ക് ഇ.കെയുടെ സഹധര്‍മിണിയെ നേരില് അനുശോചനമറിയിക്കാന് അതിയായി ആഗ്രഹിച്ച തോമസ് സാറിന് 'ഇദ്ദ'യിലുള്ള വിധവക്ക് അമുസ്‌ലിംകളെ കാണാനോ സംസാരിക്കാനോ പറ്റില്ലെന്ന ചിലരുടെ തെറ്റായ നിലപാട് മൂലം സാധിക്കാതെ പോയതിലുള്ള ദുഃഖവും അദ്ദേഹം പങ്കുവെക്കുകയുണ്ടായി.\nഏകാന്ത വാര്‍ധക്യത്തിന്റെ മനോവ്യഥകള്\nടി.ഇ.എം റാഫി വടുതല എഴുതിയ 'സ്‌നേഹ മഴയില് തളിര്‍ക്കുന്ന മനുഷ്യബന്ധങ്ങള്' (ലക്കം 12) അനന്തതയില് വിഹരിക്കുന്ന ഒരുപാട് അനന്തുമാര്‍ക്ക് പ്രചോദനവും പ്രയോജനകരവുമാകട്ടെ എന്നാഗ്രഹിക്കുന്നു. ഓരോ മനുഷ്യനും ഭൗതിക ജീവിതത്തില് ഏറ്റവും മനോഹാരിത നല്‍കുന്ന കുടുംബ ജീവിതത്തിന്റെ ഊഷ്മളത അതിനിസ്സാര കാര്യങ്ങളുടെ പേരില് നഷ്ടപ്പെടുത്തുകയാണ്. സായംസന്ധ്യയില് ഏകാന്ത ജീവിതത്തോട് പടപൊരുതുന്നവര് അനുഭവിക്കുന്ന മനോവ്യഥ വാക്കുകള്‍ക്കതീതമാണ്, വിശിഷ്യാ സത്യവിശ്വാസികള്‍ക്കു കുടുംബ ജീവിതം എന്നത് ഭൗതിക തലത്തില് മാത്രം കാണേ ഒന്നല്ലല്ലോ.\nസച്ചരിതരായ മാതാപിതാക്കള്, ഇണകള് എന്നിവരെ സ്വര്‍ഗീയ കവാടങ്ങളില് മാലാഖമാര് സ്വീകരിക്കുന്നതിന്റെ വര്‍ണന (സൂറ റഅ്ദ് 23-ാം) എത്ര സന്തോഷദായകമാണ്! കാരണം നമ്മുടെ ജീവിതത്തില് കാണാന് കഴിയാതിരുന്ന പൂര്‍വ പിതാക്കളെയും നമ്മുടെ കാലശേഷം ഉണ്ടായ പേരമക്കളെയും കണ്ട് ആനന്ദിക്കാനുള്ള അവസരം എത്ര നിര്‍വൃതിദായകം!\nഎം.വി മുഹമ്മദ് സലീം മൗലവിയുടെ ജീവിതാനുഭവങ്ങള് പ്രബോധനത്തില് പ്രസിദ്ധീകരിച്ചുവരികയാണല്ലോ. കഴിഞ്ഞകാല അനുഭവങ്ങള് മനസ്സിലാക്കാന് ഉതകുംവിധമുള്ള പഠനാര്‍ഹമായ കുറിപ്പുകളാണവ. മുജാഹിദ് പ്രസ്ഥാനവും ജമാഅത്തെ ഇസ്‌ലാമിയും തമ്മിലുള്ള ആദ്യകാല സഹകരണത്തിന്റെ ഹൃദ്യമായ അനുഭവങ്ങള് നാലാം ഭാഗത്തില് വിശദീകരിച്ചിട്ടുണ്ട്. വാക്കര്‍ഥങ്ങളിലും ശാഖാപരമായ പ്രശ്‌നങ്ങളിലും അഭിപ്രായാന്തരങ്ങള് നിലനില്‍ക്കെ തന്നെയാണ് മുജാഹിദ് പ്രസ്ഥാനവും ജമാഅത്തെ ഇസ്‌ലാമിയും യോജിച്ചു മുന്നോട്ടു പോയത്. എവിടെയോ വന്നുപെട്ട ഒരു അബദ്ധത്തിന്റെ പേരില് സമുദായത്തിന്റെ വഴിമുടക്കികളാവണമോ നേതാക്കളും പണ്ഡിതരുമെന്ന് സഗൗരവം ചിന്തിക്കേണ്ടതുണ്ട്. ഇന്നത്തേതുപോലുള്ള സാമൂഹിക-രാഷ്ട്രീയ സാഹചര്യങ്ങളില് അകലാനുള്ള വഴിയാണോ, അതോ അടുക്കാനുള്ള വഴികളാണോ നാം അന്വേഷിക്കേണ്ടത് എന്ന് നേതാക്കള് ചിന്തിക്കണം. അല്‍പം വിശാലതയും ഒരിത്തിരി പ്രതിപക്ഷ ബഹുമാനവും കാണിക്കാന് സമുദായ നേതാക്കളും പണ്ഡിതന്മാരും തയാറായാല് ഭാവിസമൂഹത്തോട് ചെയ്യുന്ന ഏറ്റവും വലിയ കാരുണ്യവും സല്‍ക്കര്‍മവുമായിരിക്കും അത് എന്നതില് സംശയമില്ല. സലീം മൗലവിയുടെ കുറിപ്പുകളില്‍നിന്ന് ആവേശം ഉള്‍ക്കൊള്ളാന്, അങ്ങനെ ഭാവിതലമുറയോട് നീതി കാണിക്കാന് സംഘടനകളുടെ നേതാക്കള്‍ക്ക് കഴിയട്ടെ.\nറേഡിയോയില് കേട്ട ഖുര്‍ആനും എന്റെ ഇസ്‌ലാം സ്വീകരണവും\nഞാന് ഗള്‍ഫില് ജോലിചെയ്യുന്ന കാലം. ആചാരപ്രകാരമുള്ള എല്ലാ ദൈവങ്ങളുടെയും ഫോട്ടോകള്‍ക്ക് മുമ്പില് പ്രാര്‍ഥിച്ചിരുന്നു. റൂമിലെ കൂട്ടുകാരെല്ലാം മുസ്‌ലിംകള്. ഞാന് സ്വുബ്ഹ് നമസ്‌കാരത്തിനു മുമ്പ് ഉണര്‍ന്ന്, പ്രാഥമിക കൃത്യങ്ങള് കഴിഞ്ഞ് വന്ന് ദൈവങ്ങളുടെ ഫോട്ടോയില് നോക്കി പ്രാര്‍ഥിച്ചതിനുശേഷം ഇവക്കെല്ലാം മേലെ ഒരു ദൈവമുണ്ടെന്ന് വിചാരിച്ച് ബാക്കിയെല്ലാം മുകളിലുള്ള, കാണാത്ത, ദൈവത്തിലേക്ക് സമര്‍പ്പിക്കുമായിരുന്നു. എന്റെ കൂട്ടുകാരാരും സ്വുബ്ഹ് നമസ്‌കരിക്കാന് ഉണരുന്നത് ഞാന് കണ്ടിട്ടില്ല. ഇസ്‌ലാമിനെ കുറിച്ച് ആരും എനിക്ക് പറഞ്ഞുതന്നിട്ടുമില്ല. ആ സമയത്താണ് ദുബൈയിലെ മലയാളം റേഡിയോയില്‍നിന്ന് ആദ്യമായി ഖുര്‍ആന് മലയാള പരിഭാഷ കേള്‍ക്കാന് ഇടയായത്. ഹൈദറലി ശാന്തപുരത്തിന്റേതായിരുന്നു ആ പരിപാടി. അതു കേള്‍ക്കല് പതിവായി. ആ ഖുര്‍ആന് പാരായണത്തില്‍നിന്നാണ് നരകസ്വര്‍ഗങ്ങളെക്കുറിച്ച് മനസ്സിലാക്കാന് കഴിഞ്ഞത്. ആ ഖുര്‍ആന് പാരായണമാണ് ഞാന് ഇസ്‌ലാം സ്വീകരിക്കാന് കാരണമായത്.\nസ്‌നേഹമഴയില് തളിര്‍ക്കുന്ന മനുഷ്യബന്ധങ്ങള്' ടി.ഇ.എം റാഫി വടുതലയുടെ കുറിപ്പ് (ആഗസ്റ്റ് 12) വായിച്ചു. മനോഹരം, ഹൃദ്യം. നവ തലമുറയിലെ കുട്ടികളുടെ ജീവിതത്തിന്റെ നേര്‍പകര്‍പ്പായി മാറുന്നു ഈ കഥ. അവര്‍ക്ക് നന്മയുടെ പാഠങ്ങള് പറഞ്ഞുകൊടുക്കാന് ഇന്ന് ആരാണുള്ളത്? പഴയ തലമുറയെ പിണക്കിയകറ്റുകയോ നടതള്ളുകയോ ആണല്ലോ പതിവ്. ക്ഷമയും സഹനശേഷിയും നമ്മെ വിട്ടുപിരിഞ്ഞിട്ട് കാലങ്ങളായി. നമ്മുടെ കുഞ്ഞുങ്ങള് ഇന്റര്‍നെറ്റിലും ഗെയ്മുകളിലും ചുറ്റിത്തിരിയുമ്പോള്. നമ്മുടെ പാരമ്പര്യത്തിന്റെയും നന്മയുടെയും വേരുകള് നാം തന്നെയല്ലേ പിഴുതെറിയുന്നത്? അറിവുകള് കൂടിയപ്പോള് മാനവികത നഷ്ടമായില്ലേ? അവരിലേക്കാണ് റാഫിയെപ്പോലുള്ള എഴുത്തുകാര് നന്മയുടെ വാതായനങ്ങള് തുറന്നിടുന്നത്. അതിലൂടെ കടന്നുവരുന്ന ചെറുതെന്നല് പുതുതലമുറക്ക് ഒരു നുറുങ്ങുവെട്ടമെങ്കിലും നല്‍കുമെന്ന് ആശിക്കാം.\nജാക്കുലിന് വി. ആലപ്പുഴ\nമഹല്ലുകള് ആര്‍ക്കു വേണ്ടി?\nഈയിടെ നമ്മുടെ നാട്ടിലുായ കെടുതികളും അതിനു വേണ്ടി ദ്രുതഗതിയില് സജ്ജീകരിക്കപ്പെട്ട പല സേവന സംരംഭങ്ങളും കാണുകയുണ്ടായി. അവയില് ജാതിമതഭേദമന്യേ എല്ലാവരും പങ്കുകൊണ്ടു. പള്ളിയെയും പള്ളിക്കൂടത്തെയും ആശാകേന്ദ്രവും ആശുപത്രിയുമാക്കുകയുണ്ടായി. നാം കേരളീയര്‍ക്ക് ഏത് സാഹചര്യത്തിലും ഒറ്റക്കെട്ടായി നില്‍ക്കാന് സാധിക്കുമെന്ന് ഇനിയും നാം തെളിയിക്കേണ്ടതില്ല. ഈ സന്ദര്‍ഭത്തില് ഒന്നുകൂടി ഓര്‍മിപ്പിക്കട്ടെ. കേരളത്തില് പൊതു ശൗച്യാലയങ്ങള് വളരെ കുറവാണ്. അവ ചില ടൗണ് ബസ് സ്റ്റാന്റുകളില് പരിമിതം. ഏത് നാട്ടുകാരനായാലും വളരെ പ്രയാസപ്പെട്ടു പോകും. കേരളത്തിലെ പള്ളികളോടനുബന്ധിച്ച് ടോയ്‌ലറ്റ്, വാഷ് റൂം എന്നിവ, പ്രത്യേകിച്ച് അങ്ങാടികളില് ഉള്ളവ, പ്രത്യേകം സജ്ജീകരിച്ച് സ്ത്രീകള്‍ക്കും പുരുഷന്മാര്‍ക്കും പൊതുവായി തുറന്നിട്ടുകൊടുക്കുന്ന ഒരു സംവിധാനത്തെക്കുറിച്ച് ആലോചിച്ചുകൂടേ? ഇനിയും എന്താണ് തടസ്സം?\nഅശ്‌റഫ് അച്ചു, ഷാര്‍ജ


‘ഇപ്പോള് വണ്ടിയുന്താന് വേറെയാളുണ്ട്, പെട്രോളിന്റെ വില കൂടുകയും കുറയുകയും ചെയ്യും’; നിലപാട് വ്യക്തമാക്കി കെ സുരേന്ദ്രന്\n‘ഇപ്പോള് വണ്ടിയുന്താന് വേറെയാളുണ്ട്, പെട്രോളിന്റെ വില കൂടുകയും കുറയുകയും ചെയ്യും’; നിലപാട് വ്യക്തമാക്കി കെ സുരേന്ദ്രന്\nഎറണാകുളം: ഇന്ധന വിലവര്‍ധന ജനങ്ങളെ ബാധിക്കില്ലെന്ന് ബിജെപി സംസ്ഥാന അദ്ധ്യക്ഷന് കെ സുരേന്ദ്രന്. ഇന്ധന വിലവര്‍ധനവിനെതിരെ താന് വണ്ടിയുന്തി പ്രതിഷേധിച്ചത് പ്രതിപക്ഷത്ത് ഇരിക്കുമ്പോഴാണെന്നും ഇപ്പോള് വണ്ടിയുന്താന് വേറെയാളുണ്ടെന്നും അദ്ദേഹം പറഞ്ഞു. ഇന്ധന വില നിര്‍ണായിധികാരം എടുത്തുകളഞ്ഞത് യുപിഎ സര്‍ക്കാരാണ്. കോണ്‍ഗ്രസിന് എങ്ങനെ അതിനെതിരെ പറയാന് കഴിയും. പെട്രോളിന് വില കൂടുകയും കുറയുകയും ചെയ്യുമെന്നും സുരേന്ദ്രന് പറഞ്ഞു. യുപിഎ സര്‍ക്കാര് ചെയ്ത കാര്യം സര്‍ക്കാര് തിരുത്താതതെന്തേ എന്ന ചോദ്യം ഉയര്‍ന്നപ്പോള് അത് അത്ര എളുപ്പം തിരുത്താന് കഴിയുന്ന കാര്യമല്ലെന്ന […]\n8 Dec 2020 1:09 AM GMT\nഎറണാകുളം: ഇന്ധന വിലവര്‍ധന ജനങ്ങളെ ബാധിക്കില്ലെന്ന് ബിജെപി സംസ്ഥാന അദ്ധ്യക്ഷന് കെ സുരേന്ദ്രന്. ഇന്ധന വിലവര്‍ധനവിനെതിരെ താന് വണ്ടിയുന്തി പ്രതിഷേധിച്ചത് പ്രതിപക്ഷത്ത് ഇരിക്കുമ്പോഴാണെന്നും ഇപ്പോള് വണ്ടിയുന്താന് വേറെയാളുണ്ടെന്നും അദ്ദേഹം പറഞ്ഞു.\nഇന്ധന വില നിര്‍ണായിധികാരം എടുത്തുകളഞ്ഞത് യുപിഎ സര്‍ക്കാരാണ്. കോണ്‍ഗ്രസിന് എങ്ങനെ അതിനെതിരെ പറയാന് കഴിയും. പെട്രോളിന് വില കൂടുകയും കുറയുകയും ചെയ്യുമെന്നും സുരേന്ദ്രന് പറഞ്ഞു.\nയുപിഎ സര്‍ക്കാര് ചെയ്ത കാര്യം സര്‍ക്കാര് തിരുത്താതതെന്തേ എന്ന ചോദ്യം ഉയര്‍ന്നപ്പോള് അത് അത്ര എളുപ്പം തിരുത്താന് കഴിയുന്ന കാര്യമല്ലെന്ന മറുപടിയാണ് സുരേന്ദ്രന് നല്‍കിയത്. ഗ്ലോബലൈസേഷന്റെ ഭാഗമായി മാര്‍ക്കറ്റ് ഓപ്പണ് ആവുമ്പോള് സര്‍ക്കാരില് നിന്ന് പലതും നഷ്ടപ്പെടും. അത് ഇന്നുണ്ടായ സംഗതിയല്ലെന്നും സുരേന്ദ്രന് പറഞ്ഞു.\nപെട്രോള് വില തെരഞ്ഞെടുപ്പിനെ ബാധിക്കുമോ എന്ന ചോദ്യത്തിന് ആരാണ് ഇതൊക്കെ നോക്കുന്നത് എന്നായിരുന്നു സുരേന്ദ്രന്റെ പ്രതികരണം. പെട്രോള് വിലവര്‍ധനവ് ജനങ്ങളെ ബാധിക്കില്ല. 87 രൂപയ്ക്ക് യുപിഎ ഭരണകാലത്ത് പെട്രോള് അടിച്ചിട്ടുണ്ട്, ഇപ്പോള് 83 രൂപയായതോടെ വലിയ കാര്യമെന്നും സുരേന്ദ്രന് ചോദിച്ചു.\nനേരത്തെ പെട്രോള് വിലവര്‍ധനവിനെതിരെ വണ്ടിയുന്തി പ്രതിഷേധിച്ചതാണല്ലോ എന്ന ചോദ്യത്തിന് ഇപ്പോള് വണ്ടിയുന്താന് വേറെ ആള്‍ക്കാരുണ്ടല്ലോ എന്നായിരുന്നു സുരേന്ദ്രന്റെ മറുപടി. അന്ന് വണ്ടിയുന്തി പ്രതിഷേധിച്ചത് പ്രതിപക്ഷത്ത് ഇരിക്കുമ്പോഴായിരുന്നു. പ്രതിപക്ഷത്ത് ഇരിക്കുമ്പോള് സമരം ചെയ്യും. ഏത് വിഷയത്തിലും അങ്ങനെയാണ്. അതിനെന്താ കുഴപ്പം എന്നും സുരേന്ദ്രന് ചോദിച്ചു.\nപ്രതിപക്ഷത്തിരിക്കുമ്പോഴും ഭരണത്തിലിരിക്കുമ്പോഴും രണ്ട് നയമാണോ എന്ന ചോദ്യവും സുരേന്ദ്രനോട് ഉയര്‍ന്നു. എല്ലാ കാര്യവും അങ്ങനെയാണല്ലോ എന്നും സുരേന്ദ്രന് പറഞ്ഞു.


ഇന്ത്യന് സൈന്യത്തിന്റെ അഭിമാനമായിരുന്ന മുന് ലഫ്. ജനറല് ജെ.എഫ്.ആര്. ജേക്കബ് അന്തരിച്ചു - ഇ വാർത്ത | evartha\nഇന്ത്യന് സൈന്യത്തിന്റെ അഭിമാനമായിരുന്ന മുന് ലഫ്. ജനറല് ജെ.എഫ്.ആര്. ജേക്കബ് അന്തരിച്ചു\n1971 ല് പാകിസ്ഥാനെ കീഴടക്കി ബംഗ്ലാദേശിനെ സ്വതന്ത്രമാക്കിയ ഇന്ത്യന് സൈന്യത്തിന്റെ ജനറല്‍മാരില് ഒരാളായിരുന്ന ജെ.എഫ്.ആര്. ജേക്കബ് (92) അന്തരിച്ചു. ദീര്‍ഘനാളത്തെ അസുഖത്തെ തുടര്‍ന്ന് ഇന്നുരാവിലെ ഡല്‍ഹിയിലെ സൈനിക ആശുപത്രിയിലാണ് അദ്ദേഹം അന്തരിച്ചത്. 1971ലെ ബംഗ്ലദേശ് വിമോചന യുദ്ധത്തില് പാക്ക് സൈന്യത്തെ കീഴടക്കിയത് ഇദ്ദേഹത്തിന്റെ നേതൃത്വത്തിലായിരുന്നു്\nഅന്നു സൈന്യത്തില് മേജര് ജനറലായിരുന്ന ജേക്കബ്, ഇന്ത്യന് സേനയുടെ കിഴക്കന് കമാന്‍ഡിന്റെ ചീഫ് ഓഫ് സ്റ്റാഫ് ആയിരുന്നു. 1923ല് ജനിച്ച ജേക്കബിന്റെ സേവന കാലഘട്ടത്തിലെ ഏറ്റവും പ്രധാനപ്പെട്ട സംഭവം ബംഗ്ലദേശ് വിമോചനത്തിനായുള്ള ഇന്ത്യ- പാക്കിസ്ഥാന് യുദ്ധമായിരുന്നു.\nബ്രിട്ടീഷ് ഇന്ത്യയില് ബംഗാള് പ്രസിഡന്‍സിയില് ജനിച്ച യഹൂദ വംശജനായ ജേക്കബ് തന്റെ പത്തൊന്‍പതാം വയസ്സില് സൈന്യത്തില് ചേരുകയായിരുന്നു. രണ്ടാം ലോക മഹായുദ്ധത്തിലും 1965ലെ ഇന്ത്യ- പാക്ക് യുദ്ധത്തിലും പങ്കെടുത്ത ജേക്കബ് 36 വര്‍ഷത്തെ വിശിഷ്ട സേവനത്തിനുശേഷം 1978ല് പട്ടാളത്തില് നിന്നു വിരമിച്ചു.\n1991ല് ജേക്കബ് ബിജെപിയില് ചേര്‍ന്നു. പാര്‍ട്ടി ദേശീയ എക്‌സിക്യൂട്ടിവ് അംഗമായി 1993ല് മാറിയ ഇദ്ദേഹം ബംഗ്ലദേശ് യുദ്ധത്തിന്റെ കഥ പറയുന്ന ‘സറണ്ടര് അറ്റ് ധാക്ക’ എന്ന പുസ്തകവും എഴുതിയിട്ടുണ്ട്. ഗോവയുടെയും പഞ്ചാബിന്റെയും ഗവര്‍ണറായി സേവനമനുഷ്ഠിക്കുകയും ചെയ്തിട്ടുണ്ട്, ജേക്കബ്.\nTopics: JFR Jacob


ഒമാന് പുറത്ത് ആറുമാസം കഴിഞ്ഞ വിദേശികള്‍ക്ക് പുതിയ വിസ നിര്‍ബന്ധമെന്ന് അധികൃതര് | Expatriates outside Oman for more than 180 days need new visa\nഒമാന് പുറത്ത് ആറുമാസം കഴിഞ്ഞ വിദേശികള്‍ക്ക് പുതിയ വിസ നിര്‍ബന്ധമെന്ന് അധികൃതര്\nMuscat, First Published Jan 14, 2021, 11:26 AM IST\nവ്യോമഗതാഗതം സാധാരണ നിലയിലായതോടെ സുപ്രീം കമ്മറ്റി തീരുമാനം അനുസരിച്ച് മുമ്പ് നല്‍കിയ ഇളവുകള് നിര്‍ത്തലാക്കുകയായിരുന്നു.\nമസ്‌കറ്റ്: ഒമാന് പുറത്ത് ആറുമാസത്തിലധികം കഴിഞ്ഞ വിദേശികള്‍ക്ക് തിരികെ രാജ്യത്തേക്ക് വരണമെങ്കില് പുതിയ തൊഴില് വിസ നിര്‍ബന്ധമാണെന്ന് റോയല് ഒമാന് പൊലീസ്. കൊവിഡ് പശ്ചാത്തലത്തില് വ്യോമഗതാഗതം നിര്‍ത്തിവെച്ചതോടെ വിദേശികളുടെ വിസാ സംബന്ധിച്ച കാര്യങ്ങളില് ഒമാന് നിരവധി ഇളവുകള് നല്‍കിയിരുന്നു. നിയമപരമായി അനുവദിക്കപ്പെട്ട കാലയളവായ ആറുമാസം കഴിഞ്ഞവര്‍ക്ക് വിദേശത്ത് നിന്ന് വിസ പുതുക്കാനുള്ള സൗകര്യം ഇതില് ഉള്‍പ്പെട്ടിരുന്നു. എന്നാല് വ്യോമഗതാഗതം പുനരാരംഭിച്ചതോടെ ഈ ഇളവുകള് നീക്കി.\n180 ദിവസത്തിലധികം രാജ്യത്തിന് പുറത്ത് കഴിഞ്ഞവര്‍ക്ക് പ്രവേശനാനുമതി നല്‍കില്ലെന്ന് ചൂണ്ടിക്കാട്ടി റോയല് ഒമാന് പൊലീസ് സിവില് ഏവിയേഷന് സര്‍ക്കുലര് നല്‍കിയിരുന്നു. വ്യോമഗതാഗതം സാധാരണ നിലയിലായതോടെ സുപ്രീം കമ്മറ്റി തീരുമാനം അനുസരിച്ച് മുമ്പ് നല്‍കിയ ഇളവുകള് നിര്‍ത്തലാക്കുകയായിരുന്നു. വിദേശത്തായിരിക്കെ വിസാ കാലാവധി കഴിഞ്ഞവര്‍ക്ക് തൊഴിലുടമ പുതിയ തൊഴില് വിസ എടുത്തുനല്‍കിയാല് മാത്രമെ തിരികെ ഒമാനിലെത്താന് സാധിക്കുകയുള്ളെന്ന് റോയല് ഒമാന് പൊലീസ് പബ്ലിക് റിലേഷന്‍സ് ഡയറക്ടര് മേജര് മുഹമ്മദ് അല് ഹാഷ്മി പറഞ്ഞു. ആറുമാസം കഴിഞ്ഞവര്‍ക്ക് ബോര്‍ഡിങ് അനുവദിക്കരുതെന്ന് വിമാന കമ്പനികള്‍ക്കും നിര്‍ദ്ദേശം നല്‍കിയിട്ടുണ്ട്. ആറുമാസ നിബന്ധന തൊഴില് വിസക്കാര്‍ക്കാണ് ബാധകം. ഫാമിലി വിസക്കാര്‍ക്ക് ഇത് നിര്‍ബന്ധമില്ല.\nഒമാനിലെ വിസാ നിയമമനുസരിച്ച് തൊഴിൽ വിസയിലുള്ളവർ 180 ദിവസത്തിൽ കൂടുതൽ രാജ്യത്തിന് പുറത്ത് തങ്ങരുത്. ഇങ്ങനെ വരുന്നപക്ഷം വിസ റദ്ദാകും. കൊവിഡ് പശ്ചാത്തലത്തിൽ കഴിഞ്ഞ ജൂലൈ അവസാനം മുതലാണ് ഈ നിയമത്തിൽ താൽക്കാലിക ഇളവ് നൽകിയത്. ഇളവ് പ്രകാരം സ്പോൺസറുടെ സമ്മതപത്രം ഉണ്ടെങ്കിൽ ഇക്കാലയളവ് കഴിഞ്ഞവർക്കും ഒമാനിലേക്ക് തിരികെയെത്താൻ സാധിച്ചിരുന്നു.\nLast Updated Jan 14, 2021, 11:47 AM IST\nexpats outside oman\nnew work visa for expats outside oman\nresidence permit in oman\nറോയല് ഒമാന് പൊലീസ്.\nപോളിടെക്‌നിക് കോളജുകളിൽ പാർട്ട് ടൈം ഡിപ്ലോമ കോഴ്‌സ്: ഫെബ്രുവരി2വരെ അപേക്ഷിക്കാം\nബംഗ്ലാദേശിനെതിരെ രണ്ടാം ഏകദിനത്തിലും വെസ്റ്റ് ഇന്‍ഡീസിന് ബാറ്റിങ് തകര്‍ച്ച\nഉസൈന് ബോള്‍ട്ടിന്റെ മോട്ടിവേഷന് വീഡിയോയില് ടൊവിനോയുടെ ബിജിഎം; സന്തോഷം പങ്കുവച്ച് സംഗീത സംവിധായകന്\n'വാക്സീന് രാജ്യത്ത് എല്ലായിടത്തും'; വാരണാസിയില് വാക്സീന് സ്വീകരിച്ചവരുമായി പ്രധാനമന്ത്രി സംവദിച്ചു\nസ്പോർട്സ് അതോറിറ്റി ഓഫ് ഇന്ത്യയിൽ 27 ഒഴിവുകൾ\nമരിച്ചുപോയ മകന്‍റെ ബീജത്തിന്‍റെ അവകാശം വേണമെന്ന് പിതാവ്; ഭാര്യയ്ക്ക് മാത്രം അവകാശമെന്ന് കോടതി\nവെന്റിലേറ്ററിലിടും മുമ്പ് വിവാഹം; കൊവിഡ് വാര്‍ഡില് പുതുജീവിതത്തെ വരവേറ്റ് ദമ്പതികള്


ഒന്‍പതു മാസമായ ഗര്‍ഭിണിയെ കഴുത്ത് ഞെരിച്ച് കൊലപ്പെടുത്തി, ശേഷം വയര് കീറി കുഞ്ഞിനെ പുറത്തെടുത്തു! സ്ത്രീയും മകളും അറസ്റ്റില്, അമ്പരപ്പിക്കുന്ന കൊലപാതകം ഇങ്ങനെ - BIGNEWSLIVE | Latest Malayalam News\nഅമേരിക്കയിലെ ഷിക്കാഗോയിലാണ് ദാരുണ സംഭവം.\nവാഷിങ്ടണ്: ഒന്‍പതു മാസമായ ഗര്‍ഭിണിയെ കഴുത്ത് ഞെരിച്ച് കൊലപ്പെടുത്തിയ ശേഷം വയര് കീറി കുഞ്ഞിനെ പുറത്തെടുത്ത് കൈവശപ്പെടുത്തിയ യുവതിയും മകളും പുരുഷ സുഹൃത്തും അറസ്റ്റില്. അമേരിക്കയിലെ ഷിക്കാഗോയിലാണ് ദാരുണ സംഭവം. ക്ലാരിസ ഫിഗറോവ(46), മകള് ഡിസൈറീ ഫിഗറോവ(24),ക്ലാരിസയുടെ പുരുഷസുഹൃത്ത് പിയോട്ടര് ബോബാക്ക് എന്നിവരാണ് അറസ്റ്റിലായത്.\nഹൈസ്‌കൂള് വിദ്യാര്‍ത്ഥിനിയായ മാര്‍ലെന് ഒച്ചോവ ലോപെസ് എന്ന പത്തൊമ്പതുകാരിയാണ് അതിദാരുണമായി കൊല്ലപ്പെട്ടത്. ക്ലാരിസയ്ക്കും ഡിസൈറിക്കും മേല് കൊലപാതക കുറ്റമാണ് ചുമത്തിയിരിക്കുന്നത്. കൊലപാതകം മറച്ചുവെച്ച കുറ്റമാണ് പിയോട്ടറിനു മേല് ചുമത്തിയിരിക്കുന്നത്. ഏപ്രില് 23 മൂന്നുമണിയോടെയാണ് വിദ്യാര്‍ത്ഥിയും പൂര്‍ണ്ണ ഗര്‍ഭിണിയുമായ മാര്‍ലെനെ കാണാതാകുന്നത്.\nഅറസ്റ്റിലായ സ്ത്രീയും മകളും, പുരുഷ സുഹൃത്തും\nസ്‌കൂളില്‍നിന്ന് വീട്ടിലേക്കുള്ള മടക്കയാത്രയിലാണ് മാര്‍ലെനിനെ കാണാതായത്. അന്നു വൈകിട്ട് മാര്‍ലെന്റെ വീട്ടിലേക്ക് ഒരു ഫോണ് കോള് വന്നു. മാര്‍ലെന്റെ മൂന്നുവയസ്സുകാരനായ മകനെ പരിചരിക്കുന്ന ഡേ കെയര് സെന്ററില് നിന്നായിരുന്നു ആ ഫോണ്. മകനെ വിളിക്കാന് മാര്‍ലെന് ഇതുവരെ എത്തിയിട്ടില്ലെന്ന് ഡേ കെയര് സെന്റര് അധികൃതര് അവരുടെ കുടുംബാംഗങ്ങളെ അറിയിച്ചത്. ഇതോടെ മാര്‍ലെനിനായുള്ള അന്വേഷണം ആരംഭിച്ചു. അധികം വൈകാതെ തന്നെ മാര്‍ലെനെ കണ്ടെത്തി. തെക്കു പടിഞ്ഞാറന് ഷിക്കാഗോയിലെ ഒരു വീടിനു സമീപത്തെ മാലിന്യവീപ്പയില്‍നിന്ന് മനുഷ്യാവശിഷ്ടങ്ങള്. എല്ലാ പരിശോധനയിലും അവള് തന്നെയെന്ന് തെളിയുകയായിരുന്നു.\nതുടര്‍ന്ന് പോലീസ് അന്വേഷണം ആരംഭിച്ചു. നിരവധിയാളുകളെ കസ്റ്റഡിയിലെടുത്ത് ചോദ്യം ചെയ്തു. ക്ലാരിസയുടെ വീടിനു പരിസരത്തെ മാലിന്യവീപ്പയില് നിന്നായിരുന്നു മാര്‍ലെന്റെ മൃതദേഹത്തിന്റെ അവശിഷ്ടങ്ങള് ലഭിച്ചത്. ഇത് സംശയം ബലപ്പെടുത്തി. കൊല്ലപ്പെടുന്നതിന് ദിവസങ്ങള്‍ക്കു മുമ്പ് മാര്‍ലെന് ഫേസ്ബുക്കിലെ ഒരു ഗ്രൂപ്പില് ഒരു സന്ദേശം പോസ്റ്റ് ചെയ്തിരുന്നു. തന്റെ പ്രസവ തീയതി അടുത്തിരിക്കുകയാണെന്നും കുഞ്ഞിന് ആവശ്യമായ പല വസ്തുക്കളും തനിക്ക് വാങ്ങാന് മാര്‍ഗമില്ലെന്നും അതിനാല് ആവശ്യമായ വസ്തുക്കള് തന്ന് സഹായിക്കണമെന്ന് അഭ്യര്‍ത്ഥിച്ചു കൊണ്ടുള്ള കുറിപ്പാണ് പങ്കുവെച്ചത്. ഇതു കണ്ടാണ് ക്ലാരിസ മാര്‍ലെനന് സന്ദേശം അയച്ചത്.\nമകളുടെ കുഞ്ഞിന് ധാരാളം വസ്ത്രങ്ങള് ലഭിച്ചിട്ടുണ്ടെന്നും അവ തരാമെന്നുമായിരുന്നു ക്ലാരിസ് മാര്‍ലെനെന് സന്ദേശമയച്ചത്. യുവതി അതില് വിശ്വസിക്കുകയും ചെയ്തു. കൂടാതെ ഗ്രൂപ്പില്‍നിന്നു മാറി സ്വകാര്യമായി തനിക്ക് സന്ദേശങ്ങള് അയക്കാനും ക്ലാരിസ് നിര്‍ദേശം നല്‍കി. ഇപ്രകാരം ക്ലാരിസിന്റെ വിലാസം ലഭിച്ച മാര്‍ലെന് അവരുടെ വീട്ടിലെത്തി. വീട്ടിലെത്തിയ മാര്‍ലെനെ ക്ലാരിസ കഴുത്തില് കുരുക്കുമുറുക്കി കൊലപ്പെടുത്തുകയും ശേഷം വയറുകീറി കുഞ്ഞിനെ കൈവശപ്പെടുത്തി. ആണ്‍കുഞ്ഞായിരുന്നു മാര്‍ലെന്റെ ഉദരത്തിലുണ്ടായിരുന്നത്. കൊലപാതകത്തിന് ക്ലാരിസയെ സഹായിച്ചതായി ഡിസൈറി പോലീസിനോട് പറഞ്ഞു.\nഫേസ്ബുക്ക് ഗ്രൂപ്പിലെ സംഭാഷണത്തെ അടിസ്ഥാനപ്പെടുത്തി നടത്തിയ അന്വേഷണമാണ് ക്രൂര കൊലപാതകം തെളിയാന് ഇടയാക്കിയത്. മാര്‍ലെനെ കൊലപ്പെടുത്തി കുഞ്ഞിനെ കൈവശപ്പെടുത്തിയ ശേഷം അടിയന്തര വൈദ്യസഹായം ആവശ്യപ്പെട്ട് ക്ലാരിസ് ഷിക്കാഗോയിലെ സര്‍ക്കാര് കേന്ദ്രത്തിലേക്ക് വിളിച്ചിരുന്നു. പത്തു മിനുട്ടിനു മുമ്പ് താന് പ്രസവിച്ച കുഞ്ഞ് ജീവനു വേണ്ടി പോരാടുകയാണെന്നും സഹായിക്കണമെന്നുമായിരുന്നു ക്ലാരിസ് പറഞ്ഞത്. തുടര്‍ന്ന് ഡോക്ടര്‍മാരെത്തി ആശുപത്രിയില് പ്രവേശിപ്പിക്കുകയും ചെയ്തു. മാര്‍ലെനെ കാണാതായ അതേദിവസമാണ് ക്ലാരിസിന്റെ സഹായം ആവശ്യപ്പെട്ടുള്ള ഫോണ് വന്നതെന്ന് അന്വേഷണത്തിനിടെ പോലീസ് തിരിച്ചറിഞ്ഞിരുന്നു. ഡിഎന്‍എ പരിശോധനയില് കുഞ്ഞ് മാര്‍ലെന്റേതാണെന്ന് തിരിച്ചറിഞ്ഞതായി പോലീസ് അറിയിച്ചിട്ടുണ്ട്. ഇതോടെയാണ് കൊലപാതകികളുടെ ചിത്രം തെളിഞ്ഞത്.\nകൊലപ്പെടുത്താനുള്ള കാരണം ഇനിയും വ്യക്തമായിട്ടില്ല. ഒരു പക്ഷേ ക്ലാരിസിന് സ്വന്തം കുഞ്ഞായി വളര്‍ത്താനാകാം എന്ന നിഗമനത്തിലാണ് പോലീസ്. മാര്‍ലെന്റെ കുഞ്ഞിനെ അവളുടെ കുടുംബത്തിന് കൈമാറിയിട്ടുണ്ട്. നിലവില് കുഞ്ഞ് ആശുപത്രിയില് ചികിത്സയിലാണ്. ജീവന് രക്ഷാ ഉപകരണങ്ങളുടെ സഹായത്തോടെയാണ് കുഞ്ഞിന്റെ ജീവന് ഇപ്പോള് നിലനിര്‍ത്തുന്നത്. കുഞ്ഞിന്റെ തലച്ചോര് പ്രവര്‍ത്തനം നിലച്ചിരിക്കുകയാണെന്നും മാര്‍ലെന്റെ കുടുംബം പറയുന്നു.\nTags: PREGNANTpregnant ladiesPregnant ladyPregnant lady diesPregnant Lady Killedpregnant whalepregnant woman


പഴയ മമ്മൂട്ടി ചിത്രത്തിലെ ഗാനത്തിന് പുതുജീവൻ നൽകി യുവാക്കൾ; ഒന്നൊന്നര മൊഞ്ചുള്ള ഗാനം കാണാം -\nHome Film പഴയ മമ്മൂട്ടി ചിത്രത്തിലെ ഗാനത്തിന് പുതുജീവൻ നൽകി യുവാക്കൾ; ഒന്നൊന്നര മൊഞ്ചുള്ള ഗാനം കാണാം\nപഴയ മമ്മൂട്ടി ചിത്രത്തിലെ ഗാനത്തിന് പുതുജീവൻ നൽകി യുവാക്കൾ; ഒന്നൊന്നര മൊഞ്ചുള്ള ഗാനം കാണാം\nകാലത്തെ അതിജീവിച്ച പഴയ ഗാനത്തിന് പുതു ജീവൻ നൽകി ഒരു കൂട്ടം യുവാക്കൾ.. ‘1921’എന്ന മമ്മൂട്ടി അഭിനയിച്ച ചിത്രത്തിലൂടെ പ്രേക്ഷക ഹൃദയങ്ങൾ കീഴടക്കിയ ഗാനമാണ് ഇപ്പോൾ പുതിയ രുപത്തിലും ഭാവത്തിലും വീണ്ടും വന്നിരിക്കുന്നത്. ഐ വി ശശി സംവിധാനം ചെയ്ത 1921 എന്ന ചിത്രത്തിലെ മൊയീൻ കുട്ടി വൈദ്യരുടെ ‘മുത്തുനവ രത്ന മുഖം’ എന്ന മാപ്പിള പാട്ടാണ് പുതിയ രൂപത്തിലെത്തി പ്രേക്ഷക ഹൃദയം കീഴടക്കുന്നത്.\nപുതിയ രൂപത്തിലെത്തിയ ഈ ഗാനം ആലപിച്ചിരിക്കുന്നത് അദീഫ് മുഹമ്മദാണ്. ഗാനം റിലീസ് ചെയ്ത് മണിക്കൂറുകൾക്കുളിൽ നിരവധി ആളുകളാണ് കണ്ടത്. ഇപ്പോൾ പുതിയ ഗാനത്തിന് അരലക്ഷത്തിലധികം കാഴ്ചക്കാരാണ് ഇതിനോടകം ഉണ്ടായിരിക്കുന്നത്. 1988 ൽ റിലീസ് ചെയ്ത ഈ ഗാനാം ആലപിച്ചിരുന്നത് നൗഷാദ് ആയിരുന്നു. ശ്യാമിന്റെ സംഗീതത്തിന് മാറ്റുകൂട്ടുന്ന പ്രകടനവുമായി നൗഷാദ് ആലപിച്ച ഗാനം അന്നേ പ്രേക്ഷകർ ഏറ്റെടുത്തിരുന്നു. എന്നാൽ പുതിയ രൂപത്തിലും ഭാവത്തിലും അവതരിപ്പിക്കുന്ന പുതിയ ഗാനത്തിന് പ്രശംസയുമായി നിരവധി ആളുകള്ക എത്തുന്നത്.\nപ്രേക്ഷകർ ഇരുകൈകളും നീട്ടി സ്വീകരിച്ച ഗാനത്തിന് ഇതിനോടകം തന്നെ നിരവധി ആരാധകരാണ് എത്തുന്നത്. പുതിയ ഗാനത്തിന്റെ ദൃശ്യാവിഷ്‌കാരം നടത്തിയിരിക്കുന്നത് വേണു ശശിധരൻ ലേഖയാണ്. രാം കുമാർ, സനു പി എസ്, അച്ചു സി ജെ തുടങ്ങിയ യുവാക്കളുടെ നേതൃത്വത്തിൽ രൂപം കൊണ്ട് പുതിയ ഗാനം കാണാം..


പാമ്പുകള് നീന്തുന്ന വെള്ളത്തില് അര്‍ച്ചന, റേറ്റിങ് കൂട്ടാന് ചാനലുകാര് കൊടുത്ത ടാസ്‌ക് കടന്നുപോയി | Archana Susheelan in Dare the Fear - Malayalam Filmibeat\n» പാമ്പുകള് നീന്തുന്ന വെള്ളത്തില് അര്‍ച്ചന, റേറ്റിങ് കൂട്ടാന് ചാനലുകാര് കൊടുത്ത ടാസ്‌ക് കടന്നുപോയി\nപാമ്പുകളുടെ നടുവില് അർച്ചന ഏഷ്യാനെറ്റ് കൊടുത്ത പണി\nമാനസപുത്രി എന്ന സീരിയലിലൂടെയാണ് അന്യഭാഷക്കാരിയായ അര്‍ച്ചന സുശീലന് മലയാള സീരിയല് ലോകത്ത് എത്തിയത്. മാനസപുത്രിയിലെ ഗ്ലോറി എന്ന കഥാപാത്രത്തിലൂടെ ആര്‍ച്ചന നേടിയ പേരും പ്രശസ്തിയും ചെറുതൊന്നുമല്ല. മലയാള സീരിയല് ലോകത്തെ വില്ലത്തി രൂപമായി പിന്നീട് അര്‍ച്ചന മാറി.\nആ വില്ലത്തരം കൊണ്ടാണ് അര്‍ച്ചനയെ ഇന്നും മലയാളികള് ഓര്‍ക്കുന്നത്. വില്ലത്തരം മാത്രമല്ല, അതിനുമപ്പുറത്തെ ധൈര്യവും അര്‍ച്ചനയ്ക്കുണ്ട്. അതുകൊണ്ടാണല്ലോ ഡെയര് ദ ഫിയര് എന്ന റിയാലിറ്റി ഷോയ്ക്ക് വേണ്ടി താരം പാമ്പുകള് ഇഴയുന്ന വെള്ളത്തിലേക്ക് എടുത്തിട്ടിട്ടും ടാസ്‌ക് പൂര്‍ത്തിയാക്കിയത്.\nഡെയര് ദ ഫിയര്\nഗോവിന്ദ് പദ്മസൂര്യ അവതാരകനായി എത്തുന്ന സ്റ്റണ്ട് റിയാലിറ്റി ഷോയാണ് ഡെയര് ദ ഫിയര്. ടെലിവിഷന് സെലിബ്രിറ്റികള് മത്സരാര്‍ത്ഥികളായെത്തുന്ന റിയാലിറ്റി ഷോ ഏഷ്യനെറ്റ് ചാനലിലാണ് സംപ്രേക്ഷണം ചെയ്യുന്നത്.\nപാമ്പ് ഇഴയുന്ന വെള്ളം\nഷോയുടെ എലിമിനേഷന് എപ്പിസോഡില് അര്‍ച്ചനയ്ക്ക് കിട്ടിയ ടാസ്‌കാണ്, പാമ്പുകള് ഇഴയുന്ന വെള്ളത്തിലറങ്ങി മുത്തുകള് പെറുക്കുക. അലറി വിളിച്ച് ബഹളമുണ്ടാക്കിയെങ്കിലും അര്‍ച്ചന ടാസ്‌ക് പൂര്‍ത്തിയാക്കി.\nഇനി അര്‍ച്ചനയുടെ ധൈര്യം കാണിക്കുന്ന ഈ വീഡിയോ കാണാം..\nRead more about: archana television malayalam film malayalam movie malayalam cinema അര്‍ച്ചന ടെലിവിഷന് മലയാളം സിനിമ\nArchana Susheelan in Dare the Fear


അന്യസംസ്ഥാന ലോട്ടറി: വീഴ്ചകളുണ്ടായി -വി.എസ്\nഎറണാകുളം:അന്യസംസ്ഥാന ലോട്ടറികളെ നിയന്ത്രിക്കുന്നതില് ചില വീഴ്ചകള് സംഭവിച്ചതായി മുഖ്യമന്ത്രി വി.എസ്. അച്യുതാനന്ദന്. എറണാകുളം പ്രസ്‌ക്ലബില് ‘ത്രിതലം-2010′ മുഖാമുഖത്തില് സംസാരിക്കുകയായിരുന്നു അദ്ദേഹം. ലോട്ടറി നിയമം വ്യഖ്യാനിച്ച് നടപടിയെടുക്കേണ്ട ഉദ്യോഗസ്ഥര്, അവരെ ചുമതലപ്പെടുത്തേണ്ടവര് എന്നിവരുടെ ഭാഗത്തുനിന്നാണ് വീഴ്ചകളുണ്ടായത്. ഉത്തരവാദിത്തം ഉദ്യോഗസ്ഥരുടെ തലയില് കെട്ടിവെക്കാന് സര്‍ക്കാര് ഉദ്ദേശിക്കുന്നില്ല. ഉത്തരവാദിത്തം സര്‍ക്കാര് ഏല്‍ക്കുന്നു. ഭാവിയില് ഇതില്ലാതിരിക്കാന് ശ്രമിക്കും. ഇപ്പോള് ഇറക്കിയ ഓര്‍ഡിനന്‍സ് കൃത്യമായി പാലിച്ചാല് ഭാവിയില് വീഴ്ചകളില്ലാതാകും. ഹൈകോടതി വിധിയുടെ പേരില് ലോട്ടറി മാഫിയ അഹങ്കരിക്കേണ്ടെന്നും മുഖ്യമന്ത്രി പറഞ്ഞു. ഭൂട്ടാന് ലോട്ടറിയുടെ പ്രമോട്ടറായി മേഘ ഡിസ്ട്രിബ്യൂട്ടേഴ്‌സിനെ അംഗീകരിച്ച് മുന്‍കൂര് നികുതി വാങ്ങാന് ഹൈകോടതി വിധിച്ചെങ്കിലും നികുതി വാങ്ങേണ്ട സാഹചര്യമുണ്ടാവില്ല. വിധിക്കെതിരെ അപ്പീല് നല്‍കുന്നതടക്കം ബുധനാഴ്ച തിരുവനന്തപുരത്ത് ചേരുന്ന ഉന്നതതല യോഗം തീരുമാനിക്കും.\nഅന്യസംസ്ഥാന-ഭൂട്ടാന് ലോട്ടറികളുടെ വില്‍പ്പന സംബന്ധിച്ച് സംസ്ഥാന സര്‍ക്കാറിന്റെ ഓര്‍ഡിനന്‍സ് നിലനില്‍ക്കുന്നുണ്ട്. ഇതിലെ വ്യവസ്ഥകള് പാലിച്ചാല്‍മാത്രമേ ഇവിടെ അന്യസംസ്ഥാന ലോട്ടറി വില്‍ക്കാന് കഴിയൂ. സര്‍ക്കാര് പ്രസില് അച്ചടിക്കണമെന്നത് മുതല് ഏത് രീതിയില് നറുക്കെടുപ്പ് നടത്തണമെന്നുവരെ നിഷ്‌കര്‍ഷിക്കുന്ന 12 പോയന്റുള്ള ഓര്‍ഡിനന്‍സാണ് പുറപ്പെടുവിച്ചത്. ഇത് അനുസരിച്ചല്ല ഭൂട്ടാന് ലോട്ടറിയുടെ അച്ചടിയും നറുക്കെടുപ്പും. ശിവകാശിയില് അച്ചടിച്ച് ഇവിടെ കൊണ്ടുവന്ന് വില്‍ക്കുകയാണ്. ചൂതാട്ടത്തിലൂടെ ജനങ്ങളുടെ പണം കൊള്ളയടിക്കാന് അനുവദിക്കില്ല. കേന്ദ്ര ലോട്ടറി നിയമത്തിലെ വ്യവസ്ഥകള് മാറണം. ലോട്ടറിയുടെ നിയന്ത്രണാധികാരം സംസ്ഥാനത്തിന് നല്‍കണം.\nഅന്യസംസ്ഥാന ലോട്ടറികള്‍ക്ക് ഒത്താശ ചെയ്യുന്നത് കേന്ദ്രസര്‍ക്കാറാണെന്നും മുഖ്യമന്ത്രി ആരോപിച്ചു. ലോട്ടറി മാഫിയയുടെ കുടിശ്ശിക പിരിക്കണമെന്ന് താന് പ്രതിപക്ഷനേതാവായിരുന്നപ്പോള് ആവശ്യമുന്നയിച്ചതിനെ പരിഹസിച്ചവരാണ് ഉമ്മന് ചാണ്ടിയും വക്കം പുരുഷോത്തമനുമൊക്കെ. അന്യസംസ്ഥാന ലോട്ടറി സംബന്ധിച്ച് ഇപ്പോഴത്തെ സംവാദം ആരോഗ്യകരമാണ്. അതിന്റെ ഭാഗമായി ലോട്ടറി പരസ്യങ്ങള് നിലച്ചു. അത്തരം പരസ്യങ്ങളില് അഭിനയിക്കുന്നത് സമൂഹത്തോട് ചെയ്യുന്ന അനീതിയാണെന്ന ബോധവുമുണ്ടായെന്നും മുഖ്യമന്ത്രി പറഞ്ഞു.


മോദിയുമായി ഹോട്ട് സ്റ്റാര് രാഖി സാവന്തിന് എന്താണ് ബന്ധം? മോദി പറഞ്ഞിട്ടാണ് വസ്ത്രം ധരിച്ചതെന്ന് താരം | Daily Indian Herald\nമോദിയുമായി ഹോട്ട് സ്റ്റാര് രാഖി സാവന്തിന് എന്താണ് ബന്ധം? മോദി പറഞ്ഞിട്ടാണ് വസ്ത്രം ധരിച്ചതെന്ന് താരം\nAugust 12, 2016 12:14 pm By : Indian Herald Staff\nപ്രധാനമന്ത്രി നരേന്ദ്രമോദിയുടെ ചിത്രം പതിപ്പിച്ച വേഷമിട്ട് ഹോട്ട് സ്റ്റാര് രാഖി സാവന്ത് രംഗത്തെത്തിയത് സോഷ്യല് മീഡിയയില് വൈറലായിരുന്നു. ഇതെങ്ങനെ ബിജെപി സഹിക്കുമെന്ന് പലരും ചോദിച്ചു. എന്നാല്, ഇതിനുപിന്നിലെ കഥ ഇങ്ങനെയല്ല. മോദിയും രാഖി സാവന്തും തമ്മില് നല്ല ബന്ധമാണ്. മോദിയുടെ അനുവാദത്തോടെയാണ് താരം വേഷമിട്ടത്.\nമാധ്യമങ്ങളിലൂടെ വന്ന വിമര്‍ശനം താന് കാര്യമാക്കുന്നില്ലെന്ന് രാഖി പറയുന്നു. ഇന്ത്യന് പ്രധാനമന്ത്രി നരേന്ദ്രമോദിയോടുള്ള തന്റെ സ്നേഹത്തില് നിന്നും പ്രണയത്തില് നിന്നുമാണ് ഈ വസ്ത്രമുണ്ടായതെന്നാണ് രാഖി പറയുന്നത്. തന്റെ വസ്ത്രത്തെക്കുറിച്ച് തര്‍ക്കങ്ങളുണ്ടാക്കാതെ സ്വന്തം കുടുംബത്തെക്കുറിച്ച് ചിന്തിക്കാനും രാഖി ഇന്ത്യക്കാരെ ഉപദേശിക്കുന്നുണ്ട്. കുട്ടികളെ ബലാത്സംഗം ചെയ്യുന്നത് മുതല്, കര്‍ഷക ആത്മഹത്യവരെ ഇന്ത്യയില് നടക്കുമ്പോള് എന്തിന് തന്റെ വസ്ത്രത്തെക്കുറിച്ച് ചര്‍ച്ചചെയ്യുന്നുവെന്നും രാഖി ചിക്കാഗോയില് മാധ്യമപ്രവര്‍ത്തകരോട് ചോദിച്ചു.ഇന്നലെ ചിക്കാഗോയിലെ ഇന്ത്യന് സ്വാതന്ത്ര്യദിനാഘോഷ പരിപാടിയിലാണ് വിവാദവേഷം ധരിച്ച് രാഖി എത്തിയത്.\nനരേന്ദ്രമോദിയെയും അമിത് ഷായെയും കൊണ്ട് മതിപ്പ് തോന്നിക്കാനാണ് താനിങ്ങനെ ചെയ്തതെന്നാണ് രാഖിയുടെ വിശദീകരണം. ഇവര് രണ്ട് പേരെയും തനിക്ക് ഒരുപാട് ഇഷ്ടമാണ്. താന് ബിജെപിയുടെ മകളാണ്. തന്റെ സ്വപ്നപുരുഷനായ മോദിയെ ഈ വേഷത്തിലൂടെ സ്വാധീനിക്കാനാകുമെന്ന് തനിക്കറിയാമെന്നും രാഖി സാവന്ത് മാധ്യമങ്ങളോട് പറഞ്ഞു. ഇനിയെല്ലാ വേദിയിലും പോകുമ്പോളും ഈ വേഷം ധരിക്കുമെന്ന് പറഞ്ഞ രാഖി, സമാനമായി മോദിയുടെ ചിത്രമുള്ള സാരിയും ഒരുക്കുന്നുണ്ടെന്നും വ്യക്തമാക്കി.\nമോദിയെ അപമാനിച്ചുവെന്ന ആരോപണത്തിനും രാഖിക്ക് കൃത്യമായ മറുപടിയുണ്ട്. മോദിയുടെ അനുവാദം വാങ്ങിയാണ് താനീ വേഷം ധരിച്ചതെന്നും, ഇല്ലെങ്കില് തന്നെ ജയിലിലിടട്ടെയെന്നും പറയുന്നു. താന് നാട്ടിലുള്ള എല്ലാവരോടും മറുപടി പറയേണ്ട കാര്യമില്ലെന്നും മോദിയും താനും തമ്മിലീ വിഷയം ചര്‍ച്ച ചെയ്തിട്ടുണ്ടെന്നുമായിരുന്നു വിശദീകരണം. ബിജെപിക്ക് താന് ഒപ്പം വേണമെന്ന് തോന്നുമ്പോളെല്ലാം കൂടെയുണ്ടാകുമെന്നും രാഖി പറയുന്നു.\nചിക്കാഗോയിലെ പരിപാടിക്ക് പുറമേ, സാന്‍ഫ്രാന്‍സിസ്‌കോയിലെ അന്താരാഷ്ട്ര ചലച്ചിത്രമേളയ്ക്കും രാഖി സാവന്ത് ഇതേ വേഷം ധരിച്ചാണത്രേ എത്തിയത്. ഇന്ത്യയേയും മോദിയേയും പ്രതിനിധീകരിച്ചാണ് താനീ സ്ഥലങ്ങളിലെത്തിയത്. ഈ വസ്ത്രം ലേലം ചെയ്ത് നല്‍കുമെന്നും രാഖി സാവന്ത് പറയുന്നു . സയ്ക്കി എന്ന ഡിസൈനറാണ് വിവാദമായ വസ്ത്രം രൂപകല്‍പ്പന ചെയ്തത്. മുന്‍പ് നരേന്ദ്രമോദിയെ ബോയ്ഫ്രണ്ടാക്കണമെന്ന് പറഞ്ഞും രാഖി വാര്‍ത്തകളില് നിറഞ്ഞിട്ടുണ്ട്. നവമാധ്യമങ്ങളില് വലിയ ആക്രമണമാണ് രാഖി സാവന്ത് നേരിടുന്നത്. മോദിയെയും രാജ്യത്തെയും അപമാനിച്ചുവെന്നും രാഖിക്കെതിരെ കേസെടുക്കണമെന്നും ആവശ്യപ്പെട്ട് നിരവധി പേരാണ് രംഗത്തെത്തിയിരിക്കുന്നത്.\nTags: actress, bjp, dress, Narendra Modi, Rakhi Sawant\nതാനും അയാളും മാത്രം.. കിടക്കയും സജ്ജീകരിച്ചിരുന്നു; ലൈംഗിക ചൂഷണത്തില് നതാലിയുടെ വെളിപ്പെടുത്തല്\nരാജ്യദ്രോഹക്കേസ് ചുമത്തിയിട്ടും അടിപതറിയില്ല; മോദി കള്ളന് തന്നെയെന്ന് ദിവ്യ സ്പന്ദന


പ്രിയപ്പെട്ടവര് ഒരുക്കിയ പിറന്നാള് സര്‍പ്രൈസ്! അമ്പരന്ന് മുടിയന്! വീഡിയോ വൈറലാവുന്നു! - Malayalam Filmibeat\nപ്രിയപ്പെട്ടവര് ഒരുക്കിയ പിറന്നാള് സര്‍പ്രൈസ്! അമ്പരന്ന് മുടിയന്! വീഡിയോ വൈറലാവുന്നു!\n| Updated: Sunday, August 18, 2019, 15:34 [IST]\nഉപ്പും മുളകുമെന്ന ജനപ്രിയ പരമ്പര കാണുന്നവര്‍ക്കെല്ലാം സുപരിചിതനായി മാറിയതാണ് റിഷി എസ് കുമാര്. വിഷ്ണു എന്നാണ് പേരെങ്കിലും എല്ലാവരും മുടിയെന്നാണ് വിളിക്കാറുള്ളത്. മുടിയുടെ കാര്യത്തില് വിഷ്ണു ഭാഗ്യവാനാണ്. കുരുവിക്കൂട് തന്നെയാണ് തലയില് ചുമന്ന് നടക്കുന്നതെന്നാണ് ബാലു പറയാറുള്ളത്. മുടിയന്റെ മുടി വെട്ടിക്കാനായി പല തരത്തിലുള്ള ശ്രമങ്ങള് നടത്തിയിരുന്നുവെങ്കിലും അതൊന്നും വിലപ്പോയിരുന്നില്ല. ഡാന്‍സിന്റെ കാര്യത്തിലും മികവ് തെളിയിച്ചാണ് വിഷ്ണു മുന്നേറുന്നത്.\nസോഷ്യല് മീഡിയയില് ഏറെ സജീവമായ റിഷിയുടെ പിറന്നാളാണ് ഞായറാഴ്ച. നിരവധി പേരാണ് താരത്തിന് ആശംസ അറിയിച്ച് രംഗത്തെത്തിയത്. സഹോദരങ്ങളുമായി വഴക്കുണ്ടാക്കാറുണ്ടെങ്കിലും അവരുടെ കാര്യങ്ങളില് അതീവ ശ്രദ്ധയുണ്ട് വിഷ്ണുവിന്. ബിഎസ് സി എഴുതിയെടുക്കുന്നതുമായി ബന്ധപ്പെട്ട് ചില്ലറ പരിഹാസങ്ങളായിരുന്നില്ല മുടിയന് നേരെ ഉയര്‍ന്നുവന്നത്. പേപ്പര് എഴുതിയെടുത്ത് ബിഎസ് സി പൂര്‍ത്തിയാക്കിയ മുടിയന് ഇപ്പോള് ജോലി ചെയ്ത് ജീവിക്കുകയാണ്.\nപിറന്നാള് ദിനത്തില് തനിക്ക് സര്‍പ്രൈസ് നല്‍കിയതിന്റെ സന്തോഷം പങ്കുവെച്ചാണ് റിഷി എത്തിയിട്ടുള്ളത്. ഇത്തരമൊരു സര്‍പ്രൈസിനെക്കുറിച്ച് താന് പ്രതീക്ഷിച്ചിരുന്നില്ലെന്നും താരം കുറിച്ചിട്ടുണ്ട്. സോഷ്യല് മീഡിയയിലൂടെ പങ്കുവെച്ച വീഡിയോ വൈറലായി മാറിക്കൊണ്ടിരിക്കുകയാണ്. പതിവില് നിന്നും വ്യത്യസ്തമായി സ്വഭാവിക അഭിനയവുമായെത്തുന്ന ഉപ്പും മുളകിന് ഗംഭീര സ്വീകരണമാണ് ലഭിച്ചുകൊണ്ടിരിക്കുന്നത്. സോഷ്യല് മീഡിയയിലൂടെ വിശേഷങ്ങളെല്ലാം നിമിഷനേരം കൊണ്ടാണ് തരംഗമായി മാറുന്നതും.\nHAPPY BIRTHDAY TO ME .😁😁😁......Love you all so much!Thanks for the surprise guys❤❤.......awww I lovedthe balloons especially the hydrogen one @aiswarya__unni @risheakskumar @rithuskumar @jithin_jon @v_i_c_h_u_@chandhu_prasad @sahil___369 @__alwie @mithunmithran @aneesh_smartpix\nA post shared by Rishi S Kumar (@rishi_skumar) on Aug 18, 2019 at 1:46am PDT\nഎപ്പോഴും ഉപദ്രവിച്ച് ഒപ്പമുണ്ടാവും! പ്രണയത്തെക്കുറിച്ച് പറഞ്ഞതും തന്നോട്! ഭാവനയെക്കുറിച്ച് സഹോദരന്\nസാരിയണിഞ്ഞ് ജൂഹി റുസ്തഗി! ഉപ്പും മുളകിനിടയിലെ മനോഹര നിമിഷം പങ്കുവെച്ച് താരം! ചിത്രം വൈറലാവുന്നു!\nഉപ്പും മുളകില് ലച്ചുവിനെ സിനിമയിലെടുത്തോ? കഠിനമായ തയ്യാറെടുപ്പുകളാണ് നടത്തുന്നത്! വീഡിയോ വൈറല്!\nഅപ്പൂപ്പന് ഉമ്മ കൊടുത്ത് പാറുക്കുട്ടി! ഉപ്പും മുളകിന്റെയും ലൊക്കേഷനില് നിന്നുള്ള ക്യൂട്ട് ചിത്രം\nഉപ്പും മുളകിലും കിടപ്പാടത്തിന് ബുദ്ധിമുട്ട്! കുടുംബത്തില് ആള് കൂടിയാല് ഇതാണ് മുടിയന്റെ ബുദ്ധി\nമലയാളി മങ്കയായി ഓണപ്പാട്ടുകള് പാടി കുട്ടി ശിവ! വൈറലായി ശിവാനിയുടെ കുട്ടിക്കാല വീഡിയോ\nഉപ്പും മുളുകും കേശുവിന് പരിക്ക്! ലൊക്കേഷനില് വീണ താരത്തിന്റെ ചിത്രങ്ങള് പുറത്ത്\nനിഷ സാരംഗിനൊപ്പം റയാനും പാറുക്കുട്ടിയും! ഉപ്പും മുളകും ലൊക്കേഷനിലെ രസകരമായ വീഡിയോ വൈറല്!\nഉപ്പും മുളകിനെത്തേടി മുഖ്യമന്ത്രിയുടെ അഭിനന്ദനം! കാരണം ഇതായിരുന്നു! പോസ്റ്റ് വൈറല്!\nഉപ്പും മുളകിലെ ലച്ചുവും രോഹിനും പ്രണയത്തിലാണോ? രോഹിനെക്കുറിച്ച് ജൂഹി റുസ്തഗി പറഞ്ഞത്? കാണൂ!\nRead more about: uppum mulakum rishi s kumar ഉപ്പും മുളകും റിഷി എസ് കുമാര്\nRishi S Kumar's latest Instagram Video Viral.


ക്രിക്കറ്റ് മത്സരത്തിനിടെ പാക് ദേശീയ ഗാനം- വീഡിയോ വൈറലാകുന്നു :: Janmabhumi Daily\nMonday 22 May 2017 12:43 pm IST\nശ്രീനഗര്: കശ്മീരിലെ പുല്‍വാമ ജില്ലയില് നടന്ന പ്രദേശിക ക്രിക്കറ്റ് മത്സരത്തിനിടെ ആലപിച്ചത് പാക്ക് ദേശീയ ഗാനം. ഞായറാഴ്ച പുല്‍വാമ ഹണ്ടേഴ്‌സും പാമ്പോറയും തമ്മില് നടന്ന മത്സരത്തിന് മുന്നോടിയായിട്ടാണ് പാക്ക് ദേശീയ ഗാനം ആലപിച്ചത്. മത്സരത്തിനിടെ നടന്ന പാക്ക് ദേശീയ ഗാനാലാപനം സമൂഹ മാധ്യമങ്ങളില് വൈറലായി കഴിഞ്ഞു. മത്സരം സംഘടിപ്പിച്ചവര്‍ക്കെതിരെയോ ഇന്ത്യ വിരുദ്ധ മുദ്രാവാക്ക്യം വിളിച്ചവര്‍ക്കെതിരെയോ പോലീസ് ഇതുവരെ യാതൊരു വിധത്തിലുള്ള നടപടിയും സ്വീകരിച്ചിട്ടില്ല. കഴിഞ്ഞ മാസം കശ്മീരിലെ ഒരു പ്രാദേശിക ക്രിക്കറ്റ് ടീം പാക്കിസ്ഥാന് ജഴ്‌സിയണിഞ്ഞതും പാക്ക് ദേശീയ ഗാനം ആലപിച്ചതും വലിയ വിവാദങ്ങള്‍ക്ക് വഴിവച്ചിരുന്നു. ഇതിന് പിന്നാലെ വീണ്ടും ഇത്തരമൊരു സംഭവമുണ്ടായിരിക്കുന്നത്. https://youtu.be/ZAqbQpzuq0E\nക്രിക്കറ്റ് മത്സരത്തിനു മുന്‍പ് പാക് ദേശീയ ഗാനം; കശ്മീരില് യുവാക്കള് കസ്റ്റഡിയില്\nസ്റ്റമ്പിനു പകരം എകെ47; ഭീകരരുടെ ക്രിക്കറ്റ് കളി വൈറലാകുന്നു


ബെളഗാവി ഉപതെരഞ്ഞെടുപ്പ്; സുരേഷ് അംഗഡിയുടെ ഭാര്യ മംഗള സുരേഷ് ബിജെപി സ്ഥാനാര്‍ഥി – News Bengaluru\nബെംഗളൂരു: ബെളഗാവി ലോക്സഭാ മണ്ഡലത്തിലേക്ക് നടക്കുന്ന ഉപതെരഞ്ഞെടുപ്പില് മുന് ബിജെപി എംപിയും കേന്ദ്ര റെയില്‍വേ സഹമന്ത്രിയുമായിരുന്ന സുരേഷ് അംഗഡിയുടെ ഭാര്യ മംഗള സുരേഷ് മത്സരിക്കും. ഏറെ അഭ്യൂഹങ്ങള്‍ക്ക് ശേഷമാണ് പാര്‍ട്ടി നേതൃത്വം സ്ഥാനാര്‍ഥിയെ പ്രഖ്യാപിച്ചത്. മംഗള സുരേഷിന്റെ പേര് ആദ്യ ഘട്ടത്തില് ഉയര്‍ന്ന് വന്നിരുന്നില്ല. സുരേഷ് അംഗഡിയുടെ മകള് ശാരദ, എംഎല്‍സി മഹന്ദേഷ് കവത്ഗിമത്, ഡോ. ഗിരീഷ് സോണവാക്കര് എന്നിവരുടെ പേരായിരുന്നു സാധ്യതകളായി ഉയര്‍ന്ന് വന്നത്. 2019 ല് കേന്ദ്രമന്ത്രി അനന്തകുമാറിന്റെ നിര്യാണത്തെ തുടര്‍ന്ന് ബെംഗളൂരു സൗത്തില് നടന്ന ഉപതെരഞ്ഞടുപ്പില് ഭാര്യ തേജ്വസ്വിനി അനന്തകുമാര് മത്സരിക്കുമെന്ന് വാര്‍ത്തകള് പ്രചരിച്ചിരുന്നെങ്കിലും ബിജെപി കേന്ദ്ര നേതൃത്വം സീറ്റ് നല്‍കിയിരുന്നില്ല. ഇതേ തുടര്‍ന്നാണ് ബെളഗാവിയില് മംഗള സുരേഷിന്റെ പേര് മുന്‍നിരയിലൊന്നും പരാമര്‍ശിക്കാതെ പോയത്. കഴിഞ്ഞ വർഷം സെപ്തംബറിൽ കോവിഡ് ബാധിച്ചതിനെ തുടർന്നാണ് സുരേഷ് അംഗഡി മരിച്ചത്. അംഗഡി കുടുംബത്തിലെ ഒരാളെ മത്സരിപ്പിക്കുക വഴി സഹതാപ തരംഗം കൂടി പാർട്ടി ലക്ഷ്യമിടുന്നു. സംസ്ഥാന വ്യവസായ മന്ത്രി ജഗദീഷ് ഷെട്ടറിനാണ് ബെളഗാവി ഉപതെരഞ്ഞടുപ്പിന്റെ ചുമതല നല്‍കിയിരിക്കുന്നത്.\nകോണ്‍ഗ്രസ് ടിക്കറ്റില് മത്സരിക്കുന്നത് കര്‍ണാടക കോണ്‍ഗ്രസ് വര്‍ക്കിംഗ് പ്രസിഡണ്ട് സതീഷ് ജാര്‍കിഹോളിയാണ്.ഏപ്രില് 17 നാണ് ഉപതെരഞ്ഞടുപ്പ്. ബെളഗാവി ലോക്‌സഭാ മണ്ഡലത്തിന് പുറമെ ബസവ കല്യാണ്, മസ്‌കി നിയോജക മണ്ഡലങ്ങളിലേക്കും അന്നേ ദിവസം വോട്ടെടുപ്പ് നടക്കും.


ഡോ. ബാല : Deepika.com Sunday Special\nപതിനാലാം വയസിൽ ചെന്നൈയിലെ ഒരു ആശ്രമത്തിൽ കുടുംബത്തോടൊപ്പം അന്തേവാസികളെ കാണാനെത്തിയതായിരുന്നു ബാല. അന്തേവാസികൾക്ക് മധുര പലഹാരങ്ങൾ വിതരണം ചെയ്യുന്നതിനിടയിൽ ഒരമ്മ കൊച്ചു ബാലയുടെ കൈകളിൽ മുറുകെ പിടിച്ചു. "മകനെ നീ എന്നെ വിട്ട് എങ്ങോട്ടും പോകരുത്. എന്നെ കൂടെ കൊണ്ടുപോകൂ. എനിക്കു നിന്നെ വേണം...’ ബാലയുടെ കൈകളിൽ മുറുകെ പിടിച്ച് ആ അമ്മ കരയാൻ തുടങ്ങി.\nഅന്നൊന്നും ബാലയ്ക്ക് അതിന്‍റെ അർഥം മനസിലായില്ല. അന്നു മുതൽ തനിക്ക് ചെയ്യാൻ കഴിയുന്ന ജീവകാരുണ്യ പ്രവർത്തനങ്ങളെല്ലാം ബാല ചെയ്യുമായിരുന്നു. വർഷങ്ങൾക്കിപ്പുറം മികച്ച നടനായി മാറിയെങ്കിലും തനിക്ക് അന്നുണ്ടായ അനുഭവം അദ്ദേഹം ഒരിക്കലും മറന്നില്ല. ബാലയെ തേടി ഇപ്പോൾ അമേരിക്കൻ റോയൽ യൂണിവേഴ്സിറ്റിയുടെ ഡോക്ടറേറ്റ് എത്തിയിരിക്കുകയാണ്. അദ്ദേഹം ചെയ്യുന്ന ജീവകാരുണ്യ പ്രവർത്തനങ്ങൾക്ക് പ്രാമുഖ്യം നൽകിയാണ് ഡോക്ടറേറ്റ് ലഭിച്ചത്. തെന്നിന്ത്യയിൽ നിന്ന് ഡോക്ടറേറ്റ് ലഭിക്കുന്ന ആദ്യ സിനിമാതാരമാണ് ബാല. മലയാള സിനിമയിലേക്ക് അതിഥിയായി വന്ന്, മലയാളികളുടെ ഇഷ്ടം നേടിയ ബാലയുടെ വിശേഷങ്ങളിലേക്ക്...\nജീവകാരുണ്യ പ്രവർത്തനങ്ങൾക്കുള്ള അംഗീകാരം\nമുന്പ് എനിക്ക് ജീവകാരുണ്യ പ്രവർത്തനങ്ങൾ മുൻനിറുത്തി നാഷണൽ ഹ്യുമാനിറ്റേറിയൻ ഫെഡറേഷന്‍റെ ഒരു പുരസ്ക്കാരം ലഭിച്ചിരുന്നു. അവരാണ് ഈ അംഗീകാരത്തിനായി എന്‍റെ വിവരങ്ങൾ അമേരിക്കൻ റോയൽ യൂണിവേഴ്സിറ്റിക്ക് അയച്ചു കൊടുത്തത്.\nകഴിഞ്ഞ ഡിസംബർ 28-നായിരുന്നു ഇതു സംബന്ധിച്ച വിവരങ്ങൾ എനിക്ക് ലഭിച്ചത്. അച്ഛൻ മരിച്ചിട്ട് രണ്ടു മാസം മാത്രം ആയതിനാൽ ഞാനതു വേണ്ടെന്നു വയ്ക്കാൻ തീരുമാനിച്ചു. പിന്നീടാണ് അതിന്‍റെ പ്രാധാന്യം മനസിലായത്. അമേരിക്കയിൽ വച്ച് നടക്കേണ്ട ബിരുദദാനച്ചടങ്ങ് കോവിഡ് കാരണം മാറ്റിവയ്ക്കുകയായിരുന്നു. ജനുവരി 19-ന് കോട്ടയത്തുവച്ചാണ് നടന്നത്.\nഒരു കൈ ചെയ്യുന്ന സഹായം മറുകൈ അറിയരുത് എന്ന് നിർബന്ധമുള്ള ആളാണ് ഞാൻ. കോവിഡ് സമയത്ത് ഒരു യുട്യൂബ് ചാനൽ തുടങ്ങിയിരുന്നു. അതിലൂടെ ചെയ്യുന്ന കാര്യങ്ങൾ കോവിഡ് കാലത്ത് അപ്രതീക്ഷിതമായി പറയേണ്ടിവന്നു. തുടങ്ങി നാലു മാസംകൊണ്ട് നൂറു കുടുംബങ്ങളെ രക്ഷിക്കാൻ കഴിഞ്ഞു.\nമലയാളത്തിൽ അതിഥിയായി എത്തിയ ബാല ഇന്ന് മലയാളികളുടെ ഇഷ്ട നടനാണ്. ഞാൻ അതിഥിയായി എത്തിയെങ്കിലും കുറഞ്ഞ സമയം കൊണ്ട് പ്രേക്ഷകർ എന്നെ സ്വീകരിച്ചു. അതിൽ വളരെയധികം സന്തോഷമുണ്ട്. പ്രേക്ഷകരുടെ അംഗീകാരം നടന് ആത്മവിശ്വാസം നൽകും. ഇന്ന് തിരിഞ്ഞു നോക്കുന്പോൾ വളരെയധികം സന്തോഷമുണ്ട്. അത്രയധികം ഫാൻസ് ഉണ്ടെനിക്ക്. എന്നെ കുടുംബത്തിലെ ഒരംഗമായി പ്രേക്ഷകർ കണ്ടു. ഞാൻ എപ്പോഴും പറയുന്ന ഒരു കാര്യമുണ്ട്. ലക്ഷം ഫാൻസ് അല്ല ഉണ്ടാവേണ്ടത്, ലക്ഷ്യങ്ങളുള്ള ഫാൻസ് ഉണ്ടായാൽ മതിയെന്ന്.\nകഥാപാത്രങ്ങളുടെ തെരഞ്ഞെടുപ്പിൽ എന്താണ് ശ്രദ്ധിക്കുന്നത്\nഈ കഥാപാത്രം എനിക്ക് ചെയ്യാൻ പറ്റുമോയെന്ന് ആലോചിക്കും. ബാല നന്നായി അഭിനിയച്ചുവെന്നു പ്രേക്ഷകർ പറയണം. ആറു വർഷം മുന്പ് തമിഴിൽ 120 കോടി മുടക്കി ഒരു സൂപ്പർ സ്റ്റാർ അഭിനയിച്ച ചിത്രത്തിലേക്ക് എനിക്കും വലിയൊരു കഥാപാത്രം തന്നു. പക്ഷേ ഞാനതു വേണ്ടെന്നു പറഞ്ഞു. കാരണം അന്നു ഞാൻ മാനസികമായി അതിനോടു യോജിച്ചുപോകുന്ന അവസ്ഥയിൽ ആയിരുന്നില്ല. പക്ഷേ ഇപ്പോൾ നിങ്ങളുടെ മുന്നിലിരിക്കുന്നത് പഴയ ബാലയല്ല. പിന്നീട് ഞാൻ അവർക്കൊപ്പം ചേർന്ന് ഹിറ്റ് സിനിമകൾ ചെയ്തു. അതെന്‍റെ തിരിച്ചുവരവായിരുന്നു.\nഏറെ ദുഃഖകരമായ സംഭവമായിരുന്നു അച്ഛന്‍റെ മരണം. അച്ഛനെ എങ്ങനെ ഓർക്കുന്നു\nഅച്ഛൻ ആശുപത്രിയിൽ ആയിരുന്നപ്പോഴുള്ള ഒരു സംഭവമാണ് എനിക്കിപ്പോൾ ഓർമ വരുന്നത്. അന്ന് ഒരു കുഞ്ഞിന്‍റെ ഓപ്പറേഷനുവേണ്ടി എറണാകുളം മെഡിക്കൽട്രസ്റ്റ് ആശുപത്രിയിൽ പ്രവേശിപ്പിച്ചിരിക്കുകയാണ്. ഞാൻ ചെന്നൈയിൽ അച്ഛന്‍റെ അടുത്ത് ആശുപത്രിയിലുണ്ട്. നാളെ അല്ലേ ആ കുഞ്ഞിന്‍റെ ഓപ്പറേഷൻ. നീ അങ്ങോട്ടു പോകു. അതു കഴിഞ്ഞിട്ടു വന്നാൽ മതിയെന്നു പറഞ്ഞ് അച്ഛൻ എന്നെ കൊച്ചിയിലേക്ക് പറഞ്ഞുവിട്ടു. എട്ടു മണിക്കൂർ ആയിരുന്നു ആ കുഞ്ഞിന്‍റെ ഓപ്പറേഷൻ. അത് വിജയകരമായിരുന്നു. പക്ഷേ അന്നെന്‍റെ അച്ഛൻ പോയി. അച്ഛനെ ജീവനോടെ അവസാനമായി കാണാൻപോലും എനിക്കായില്ല. ഓർക്കുന്പോൾ സങ്കടമുണ്ട്.\nസിനിമാജീവിതത്തിലും വ്യക്തിജീവിതത്തിലും അച്ഛന്‍റെ സ്വാധീനം\nഅച്ഛനൊരു ലെജൻഡ് ആയിരുന്നു. അദ്ദേഹമാണ് എന്നിലെ നടനെ തിരിച്ചറിഞ്ഞത്. മക്കൾ ഏതു ഫീൽഡിലേക്കു പോകണമെന്ന തിരിച്ചറിവ് അദ്ദേഹത്തിന് ഉണ്ടായിരുന്നു. അച്ഛൻ എന്നെ എല്ലാം പഠിപ്പിച്ചു. സ്പോർട്സ്, ഡാൻസ്, നീന്തൽ, അഭിനയം, കുതിര സവാരി അങ്ങനെ എല്ലാം പഠിപ്പിച്ചു. ആർട്സിലായാലും അക്കാദമിക് തലത്തിലായാലും ഒന്നാം സ്ഥാനത്തായിരുന്നു. കംപ്യൂട്ടറിന് സ്റ്റേറ്റിൽ ഒന്നാം റാങ്ക് നേടിയപ്പോൾ അച്ഛൻ പറഞ്ഞു. കംപ്യൂട്ടർ എൻജിനിയർക്ക് ഒരു നടന്‍റെ ഓട്ടോഗ്രാഫ് വാങ്ങാൻ കാത്തുനിൽക്കേണ്ടിവരും. പക്ഷേ ഒരു നടനായാൽ അതിന്‍റെ ആവശ്യം വരില്ലെന്ന്.\n?അമ്മയുടെ തന്പിയാണ്. അമ്മയുമായി ഏറെ അടുപ്പമുള്ള മകൻ. വ്യക്തിജീവിതത്തിൽ ചില അപ്രതീക്ഷിത സംഭവങ്ങൾ ഉണ്ടായപ്പോൾ കുടുംബത്തിന്‍റെ പിന്തുണ എങ്ങനെയായിരുന്നു.\nജീവിതത്തിൽ അങ്ങനെയെല്ലാം സംഭവിച്ചു പോയി. വലിയൊരു യുദ്ധമായിരുന്നു അത്. അതൊന്നും ഞാൻ പുറത്താരുമായും ചർച്ച ചെയ്തിട്ടില്ല. ചില സത്യങ്ങൾ എന്നോടൊപ്പം പോട്ടെ. ആ തീരുമാനം എടുത്തത് ഒരു നടനായിട്ടോ, വ്യക്തിയായിട്ടോ അല്ല, ഒരു അച്ഛനായിട്ടാണ്. എനിക്കൊരു മകളുണ്ട്. പ്രതിസന്ധികൾ ഉണ്ടായപ്പോൾ ഞാൻ എല്ലാവരുടെയും അടുത്തു നിന്നും മാറി നിന്നു. എത്ര മാറി എവിടെ നിന്നാലും പെറ്റമ്മയ്ക്കു മനസിലാകും. അതാണ് അമ്മ.\n? ലോക്ഡൗണും കോവിഡ് കാലഘട്ടവും ഒരുപാട് മാറ്റം ജീവിതത്തിൽ വരുത്തിയല്ലോ. എങ്ങനെയായിരുന്നു ആ കാലഘട്ടം\nനിങ്ങൾ ലോക്ഡൗണിനെക്കുറിച്ച് ഇപ്പോഴല്ലേ അറിയുന്നത്. ഞാൻ ആറു വർഷം മുന്പേ ലോക്ഡൗണ് അനുഭവിച്ചതാണ്. അതുകൊണ്ട് ഇതെനിക്ക് പുതിയ അനുഭവം അല്ല.\n? ഇതിനിടയിൽ ഒരു യൂടൂബ് ചാനലും ആരംഭിച്ചു. എന്തൊക്കെയാണ് അതിന്‍റെ പ്രത്യേകത, വിശേഷങ്ങൾ\nആക്ടർ ബാല ഒഫീഷ്യൽ പേജ് എന്നാണ് അതിന്‍റെ പേര്. ലക്ഷക്കണക്കിന് ആളുകളാണ് അതിൽ ഉള്ളത്. കുറച്ചുവർഷങ്ങൾ ഞാൻ ഇതിൽ നിന്നെല്ലാം മാറിനിന്നു. ബാല ചെന്നൈയിൽ സെറ്റിൽഡ് ആയി എന്നൊക്കെ ആളുകൾ ധരിച്ചു. ആരും അറിയാതെ എന്‍റെ മകളുടെ അടുത്ത് ദൂരത്തു നിന്നുകണ്ടു ഞാൻ ജീവിച്ചു. പിന്നീടാണ് ഞാൻ ആക്ടീവ് ആയത്. എന്നെ സ്നേഹിക്കാൻ ഇത്രയും പേരുണ്ടെന്നു മനസിലായി.\nഅർഹരായ കുഞ്ഞുങ്ങൾക്കും മുതിർന്നവർക്കും ശസ്ത്രക്രിയ ഉൾപ്പെടെയുള്ള ആശുപത്രി ചെലവുകൾ, കുട്ടികൾക്കുള്ള വിദ്യാഭ്യാസ സഹായം(പ്രത്യേകിച്ചും അച്ഛൻ ഇല്ലാത്ത കുട്ടികൾക്ക്), വീടു നിർമാണം എന്നിവയ്ക്കാണ് സഹായം എത്തിക്കാറുള്ളത്. പലർക്കും തുടർ സുരക്ഷിതത്വമാണ് ചെയ്യുന്നത്. ഇസ്രായേൽ, അമേരിക്ക, ഇറ്റലി, ദുബായ്, സൗദി അറേബ്യ, ലണ്ടൻ, മാലദ്വീപ് എന്നിവടങ്ങളിലെല്ലാം വെൽഫെയർ അസോസിയേഷനുകൾ തുടങ്ങിക്കഴിഞ്ഞു. ഞാൻ കഴിഞ്ഞാൽ ആര് എന്ന ചോദ്യത്തിനുള്ള ഉത്തരമാണ് ഇതെല്ലാം. എല്ലാവർക്കും മരണം സുനിശ്ചിതമാണ്. ഞാൻ എന്‍റെ കടമ ചെയ്യുന്നു.\n? ലോക്ഡൗണിനു തൊട്ടു മുന്പ് ചില സാന്പത്തിക നഷ്ടങ്ങൾ ഉണ്ടായെന്നു ഒരിക്കൽ പറയുകയുണ്ടായി. എന്തായിരുന്നു അതിനു കാരണം. അതിനെ എങ്ങനെ മറികടന്നു.\nസാന്പത്തിക നഷ്ടം ഉണ്ടായി എന്നു പറയുന്പോൾ ഞാൻ ഉണ്ടാക്കിയ പൈസയുടെ 60 ശതമാനം പോകേണ്ടി വന്നു. പലരും എന്നെ മുതലെടുത്തു. ചതിച്ചു. അതിൽ ബന്ധുക്കളുണ്ട്, സുഹൃത്തുക്കൾ ഉണ്ട്. ഞാൻ സ്നേഹിക്കുന്നവരുണ്ട്. അതൊക്കെ ഓർക്കുന്പോൾ ഉറക്കം വരില്ലായിരുന്നു. അതെല്ലാം വിട്ടുകളയാൻ അമ്മ എന്നോടു പറഞ്ഞു. ഞാൻ എന്തു തെറ്റു ചെയ്തിട്ടാണ് ഇങ്ങനെ സംഭവിച്ചതെന്ന് ആലോചിക്കാറുണ്ട്. ദൈവവിശ്വാസം കൂടി. മനസ് ക്ലിയർ ആണ്. ഇപ്പോൾ നിങ്ങളുടെ മുന്നിലിരിക്കുന്ന ബാല വേറെയാണ്.\n? സൈബർ ആക്രമണത്തിന് ഓരോ കാലത്തും ഇരയാക്കപ്പെട്ടയാളാണ് ബാല. ഗോസിപ്പുകളും അപവാദകഥകളും ഇടവേളകളിൽ പ്രചരിക്കാറുണ്ട്. അതിനോടൊക്കെയുള്ള പ്രതികരണം എങ്ങനെയാണ്\nആദ്യമൊക്കെ പ്രതികരിക്കാറുണ്ടായിരുന്നു. സൈബർ ആക്രമണം ഉണ്ടായ ദിവസം രാത്രി മുഴുവൻ ഉറങ്ങിയില്ല. ചിലർ പറഞ്ഞു, നിങ്ങൾക്കൊരു സ്റ്റാറ്റസ് ഉണ്ട്, പ്രതികരിക്കേണ്ടെന്ന്. പക്ഷേ, നിന്‍റെ മനസ് പറയുന്നതുപോലെ ചെയ്യാൻ അമ്മ പറഞ്ഞു. അത് എവിടെവരെ കാര്യങ്ങൾ കൊണ്ടെത്തിച്ചു. ഒടുവിൽ ആ ഓണ്‍ലൈൻ മാധ്യമം എന്നെക്കുറിച്ച് നന്നായി എഴുതി. എല്ലാത്തിനും ഒരു പ്ലാനിംഗ് ഉണ്ട്. ഡയറക്ടർ മുകളിലാണ് ഇരിക്കുന്നത്. അതിൽ നൂറു ശതമാനം വിശ്വസിക്കുന്ന ആളാണ് ഞാൻ.\n? സമൂഹ മാധ്യമങ്ങളിൽ വളരെ സജീവമാണ് താങ്കൾ. പ്രേക്ഷ കരുമായി അവിടെ സംവദിക്കാനാണോ കൂടുതൽ താല്പര്യം\nകഴിഞ്ഞദിവസം ഉണ്ടായ ഒരു സംഭവം പറയാം. ഉറങ്ങും മുന്പാണ് അന്നുവന്ന മെസേജുകൾ എല്ലാം വായിക്കുന്നത്. രാത്രി 11.30 ആയിക്കാണും. ഒരു മെസേജ് വന്നു. പ്രകാശ് എന്ന ആളാണ് മെസേജ് അയച്ചിരിക്കുന്നത്. അദ്ദേഹത്തിന് ഒരു കണ്ണിന് കാഴ്ചയില്ല. മറ്റേക്കണ്ണിന് 25 ശതമാനം മാത്രമാണ് കാഴ്ചശക്തിയുള്ളത്. എങ്കിലും എന്‍റെ നന്മയ്ക്കുവേണ്ടി അദ്ദേഹം പ്രാർഥിക്കുന്നു. ഞാൻ അപ്പോൾത്തന്നെ അദ്ദേഹത്തെ വിളിച്ചു സംസാരിച്ചു. അദ്ദേഹം ഏറെ കരഞ്ഞു. ഉള്ള കാഴ്ച നഷ്ടമാകുംമുന്പേ എന്നെ കാണണമെന്നാണ് ആഗ്രഹം. അടുത്ത ദിവസം തന്നെ അദ്ദേഹം എന്നെ കാണാൻ വന്നിരുന്നു. അദ്ദേഹത്തിന് സ്ഥിരമായ ഒരു വരുമാനം നൽകാനാണ് ഞാൻ ആഗ്രഹിക്കുന്നത്. നമ്മുടെ ഹൃദയം ശുദ്ധമാണെങ്കിൽ അത്ഭുതം സംഭവിക്കുമെന്ന് വിശ്വസിക്കുന്ന ആളാണ് ഞാൻ.\n? കരിയറിന്‍റെ ആദ്യ കാലഘട്ടം മുതൽ അടുത്ത സുഹൃത്താണ് പൃഥ്വിരാജ്. പൃഥ്വിയുടെ സംവിധാനത്തിലുള്ള ലൂസിഫ റിലും അഭിനയിച്ചു. നിങ്ങളുടെ സൗഹൃദത്തിന്‍റെ രസതന്ത്രം എന്താണ്\nപൃഥ്വിയെ എന്നും വിളിക്കാറില്ല. പ്രഫഷണലി വിളിക്കും. അതുമതി. അവൻ കള്ളം പറയാറില്ല, സ്ട്രെയിറ്റ് ഫോർവേർഡ് ആണ്. അതാണ് കൂടുതൽ ഇഷ്ടം തോന്നാൻ കാരണം.\n? ബാല നന്നായി മെലിഞ്ഞിരിക്കുന്നു. എന്താണ് കാരണം\n(ചിരിക്കുന്നു). ബാലയ്ക്ക് ഷുഗർ ആണെന്നാണ് ചിലർ പറയുന്നത്. ഞാൻ മെലിഞ്ഞാൽ കുറ്റം. പ്രിഥ്വിരാജ് മെലിഞ്ഞാൽ കുഴപ്പമില്ല. തമിഴിൽ എന്‍റെ സഹോദരൻ ശിവ സംവിധാനം ചെയ്യുന്ന സൂപ്പർ സ്റ്റാർ രജനികാന്ത് സാറിന്‍റെ ചിത്രത്തിനുവേണ്ടിയാണ് ഞാൻ 12 കിലോ കുറച്ചിരിക്കുന്നത്. എന്‍റെ വീട്ടിൽ എല്ലാവരും 100 കിലോയിൽ കൂടുതലാണ്. ഞാൻ മാത്രമാണ് പിടിച്ചു നിൽക്കുന്നത്.\n? വിവാഹത്തെക്കുറിച്ച് കേട്ടല്ലോ\nവിവാഹം ഉണ്ടെങ്കിൽ നിങ്ങളെയൊക്കെ അറിയിച്ചിരിക്കും.\n? മകളുടെ വിശേഷങ്ങൾ എന്തൊക്കെയാണ്... പാപ്പുവിനെ മിസ് ചെയ്യുന്നുണ്ടോ\n(ഏറെ നേരം ചിന്തിച്ചിരുന്നു) എന്‍റെ വലിയ പ്രാർഥന, എന്‍റെ മകൾ ജീവിതത്തിൽ നല്ല ഒരു വഴിയിലേക്ക് നടക്കട്ടെയെന്നാണ്. അതിന് ദൈവം ഉണ്ടാകും, നാട്ടുകാർ ഉണ്ടാകും, എന്നെ സ്നേഹിക്കുന്നവർ ഉണ്ടാകും. ഞാനൊരു അച്ഛനായിട്ട് അവൾ പോലുമറിയാതെ എപ്പോഴും അടുത്തുതന്നെയുണ്ടാകും. എന്‍റെ മരണശേഷം എന്‍റെ മകൾ ഞാൻ നടന്ന നല്ല പാതയിലൂടെ നടക്കണം. ഞാൻ അതിനുവേണ്ടി പ്രാർഥിക്കുന്നു. അച്ഛൻ എന്തിനാണ് കഷ്ടപ്പെട്ടത്, ആർക്കുവേണ്ടിയാണ്, എന്തിനുവേണ്ടിയാണെന്ന് അവൾ അറിയണം.


നിയ മോളും വിദ്യയും കാണുന്ന പോലയല്ല! കൂട്ടിന് വിജയകുമാറും! പെട്ടത് 72കാരനായ പ്രവാസി... എല്ലാം പകർത്തി | police arrested three fraudsters in kollam, parippally. - Malayalam Oneindia\n» നിയ മോളും വിദ്യയും കാണുന്ന പോലയല്ല! കൂട്ടിന് വിജയകുമാറും! പെട്ടത് 72കാരനായ പ്രവാസി... എല്ലാം പകർത്തി\nPublished: September 16 2017, 17:34 [IST]\nകൊല്ലം: ഡോക്ടറെന്ന വ്യാജേന പ്രവാസിയിൽ നിന്നും ലക്ഷക്കണക്കിന് രൂപ തട്ടിയെടുത്ത യുവതിയും സംഘവും പോലീസിന്റെ പിടിയിലായി. തഴുത്തല ഇബി മൻസിലിൽ ഇബി ഇബ്രാഹിം എന്ന നിയ(32), മാവേലിക്കരയിൽ താമസിക്കുന്ന തിരുവനന്തപുരം കിളിമാനൂർ അലവക്കോട് പാപ്പാല പുത്തൻവീട്ടിൽ വിജി വിദ്യ (25), വർക്കല ഇടവ വെൺകുളം ജിജിഎൻ മന്ദിരത്തിൽ വിജയകുമാർ (58) എന്നിവരാണു പിടിയിലായത്.\nകൊല്ലം പാരിപ്പള്ളിയിലെ 72കാരനായ പ്രവാസിയിൽ നിന്നും പത്തു ലക്ഷത്തോളം രൂപ തട്ടിയെടുത്തെന്ന പരാതിയിലാണ് മൂവരെയും പാരിപ്പള്ളി പോലീസ് അറസ്റ്റ് ചെയ്തത്. യുവതികളോടൊപ്പമുള്ള ചിത്രങ്ങൾ പ്രചരിപ്പിക്കുമെന്ന് ഭീഷണിപ്പെടുത്തിയാണ് മൂവരും പണം തട്ടിയത്. നിരവധിപേരെ കബളിപ്പിച്ച കേസുകളിലെ പ്രതികളാണ് ഈ മൂവർ സംഘമെന്നാണ് പോലീസ് ഉദ്യോഗസ്ഥർ പറയുന്നത്. ഡോക്ടറാണെന്ന വ്യാജേനയാണ് നിയ മറ്റുള്ളവരുമായി അടുപ്പം സ്ഥാപിക്കുന്നത്.\nവർക്കല സ്വദേശിയായ വിജയകുമാറാണ് തട്ടിപ്പുകൾ ആസൂത്രണം ചെയ്യുന്നത്. പാരിപ്പള്ളിയിലെ പ്രവാസിയുടെ സുഹൃത്താണ് പിടിയിലായ വിജയകുമാർ.\nഡോക്ടറാണെന്ന വ്യാജേനയാണ് ഇബി എന്ന നിയ പാരിപ്പള്ളി സ്വദേശിയായ പ്രവാസിയെ പരിചയപ്പെട്ടത്. കെട്ടിടം വാടകയ്ക്ക് നൽകണമെന്ന് ആവശ്യപ്പെട്ടാണ് ഇബി ഇയാളെ സമീപിച്ചത്.\nബ്യൂട്ടി ലേസർ ചികിത്സ നടത്താനാണ് കെട്ടിടം വാടകയ്ക്ക് ആവശ്യപ്പെട്ടത്. കെട്ടിടം വാടകയ്ക്ക് നൽകാൻ തയ്യാറായതോടെ പ്രവാസിയെ ബിസിനസിൽ പങ്കാളിയാക്കാമെന്നായിരുന്നു ഇബിയുടെ വാഗ്ദാനം.\nബിസിനസ് പങ്കാളിയാകാമെന്ന് സമ്മതിച്ചതോടെ പ്രവാസിയിൽ നിന്നും ഇബി പത്തു ലക്ഷം രൂപ ആവശ്യപ്പെട്ടു. ലേസർ ഉപകരണങ്ങൾ വാങ്ങാനാണ് പണമെന്നായിരുന്നു ഇബി പറഞ്ഞത്. എട്ടു ലക്ഷത്തോളം രൂപയാണ് പ്രവാസി ഇബിയ്ക്ക് നൽകിയത്.\nഇതിനിടെ നഴ്സാണെന്ന് പരിചയപ്പെടുത്തി വിദ്യയും രംഗപ്രവേശം ചെയ്തു. വിദ്യയും പ്രവാസിയിൽ രണ്ട് ലക്ഷത്തോളം രൂപ തന്ത്രപൂർവ്വം കൈക്കലാക്കി.\nബിസിനസ് ആവശ്യങ്ങൾക്കെന്ന് പറഞ്ഞ് ഇരുവരും പ്രവാസിയുമായി യാത്രകൾ നടത്തിയിരുന്നു. ഇതിനിടയിൽ ഇരുവരും പ്രവാസിയോടൊപ്പമുള്ള നിരവധി ചിത്രങ്ങളും പകർത്തി.\nയാത്രയ്ക്കിടെ പകർത്തിയ ചിത്രങ്ങൾ സമൂഹമാധ്യമങ്ങളിലൂടെ പ്രചരിപ്പിക്കുമെന്നും ബന്ധുക്കൾക്ക് അയച്ചുകൊടുക്കുമെന്നും ഭീഷണിപ്പെടുത്തി. ഇതോടെയാണ് പ്രവാസി പോലീസിൽ പരാതി നൽകിയത്.\nപിടിയിലായ ഇബിയുടെ പേരിൽ തിരുവനന്തപുരം, കൊല്ലം, ആലപ്പുഴ, കോട്ടയം ജില്ലകളിലെ വിവിധ പോലീസ് സ്റ്റേഷനുകളിൽ നിരവധി കേസുകളുണ്ട്. ഒരു മോഷണക്കേസിൽ ഇബി ജയിൽ ശിക്ഷ അനുഭവിച്ചിട്ടുണ്ടെന്നാണ് പോലീസ് അറിയിച്ചത്.\nwoman,\tfraud,\tmoney,\ttheft,\tthreat,\tnri,\tpolice,\tkollam,\tkerala,\tസ്ത്രീ,\tതട്ടിപ്പ്,\tപണം,\tഭീഷണി,\tമോഷണം,\tപ്രവാസി,\tപോലീസ്,\tകൊല്ലം\npolice arrested three fraudsters in kollam, parippally.\nStory first published: Saturday, September 16, 2017, 17:34 [IST]


ചന്ദേലന്മാര് - സര്‍വ്വവിജ്ഞാനകോശം\nബുന്ദേല്‍ഖണ്ഡിലെ ഖജുരാഹോ കേന്ദ്രമാക്കി 9-ാം ശ. മുതല് 14-ാം ശ. വരെ ഭരണം നടത്തിയിരുന്ന രാജവംശം. യമുനയ്ക്കും വിന്ധ്യയ്ക്കും മധ്യേ സ്ഥിതി ചെയ്യുന്ന ഒരു പ്രദേശമാണ് ബുന്ദേല്‍ഖണ്ഡ്. ചന്ദേലന്മാരുടെ ഉദ്ഭവത്തെക്കുറിച്ച് വ്യത്യസ്ത അഭിപ്രായങ്ങള് നിലവിലുണ്ട്. രജപുത്ര വിഭാഗമാണ് ഇവരെന്ന് ഒരു വിഭാഗം ചരിത്രകാരന്മാര് അഭിപ്രായപ്പെടുന്നു. മറ്റൊരഭിപ്രായത്തില് ചില ആദിവാസി ഗോത്രങ്ങള് (ഗോണ്ടുകള്, ഭാറുകള്) തങ്ങള്‍ക്ക് സ്വന്തമായി രാജ്യവും ഭരണവും ലഭിച്ചപ്പോള് രജപുത്രക്ഷത്രിയന്മാരായി എന്നും പറയപ്പെടുന്നു. ചേദിയിലെ കലചൂരികളുമായി ഇവര്‍ക്ക് വംശീയമായും രാഷ്ട്രീയമായും ബന്ധമുണ്ട്. 831-ല് നന്നുകന് ഖജുരാഹോ കേന്ദ്രമാക്കി ചന്ദേല രാജ്യവും, രാജവംശവും സ്ഥാപിച്ചു. വിന്‍സെന്റ് സ്മിത്തിന്റെ അഭിപ്രായത്തില് ഇദ്ദേഹം ഭരിച്ചിരുന്ന കാലഘട്ടം 831 മുതല് 850 വരെയാണ്. പ്രതിഹാര രാജാക്കന്മാരുടെ സാമന്തന്മാരാണ് ചന്ദേലന്മാര്. നന്നുകന്റെ പിന്‍ഗാമിയാണ് വിജയശക്തി (870-890). ഖജുരാഹോയിലെ ലിഖിതത്തില് നിന്നും ഇദ്ദേഹം തെക്കേയറ്റംവരെ ജൈത്രയാത്ര നടത്തിയതായി കരുതപ്പെടുന്നു. ഇദ്ദേഹത്തിന്റെ പിന്‍ഗാമിയായ ജയശക്തി (ജെജാകന്)യുടെ ഭരണം മുതല് ഈ രാജ്യം ജെജാകഭുക്തി എന്ന് അറിയപ്പെടാന് തുടങ്ങി. ഇദ്ദേഹത്തിന്റെ പുത്രനും പിന്‍ഗാമിയുമാണ് ഹര്‍ഷന് (910-930). ഇന്ദ്രന് III എന്ന രാഷ്ട്രകൂട രാജാവില്‍നിന്ന് തന്റെ രാജ്യം തിരിച്ചുപിടിക്കുന്നതിന് പ്രതിഹാര രാജാവായ മഹിപാലന് I-നെ സഹായിച്ചതായി ഖജുരാഹോ ലിഖിതം രേഖപ്പെടുത്തിയിട്ടുണ്ട്. ഹര്‍ഷപുത്രനായ യശോവര്‍മന് (925-950) പ്രതിഹാരന്മാരില് നിന്ന് കാലാഞ്ജരക്കോട്ട പിടിച്ചെടുത്തു. ഇദ്ദേഹത്തിന്റെ കാലത്ത് ചന്ദേലന്മാരുടെ അതിര്‍ത്തി വടക്ക് യമുനാനദി മുതല് തെക്ക് ചേദി, മാള്‍വ വരെ വ്യാപിച്ചിരുന്നു. ഖജുരാഹോയിലെ ചതുര്‍ഭുജ ക്ഷേത്രം ഇദ്ദേഹത്തിന്റെ കാലത്ത് നിര്‍മിച്ചതാണ്.\nചന്ദേലന്മാരില് പ്രമുഖന് ധംഗനാണ് (954-1002). ഇദ്ദേഹത്തിന്റെ ബനാറസ് ലിഖിതത്തില് നിന്ന് കൂടുതല് വിവരങ്ങള് ലഭിക്കുന്നു. 10-ാം ശ.-ത്തിന്റെ അവസാന ഘട്ടത്തില് പ്രതിഹാര രാജാക്കന്മാരില് നിന്ന് സ്വാതന്ത്ര്യം പ്രഖ്യാപിച്ച ഇദ്ദേഹം യമുനയ്ക്കു വടക്കുള്ള പ്രദേശങ്ങള് തന്റെ രാജ്യത്തോടു ചേര്‍ത്തു. ദക്ഷിണ കോസലം, ബംഗാള്, ആന്ധ്ര എന്നീ സ്ഥലങ്ങളിലെ രാജാക്കന്മാരെ ഇദ്ദേഹം തോല്പിച്ചു. സബുക്തജിനെതിരായി രൂപവത്കരിച്ച ഹിന്ദുസഖ്യത്തില് ചേര്‍ന്ന ഇദ്ദേഹത്തെ സബുക്തജിന് പരാജയപ്പെടുത്തി. ഇദ്ദേഹത്തിന്റെ സാമ്രാജ്യം യമുന മുതല് ചേദിവരെയും ഗ്വാളിയര് മുതല് കാലാഞ്ജര വരെയും വ്യാപിച്ചു കിടന്നു. മഹാരാജാധിരാജന്, കാലാഞ്ജരാധിപന് എന്നീ പേരുകള് ഇദ്ദേഹം ഉപയോഗിച്ചു. ഖജുരാഹോയിലെ പല പ്രധാന ക്ഷേത്രങ്ങളും ധംഗന്റെ കാലത്ത് പണികഴിപ്പിച്ചവയാണ്. ന്യായസിദ്ധാന്തത്തിന്റെ വ്യാഖ്യാതാവായ പ്രഭാസനന് ഇദ്ദേഹത്തിന്റെ പ്രധാനമന്ത്രിയാണ്. ധംഗന്റെ പിന്‍ഗാമിയാണ് ഗണ്ടന് (1002-22). ഇദ്ദേഹത്തിനുശേഷം വന്ന വിദ്യാധരന്റെ (1025-30) കാലത്താണ് മുഹമ്മദ് ഗസ്നി കാലാഞ്ജരയെ പല പ്രാവശ്യം ആക്രമിച്ചത് (1019-22). ഇദ്ദേഹത്തിനുശേഷം വിജയപാലനും (1040-60) കീര്‍ത്തിവര്‍മനും (1060-1100) രാജാവായി. കീര്‍ത്തിവര്‍മന്, കലചൂരി രാജാവായ കര്‍ണനെ തോല്പിച്ചെങ്കിലും കര്‍ണന്റെ സാമന്തന്മാര് കലചൂരി സാമ്രാജ്യം തിരിച്ചുപിടിച്ച് രാജാവിനെ ഏല്പിച്ചു. ദിയോഗറിലെ കീര്‍ത്തിഗിരി കോട്ടയും, മഹോബയിലെ ശിവക്ഷേത്രവും ഇദ്ദേഹം നിര്‍മിച്ചു. കീര്‍ത്തി വര്‍മന് സ്വര്‍ണനാണയങ്ങള് പുറപ്പെടുവിച്ചു. ഇദ്ദേഹത്തെത്തുടര്‍ന്ന് ജയവര്‍മന് പൃഥ്വിവര്‍മന്, മദനവര്‍മന് എന്നിവര് രാജ്യം ഭരിച്ചു. 1165-1203 കാലഘട്ടത്തില് ഭരിച്ച പരമാര്‍ദ്രി ദേവനെ പൃഥ്വിരാജചൌഹാന് തോല്പിച്ചു (1182). 1202-ല് കുത്ബുദീന് കാലാഞ്ജര ആക്രമിച്ചു കീഴടക്കി. പരമാര്‍ദ്രി ചെറുത്തു നിന്നെങ്കിലും അവസാനം സമാധാന ഉടമ്പടിയുണ്ടാക്കാന് നിര്‍ബന്ധിതനായി. ഇദ്ദേഹത്തിന്റെ പ്രധാനമന്ത്രി അജയദേവന് രാജാവിനെ വധിച്ച് കുത്ബുദിനെതിരെ യുദ്ധം ചെയ്തു. എന്നാല് കുത്ബുദീന് മഹോബ കാലാഞ്ജര കോട്ടകള് കൊള്ളയടിക്കുകയും തന്റെ സാമ്രാജ്യത്തോട് ചേര്‍ക്കുകയും ചെയ്തു. ഹസന് ആര്‍ണലെയെ കാലാഞ്ജരയിലെ ഗവര്‍ണറായി നിയമിച്ചു. പിന്നീട് ചന്ദേല രാജ്യം ഭരിച്ച ത്രൈലോക്യവര്‍മന് കാലാഞ്ജര തിരിച്ചുപിടിച്ചു. പിന്നീടുള്ള രാജാക്കന്മാരെക്കുറിച്ച് വിവരങ്ങളില്ല. എന്നാല് 1310-ല് അലാവുദീന് ഖില്‍ജി ബുന്ദേല്‍ഖണ്ഡ് പിടിച്ചടക്കുന്നതുവരെ നാമമാത്രമായെങ്കിലും ഇവരുടെ ഭരണം തുടര്‍ന്നു. കിരാതസേനന് എന്നൊരു ചന്ദേലരാജാവ് ഷെര്‍ഷയുടെ ഭരണത്തെ എതിര്‍ത്തു. അക്ബറുടെ സൈന്യത്തെ ദുര്‍ഗാവതി എന്ന റാണി എതിര്‍ത്തതായും മരണംവരെ ഇവര് മുഗളന്മാര്‍ക്കെതിരെ പൊരുതിയതായും പരാമര്‍ശമുണ്ട്.\n"http://web-edition.sarvavijnanakosam.gov.in/index.php?title=%E0%B4%9A%E0%B4%A8%E0%B5%8D%E0%B4%A6%E0%B5%87%E0%B4%B2%E0%B4%A8%E0%B5%8D%E0%B4%AE%E0%B4%BE%E0%B4%B0%E0%B5%8D%E2%80%8D" എന്ന താളില്‍നിന്നു ശേഖരിച്ചത്


By: Priyanka Menon Published on: 20 April, 2022 7:46 AM IST\nകർഷക അവാർഡ് ജേതാക്കൾ കൃഷി ജാഗരൺ വേദിയിൽ അവരുടെ കൃഷി അനുഭവങ്ങളും, വിശേഷങ്ങളും പങ്കുവയ്ക്കുവാൻ എത്തുന്നു\nകേരള സർക്കാരിൻറെ കർഷക അവാർഡ് ജേതാക്കൾ കൃഷി ജാഗരൺ വേദിയിൽ അവരുടെ കൃഷി അനുഭവങ്ങളും, വിശേഷങ്ങളും പങ്കുവയ്ക്കുവാൻ എത്തുന്നു. വ്യക്തിഗത വിഭാഗത്തിൽ അവാർഡ് കരസ്ഥമാക്കിയ ഒമ്പത് പേരാണ് ചർച്ചയ്ക്ക് എത്തുന്നത്. ഇന്ന് രാവിലെ 11 മണിക്ക് കൃഷി ജാഗരൺ കേരളയുടെ ഒഫീഷ്യൽ ഫേസ്ബുക്ക് പേജിലൂടെ തൽസമയം പ്രോഗ്രാം നിങ്ങൾക്ക് കാണാവുന്നതാണ്. കൃഷിയെ ഇഷ്ടപ്പെടുന്നവർക്കും, അവാർഡ് ലഭിച്ച കർഷകരുടെ അനുഭവങ്ങളും, അവരുടെ കൃഷിരീതികളും അറിയാൻ ആഗ്രഹിക്കുന്നവർക്കും ഈ പരിപാടി പുതിയൊരു ആസ്വാദനതലം സമ്മാനിക്കുന്നതാണ്. ഈ പരിപാടിയുടെ ഭാഗമാകാൻ എത്തുന്ന കാർഷിക മേഖലയിൽ തിളങ്ങിയ ആ ഒമ്പത് പേർ ആരൊക്കെയെന്ന് അറിയാം.\nബന്ധപ്പെട്ട വാർത്തകൾ: മണലാരണ്യത്തിൽ പൊന്നു വിളയിച്ച ഒരു മലയാളിയുടെ കഥ\nഅവാർഡ് തിളക്കത്തിൽ കർഷകർ\nമികച്ച ഗ്രൂപ്പ് ഫാമിങ് സമിതിക്കുള്ള മിത്രനികേതൻ പത്മശ്രീ കെ വിശ്വനാഥൻ മെമ്മോറിയൽ പുരസ്കാരം ലഭ്യമായത് ആലപ്പുഴ ജില്ലയിലെ തകഴി പഞ്ചായത്തിലെ പോളോപ്പാടം പാടശേഖര സമിതിക്ക് ആണ്. അഞ്ച് ലക്ഷം രൂപയും ഫലകവുമാണ് പുരസ്കാരം 135 ഏക്കർ പാടശേഖരത്തിൽ നിലവിൽ കൃഷിചെയ്തുവരുന്നു. 1992 മുതൽ തുടർച്ചയായി രണ്ടു കൃഷികൾ ചെയ്യുന്ന ഈ പാടശേഖരത്തെ സ്റ്റേറ്റ് ബാങ്ക് ഓഫ് ഇന്ത്യ ദത്തെടുത്തു കാർഷിക വായ്പ അടക്കമുള്ള സഹായങ്ങൾ നൽകുന്നു. കുട്ടനാട്ടിലെ കാലാവസ്ഥയുടെ അടിസ്ഥാനത്തിൽ കാർഷിക കലണ്ടർ കൃത്യമായി പരിപാലിച്ച് ഇവിടെ കൃഷി ചെയ്തു വരുന്നു. ഇരുപത് കൊല്ലത്തെ കാർഷികരംഗത്തെ സമിതിയുടെ പ്രവർത്തനങ്ങൾ പരിശോധിച്ചാണ് സംസ്ഥാനതല വിദഗ്ധസമിതി ഈ പുരസ്കാരത്തിനായി പോളോപ്പാടം സമിതിയെ തെരഞ്ഞെടുത്തത്. പോളോപ്പാടം പാടശേഖര സമിതിയുടെ പ്രവർത്തനങ്ങളെക്കുറിച്ച് ആധികാരികമായി പറയാൻ ചർച്ചയ്ക്ക് വരുന്നത് സമിതി സെക്രട്ടറി തങ്കച്ചൻ പാട്ടത്തിലാണ്.\nകാസർഗോഡ് ജില്ലയിലെ ബേഡഡുക്ക വനിതാ സർവീസ് സഹകരണ സംഘം സെക്രട്ടറി എ സുധീഷ് കുമാറിന്റെ കൈകളിലേക്കാണ് ഇത്തവണ ക്ഷോണി സംരക്ഷണ അവാർഡ് ലഭിച്ചിരിക്കുന്നത്. മരങ്ങൾ നശിപ്പിക്കാത്ത രീതിയിലുള്ള സമ്മിശ്ര കൃഷി രീതിയാണ് അദ്ദേഹം പിന്തുടരുന്നത്. സ്വാഭാവിക വനത്തിന്റെ പ്രതീതി നിലനിർത്തുന്നതാണ് സുധീഷ് കുമാറിൻറെ കൃഷിയിടം. പത്തേക്കർ സ്ഥലത്ത് പൂർണമായും ജൈവരീതിയിൽ വിത്യസ്ത ഇനം കൃഷികൾ ചെയ്യുന്നു. പച്ചക്കറി കൃഷിക്ക് ഒപ്പം കോഴി വളർത്തൽ, താറാവ് വളർത്തൽ, മത്സ്യവളർത്തൽ തുടങ്ങിയവയും ചെയ്യുന്നു.\nഅധ്യാപക ജോലി ഉപേക്ഷിച്ച് മുഴുനീള പൂന്തോട്ട പരിപാലനപ്രവർത്തിയിൽ ഏർപ്പെട്ട ഹസീന ജബ്ബാറിനെ തേടി എത്തിയത് സംസ്ഥാന സർക്കാർ ഉദ്യാന ശ്രേഷ്ഠ പുരസ്കാരമാണ്. ഒരു ലക്ഷം രൂപയാണ് പുരസ്കാര തുക. ഹോബി എന്ന നിലയിയിലാണ് ആദ്യമായി പൂന്തോട്ടം ഒരുക്കിയത്. പിന്നീട് ഹസീനയുടെ പൂന്തോട്ടത്തിലെ ചെടികൾക്കും തൈകൾക്കും ആവശ്യക്കാർ ഏറിയപ്പോൾ വാണിജ്യാടിസ്ഥാനത്തിൽ ചെയ്തുതുടങ്ങി. ഒഴിവുസമയങ്ങളിൽ ഉദ്യാന പരിപാലനത്തിന് സമയം തികയാതെ വന്നപ്പോൾ അധ്യാപക ജോലി ഉപേക്ഷിച്ചു. അഞ്ഞൂറോളം വിവിധ ഇനത്തിൽപ്പെട്ട ചെടികൾ ഇവിടെ ഇന്ന് കാണപ്പെടുന്നു. അന്യം നിന്നു പോകുന്ന ചെടികളും ഹസീന തോട്ടത്തിൽ പരിപാലിച്ചു പോകുന്നു. വിദേശയിനം പുഷ്പങ്ങളും ഹസീനയുടെ കൈവശമുണ്ട്.\n41 വർഷത്തെ കൃഷി ജീവിതത്തിനിടെ ഇതാദ്യമായി ഒരു അവാർഡ് ലഭിച്ചത്തിന്റെ സന്തോഷത്തിലാണ് ജെ ജോർജ്. സംസ്ഥാനത്തെ ഏറ്റവും മികച്ച പച്ചക്കറി കർഷകനുള്ള അവാർഡാണ് ലഭിച്ചിരിക്കുന്നത്. 18 ഏക്കറിലാണ് കൃഷി ചെയ്തു വരുന്നത്. ഇതിൽ 11 ഏക്കറിൽ പച്ചക്കറി മാത്രമാണ് കൃഷി ചെയ്യുന്നത്. ജൈവവളങ്ങളും, ജൈവകീടനാശിനികളും മാത്രമാണ് കൃഷിയിടത്തിൽ ഉപയോഗിക്കുന്നത്.\nആധുനിക കൃഷി രീതികളും ശാസ്ത്രീയ കൃഷി രീതികളും അവലംബിച്ചു മൂന്ന് ഏക്കറിലധികം സ്ഥലത്ത് കൃഷി ചെയ്യുന്ന ജോമോൻ ജേക്കബ് എന്ന് ബി എ മൾട്ടിമീഡിയ രണ്ടാം വർഷ വിദ്യാർത്ഥിക്ക് ആണ് കോളേജ് വിദ്യാർത്ഥിക്കുള്ള കർഷക പ്രതിഭ പുരസ്കാരം ലഭിച്ചിരിക്കുന്നത്. ഫലവർഗ സസ്യങ്ങൾക്ക് ഒപ്പം പൂ കൃഷിയും ജോസ് മോൻ ചെയ്യുന്നുണ്ട്. രണ്ടുവർഷമായി പഠനത്തോടൊപ്പം കൃഷിക്കും സമയം കണ്ടെത്തുന്നു. മൂല്യവർദ്ധിത ഉൽപ്പന്നങ്ങൾ ഉണ്ടാക്കുവാൻ സ്വന്തമായി ഡ്രയറും പ്രവർത്തിപ്പിക്കുന്നുണ്ട്.\nബന്ധപ്പെട്ട വാർത്തകൾ: ഏലം തൊഴിലാളിയിൽ നിന്ന് കർഷക തിലകമായി മാറിയ ബിൻസി ജെയിംസ്\nമികച്ച രീതിയിൽ ചക്ക സംസ്കരണം നടത്തുകയും, മൂല്യവർധിത ഉൽപ്പന്നങ്ങൾ ഉണ്ടാക്കുകയും ചെയ്യുന്ന സംരംഭകയ്ക്കുള്ള പുരസ്കാരം ഈ വർഷം കരസ്ഥമാക്കിയത് ആർ രാജശ്രീ ആണ്. ചക്കയിൽനിന്ന് 450 ലധികം മൂല്യവർധിത ഉൽപ്പന്നങ്ങൾ നിർമ്മിച്ചിരിക്കുന്നു. ആലപ്പുഴ ജില്ലയിൽ ഫ്രൂട്ട്സ് ആൻഡ് റൂട്സ് സ്ഥാപനം നടത്തുകയാണ് ഇവർ. ചക്കയിൽനിന്ന് പാസ്ത ബർഗർ, ഷവർമ, ചോക്ലേറ്റ്, കണ്മഷി, ഐസ്ക്രീം തുടങ്ങി വ്യത്യസ്തമാർന്ന ഉൽപ്പന്നങ്ങൾ നിർമ്മിച്ച വിപണിയിലേക്ക് എത്തിക്കുന്നു. ചക്കയിൽ നിന്ന് ആദ്യമായി പാസ്ത നിർമ്മിച്ചത് കായംകുളം സി പിസി ആർ ഐ യുടെ സഹായത്തോടെയാണ്.\nസംസ്ഥാന സർക്കാർ യുവകർഷക പുരസ്കാരം നേടി ആദരിച്ച ആശാ ഷൈജു വീട്ടിൽ പച്ചക്കറി തോട്ടം ഉണ്ടാക്കിയാണ് കാർഷിക രംഗത്തേക്ക് കടന്നുവന്നത്. 13 സെന്റിൽ തുടങ്ങിയ കൃഷി ഇന്ന് ആറര ഏക്കർ വരെ വ്യാപിച്ചു കിടക്കുന്നു. ആറര ഏക്കറിൽ പൂർണമായും ജൈവ പച്ചക്കറി ചെയ്തുവരുന്നു. 11 വർഷമായി കാർഷിക രംഗത്തുള്ള ആശ എല്ലാത്തരം പച്ചക്കറികളും ട്രിപ്പ് ഇറിഗേഷൻ സാങ്കേതിക വിദ്യയുടെ സഹായത്തോടെയാണ് കൃഷി ചെയ്തു വരുന്നത്.\nസംസ്ഥാനത്തെ മികച്ച തേനീച്ച കർഷകയ്ക്കുള്ള സംസ്ഥാന സർക്കാർ പുരസ്കാരം ലഭിച്ചത് കാസർഗോഡ് ജില്ലയിലെ മാതാ ഹണി ആൻഡ് ബീ ഫാം ഇൻഡസ്ട്രീസ് യൂണിറ്റ് ഉടമ ഏലിയാമ്മ സിബിക്ക് ആണ്. വ്യത്യസ്ത സ്ഥലങ്ങളിൽ ആയി 4500 തേനീച്ച കോളനികളാണ് സ്ഥാപിച്ചിരിക്കുന്നത്. ഇതിൽനിന്ന് പ്രതിവർഷം 45 ടൺ തേൻ ലഭ്യമാകുന്നു. ആയുർവേദ കമ്പനികൾ ഹോർട്ടികോർപ്പ് എന്നിവിടങ്ങളിലാണ് തേൻ വിൽപ്പന. കർണാടകത്തിലെ സ്ഥലങ്ങളിൽ ഉൾപ്പെടെ തേനീച്ച കോളനികൾ മൈഗ്രേറ്റ് ചെയ്തുള്ള കൃഷിയും ചെയ്തുവരുന്നു.\nബന്ധപ്പെട്ട വാർത്തകൾ: മട്ടുപ്പാവ് കൃഷിയിലെ 'ലളിത' മാതൃക\nEnglish Summary: Talk with state award winner


സൗദിയിലേക്കുള്ള യാത്രാ വിലക്ക്: വന്ദേഭാരത് മിഷന് സര്‍വീസുകളെ ബാധിക്കില്ല - ടൈംസ് ഓഫ് ബഹ്‌റൈൻ\nഞായറാഴ്‌ച, ഒക്ടോബർ 25, 2020\nHome Business സൗദിയിലേക്കുള്ള യാത്രാ വിലക്ക്: വന്ദേഭാരത് മിഷന് സര്‍വീസുകളെ ബാധിക്കില്ല\nസൗദിയിലേക്കുള്ള യാത്രാ വിലക്ക്: വന്ദേഭാരത് മിഷന് സര്‍വീസുകളെ ബാധിക്കില്ല\nദമാം: ഇന്ത്യയില് നിന്നുള്ള വന്ദേഭാരത് മിഷന് സര്‍വീസുകള് റദ്ദാക്കില്ലെന്ന് സൗദി. സൗദിയിലേക്ക് ഇന്ത്യയില് നിന്നുള്ള യാത്രക്കാര്‍ക്ക് വിലക്കേര്‍പ്പെടുത്തിയതുമായി ബന്ധപ്പെട്ട് വാര്‍ത്തകള് പുറത്തുവന്നിരുന്നു. വന്ദേ ഭാരത് മിഷന് റദ്ദാക്കില്ലെന്ന് സൗദി ജനറല് അതോറിറ്റി ഓഫ് ഏവിയേഷന് പുറത്തിറക്കിയ സര്‍ക്കുലറില് വ്യക്തമാക്കി. കോവിഡ് വ്യാപനം രൂക്ഷമായ സാഹചര്യത്തിലാണ് ഇന്ത്യക്ക് വിലക്കേര്‍പ്പെടുത്തിയിരിക്കുന്നത്.\nവന്ദേ ഭാരത് മിഷന് ഉള്‍പ്പെടെ സൗദിയില് നിന്ന് ഇന്ത്യയിലേക്കും തിരിച്ചും ഉള്ള എല്ലാ വിമാനങ്ങള്‍ക്കും വിലക്ക് ബാധകമാണെന്ന തരത്തില് പ്രചരിക്കുന്ന വാര്‍ത്ത അടിസ്ഥാന രഹിതമാണെന്നാണ് വൃത്തങ്ങള് പറയുന്നത്. എന്നാല് ചാര്‍ട്ടേഡ് വിമാനങ്ങളെ ബാധിക്കുമോ എന്ന കാര്യത്തില് ഇപ്പോഴും വ്യക്തതയില്ല. വന്ദേഭാരത് പദ്ധതി പ്രകാരം നിലവില് ഷെഡ്യുള് ചെയ്ത സര്‍വീസുകളെ ജിഎസിഎ സര്‍ക്കുലര് ബാധിക്കുന്ന ഒരറിയിപ്പും ഇതുവരെ ലഭിച്ചിട്ടില്ലെന്ന് വിമാനക്കമ്പനി അധികൃതരും പറഞ്ഞു.\nകോവിഡ് കാല യാത്രാ നിയന്ത്രണങ്ങള് ഒഴിവാക്കി ജിഎസിഎ നേരത്തേ ഇറക്കിയ 25 രാജ്യങ്ങളുടെ പട്ടികയില് ഇന്ത്യയുണ്ടായിരുന്നില്ല. ആ പട്ടിക വിപുലീകരിക്കുക മാത്രമാണ് ജനറല് അതോറിറ്റി ഓഫ് സിവില് ഏവിയേഷന് ചെയ്തിരിക്കുന്നത്. കോവിഡ് വ്യാപനം രൂക്ഷമായ പശ്ചാത്തലത്തില് ഈ പട്ടികയിലും ഇന്ത്യ ഉള്‍പ്പെടെ മൂന്ന് രാജ്യങ്ങള് ഇല്ല എന്നതാണ് സര്‍ക്കുലറിലെ ഉള്ളടക്കം. നിലവില് നിലനിന്ന യാത്രാ നിയന്ത്രണങ്ങള് അനിശ്ചിത കാലത്തേയ്ക്ക് നീളുന്നു എന്നതാണ് സംഭവിച്ചിരിക്കുന്നത്. പുതുതായി ആരംഭിക്കുമെന്നറിയിച്ച സര്‍വീസുകള് റദ്ദ് ചെയ്യുകയോ പട്ടികപ്പെടുത്തിയ യാത്രകള് മുടങ്ങുകയോ ചെയ്തിട്ടില്ല.\nഅതേസമയം, കോവിഡ് കാലത്തിന് മുമ്പ് അവധിയില് പോയ പ്രവാസികള്‍ക്ക് സൗദിയിലെ വിലക്കുകള് നീങ്ങുമ്പോഴും തിരിച്ചെത്തുന്നത് സംബന്ധിച്ച തീരുമാനം അനിശ്ചിതമായി നീളുന്നു എന്ന പ്രശ്‌നമുണ്ട്. ഇത് മലയാളികളുള്‍പ്പെടെ നിരവധി പ്രവാസികളെ കുഴക്കും.\nPrevious articleമൂന്ന് ഘട്ടമായി ഉംറ തീര്‍ഥാടനത്തിന് തുടക്കം കുറിക്കാന് സൗദി ഭരണകൂടം തീരുമാനിച്ചു.\nNext articleലോകമെമ്പാടുമുള്ള മുഴുവന് യുഎന് ജീവനക്കാര്‍ക്കും കോവിഡ് വാക്‌സിന് സൗജന്യമായി നല്‍കുമെന്ന് റഷ്യ\nനോര്‍ക്ക ഹെല്‍പ്പ് ഡെസ്‌ക്കിന് തുടക്കം കുറിച്ച് ബഹ്‌റൈൻ കെ.എം.സി.സി.\nനമ്മൾ ചാവകാട്ടുകാർ ആഗോള സൗഹൃദ കൂട്ട് ബഹ്‌റൈൻ ചാപ്റ്ററിന്റെ ചികിത്സാ സഹായം കൈമാറി.\nബഹ്‌റൈൻ ഇന്ത്യൻ ഓവർസീസ് കോൺഗ്രസ് മഹാത്മാഗാന്ധിയുടെ ജന്മവാർഷികം ആഘോഷിച്ചു\nനോര്‍ക്ക പ്രവാസി ധനസഹായം: അപേക്ഷകള് തള്ളിയതിന്റെ കാരണം വ്യക്തമാക്കണമെന്ന് കെ.എം.സി.സി ബഹ്‌റൈന്.\nവനിതകൾക്കായി ഓൺ ലൈൻ ആരോഗ്യ ക്ലാസ് സംഘടിപ്പിക്കുന്നു.\nഒക്ടോബർ 23, 2020\nഒക്ടോബർ 22, 2020\nCOVID - 191168\nഐ.സി.എഫ് ബഹ്‌റൈൻ സംഘടിപ്പിച്ച സ്‌ട്രെസ് മാനേജ്മെന്റ് കൗൺസിലിംഗ് പ്രോഗ്രാം ശ്രദ്ധേയമായി.\nഉപഭോക്താക്കൾക്ക് ഓ.എസ്.എൻ സബ്സ്ക്രിപ്ഷനിൽ 25 ശതമാനം ഇളവ് നൽകി ബഹ്‌റൈൻ ലുലു ഹൈപ്പർമാർക്കറ്റ് ഗ്രൂപ്പ്.


ഗരംമസാലയിൽ എലിവിഷം ….? വ്യാജകറുവപ്പട്ട വിപണിയിൽ വ്യാപകം - Sarkardaily : Breaking News | Latest Malayalam News | Latest English News\nഗരംമസാലയിൽ എലിവിഷം ….? വ്യാജകറുവപ്പട്ട വിപണിയിൽ വ്യാപകം\nGENERAL Editor's pick Flash News Kerala Latest News Popular post Trending\nസദ്യ ഒരുക്കാൻ ഗരം മസാല വാങ്ങുന്നവർ സൂക്ഷിക്കുക. അതിലെ കറുവപ്പട്ട അമേരിക്കയിൽ എലികളെ കൊല്ലുന്ന കാസിയയാകാം. ചൈനയിൽ നിന്നും ഇന്തോനേഷ്യയിൽ നിന്നും മാരക വിഷമായ കോമറിൻ അടങ്ങിയ കാസിയ കേരള വിപണിയിൽ സർവ്വ സാധാരണം.\nകണ്ണൂർ:. മനുഷ്യ ജീവന് ഹാനികരമായതെന്ന് വ്യക്തമാക്കപ്പെട്ട വ്യാജ കറുവപ്പട്ട സംസ്ഥാനത്ത് ഉടനീളം ഗരം മസാലയിൽ ചേർത്തും തനി കറുവപ്പട്ട എന്ന പേരിലും തകൃതിയായി വിപണനം നടത്തിവരികയാണ്. അറിഞ്ഞോ അറിയാതേയോ ആയുർവേദ ഔഷധങ്ങളിലും ഇത് ചേർക്കപ്പെടുന്നുണ്ട്. കാസിയ രാജ്യത്ത് എത്തുന്നത് തൂത്തുക്കുടി, ചെന്നൈ, വിശാഖ പട്ടണം, മുംബൈ, ഗുജറാത്ത് എന്നീ സംസ്ഥാനങ്ങളിലെ തുറമുഖം വഴിയാണ്. നേരത്തെ കൊച്ചി തുറമുഖം വഴി നേരിട്ട് കേരള വിപണിയിലെത്തിയിരുന്നുവെങ്കിലും ഇപ്പോൾ അത് തടഞ്ഞിരിക്കയാണ്. ലോകത്തെ കാസിയയുടെ 30 ശതമാനം വിപണിയും ഇന്ത്യയിലാണ്. അതുകൊണ്ടു തന്നെ മലയാളികളുടെ സദ്യവട്ടങ്ങളിൽ കറുവപ്പട്ടയുടെ സ്ഥാനത്ത് വ്യാജനായ കാസിയ വിലസുകയാണ്.കാൻസർ ഉൾപ്പെടെയുള്ള മാരക ഉദര രോഗങ്ങൾക്ക് കാരണമാണ് കാസിയ എന്ന് തെളിഞ്ഞിട്ടുണ്ട്. സുഗന്ധ വ്യജ്ഞനമെന്ന പേരിൽ യാതൊരു മാനദണ്ഡവുമില്ലാതെയാണ് കാസിയ സംസ്ഥാനത്ത് വിറ്റഴിക്കപ്പെടുന്നത്. ആയുർവേദ മരുന്നുകളിലും കറുവപ്പട്ട എന്ന പേരിൽ ചേർക്കപ്പെടുന്നതിനാൽ രോഗിക്ക് മരുന്നിനുപകരം വിഷം നൽകപ്പെടുകയാണെന്ന് കറുവപ്പട്ട കർഷകനായ ലിയോണാർഡ് ജോൺ പറയുന്നു.\nമലയാളിയുടെ സദ്യവട്ടങ്ങളിൽ സുഗന്ധ വ്യഞ്ജന കൂട്ടിനൊപ്പം എത്തുന്നത് ഭൂരിഭാഗവും കോമറിൻ എന്ന വിഷമായ കാസിയയാണ്. വിദേശങ്ങളിൽ എലിവിഷമായി ഉപയോഗിക്കുന്ന കാസിയ ഒറ്റനോട്ടത്തിൽ കറുവപ്പട്ടയാണെന്നേ തോന്നൂ. കാൻസറും ഗുരുതരമായ വൃക്കരോഗങ്ങളും കാസിയയുടെ ഉയോഗം മൂലം ഉണ്ടാകുമെന്ന് തെളിഞ്ഞിട്ടുളളതായി ലിയാനോർഡ് ജോൺ പറയുന്നു. സാധാരണ ഗതിയിൽ ഗരം മാസലയിൽ ചേർത്തും പട്ടയായും കാസിയ മാർക്കറ്റിൽ സുലഭമാണ്. യഥാർത്ഥ കറുവപ്പട്ടക്ക് ബ്രൗൺ നിറവും നേരിയ തൊലിയുമായിരിക്കും. മിതമായ ഗന്ധം മാത്രമേ അതിന് ഉണ്ടാവുകയുള്ളൂ. എന്നാൽ കാസിയ കറുപ്പു കലർന്ന പട്ടയാണ്. രൂക്ഷമായ ഗന്ധവുമുണ്ടാകും. ഇതാണ് യഥാർത്ഥ കറുവപ്പട്ടയെന്ന ധാരണയാണ് സാധാരണ വീട്ടമ്മമാരിൽ ഉണ്ടാകാറുള്ളത്. അതുകൊണ്ടു തന്നെ മാരകമായ ഈ കറുവപ്പട്ട ഗരം മസാലയോടൊപ്പവും പട്ട വാങ്ങിപ്പൊടിച്ചും കറികളിലും മാംസാഹാരത്തിലും വ്യാപകമായി ഉപയോഗിച്ചു വരുന്നു. അറിയാതെ മാരക രോഗത്തിലേക്ക് അടുക്കുകയാണ് ഇതിലൂടെ മലയാളി സമൂഹം.\nആരോഗ്യ വകുപ്പിൽ ചെലവഴിക്കുന്നതിന്റെ 65 ശതമാനവും ഉദ്യോഗസ്ഥർക്ക് ശമ്പളം നൽകാനാണ് കേരളത്തിൽ വിനിയോഗിക്കപ്പെടുന്നത്. എന്നാൽ മനുഷ്യ ജീവന് ഹാനികരമാവുന്ന കോമറിൻ എന്ന വിഷമടങ്ങിയ വ്യാജ കറുവപ്പട്ട സംസ്ഥാനത്ത് ഉടനീളം വ്യാപിക്കുന്നതിന് തടയിടാനാവുന്നില്ല.\nദേശീയ ഭക്ഷ്യ സുരക്ഷാ നിലവാര അതോറിററി നേരത്തെ തന്നെ കാസിയയുടെ ഇറക്കുമതി തടയണമെന്ന് സംസ്ഥാനത്തോട് നിർദേശം നൽകിയിരുന്നു. എന്നാൽ അത് ഇത് വരെ പാലിക്കപ്പെട്ടിട്ടില്ല. വിലയിലെ വൻ അന്തരമാണ് കറുവപ്പട്ടക്ക് പകരം കാസിയ ഇറക്കുമതി ചെയ്യാൻ ഇറക്കുമതിക്കാരെ പ്രേരിപ്പിക്കുന്നത്. ചൈന , ഇന്തോനേഷ്യ, ശ്രീലങ്ക, എന്നിവിടങ്ങളിൽ നിന്നാണ് കാസിയ കേരളത്തിലേക്ക് എത്തിച്ചേരുന്നത്. തമിഴ് നാട്ടിലെ തൂത്തുക്കുടി തുറമുഖം വഴിയാണ് നേരത്തെ കാസിയ എത്തിച്ചേർന്നത്. . അത് ശരിവെക്കും വിധം സംസ്ഥാനത്തെ സൂപ്പർ മാർക്കറ്റുമുതൽ പ്രാദേശിക പലചരക്കു കടകൾ വരെ വൻ തോതിൽ ഗരം മസാലയുടേയും കറവപ്പട്ടയുടേയും പേരിൽ കാസിയ വിപണനം ചെയ്യപ്പെടുകയാണ്. കേന്ദ്ര ഇൻഫർമേഷൻ ആന്റ് ബ്രോഡ്കാസ്റ്റിങ് വകുപ്പ് വ്യാജ കറുവപ്പട്ടക്കെതിരെ മുന്നറിയിപ്പ് നൽകിയെങ്കിലും രാജ്യത്ത് ഇതിന്റെ വിപണനം നിർബാധം തുടരുകയാണ്.\nകോവിഡ് മാരക രോഗമല്ല, പ്രഖ്യാപിച്ച് ഡെൻമാർക്ക്: നിയന്ത്രണങ്ങളിൽ ഇളവ്\nPrabhas’ multilingual drama ‘Radhe Shyam’ to release in March


നാഥുറാം ഗോദ്‌സെയെ ഹിന്ദു തീവ്രവാദിയെന്ന് വിശേഷിപ്പിച്ച കമല്‍ഹാസന് മുന്‍കൂര് ജാമ്യ ഹര്‍ജി സമര്‍പ്പിച്ചു - Malayalam Daily News\nMay 15, 2019 May 15, 2019 സ്വന്തം ലേഖകന്\nചെന്നൈ : സ്വതന്ത്ര ഇന്ത്യയിലെ ആദ്യത്തെ തീവ്രവാദി നാഥുറാം ഗോദ്‌സെ എന്ന ഹിന്ദുവായിരുന്നുവെന്ന് പരാമര്‍ശം നടത്തിയ നടനും മക്കള് നീതി മയ്യം തലവനുമായ കമല്‍ഹാസന് മദ്രാസ് ഹൈക്കോടതിയില് മുന്‍കൂര് ജാമ്യഹര്‍ജി സമര്‍പ്പിച്ചു. കമല്‍ഹാസന്റെ പരാമര്‍ശത്തിനെതിരെ ബിജെപിയും അണ്ണാ ഡിഎംകെയും പ്രതിഷേധവുമായി രംഗത്ത് വന്നിരുന്നു.\nഇത്തരം വിഷയങ്ങള് ഹൈക്കോടതി അവധിക്കാല ബെഞ്ചിന്റെ പരിഗണനയ്ക്ക് വരാന് തക്ക പ്രാധാന്യമുള്ളതല്ലെന്നും മുന്‍കൂര് ജാമ്യം വേണമെങ്കില് അതിനുള്ള ഹര്‍ജി കമല്‍ഹാസന് സമര്‍പ്പിക്കാമെന്നുമാണ് ഹൈക്കോടതി പറഞ്ഞത്. എന്നാല് താന് പ്രസ്താവന ഇനിയും ആവര്‍ത്തിക്കുമെന്നും ഇതൊക്കെ പ്രതീക്ഷിച്ച് തന്നെയാണ് രാഷ്ട്രീയ പ്രവര്‍ത്തനത്തിന് ഇറങ്ങിയതെന്നും കമല്‍ഹാസന് പറഞ്ഞു. സത്യം മാത്രമേ ജയിക്കൂവെന്നും അദ്ദേഹം രാഷ്ട്രീയ എതിരാളികള്‍ക്ക് മുന്നറിയിപ്പ് നല്‍കി.\nരാഷ്ട്രപിതാവ് മഹാത്മാ ഗാന്ധിയെ വെടിവെച്ചു കൊന്ന നാഥുറാം ഗോദ്സെ ഹിന്ദു തീവ്രവാദിയാണെന്ന ഒറ്റ ഡയലോഗുകൊണ്ട് രാജ്യത്തെ മതനിരപേക്ഷ മനസ്സുകളില് ഹീറോ ആയിരിക്കുകയാണ് നടന് കമല്‍ഹാസന്. അദ്ദേഹത്തിന്റെ മാസ് ഡയലോഗിന്റെ അലയൊലി തമിഴകവും വിട്ട് രാജ്യത്താകെ പടരുകയാണ്. രാഹുല് ഗാന്ധി ഉള്‍പ്പെടെ പ്രതിപക്ഷത്തെ സകല നേതാക്കളും കമലിന്റെ ഈ പ്രതികരണത്തില് അമ്പരിന്നിരിക്കുകയാണ്. അവര്‍ക്ക് പോലും പറയാന് മുട്ട് വിറച്ചതാണ് കമല് തുറന്നടിച്ചത്. ഉത്തരേന്ത്യയില് ഹിന്ദു പ്രീണനവും ദക്ഷിണേന്ത്യയില് ന്യൂനപക്ഷ പ്രീണനവും നടത്തുന്ന കോണ്‍ഗ്രസ്സ് നേതാക്കള്‍ക്ക് തികച്ചും അപ്രതീക്ഷിതമായിരുന്നു കമലിന്റെ ഈ മാസ് ഡയലോഗ്. ചങ്കുറപ്പുള്ള കമ്യൂണിസ്റ്റ്കാരന് പറയാന് മടിക്കാത്ത വാക്കുകളാണിത്.\nഭരണവും സ്വാധീനവും കണക്കിലെടുത്ത് നാഴികക്ക് നാല്‍പ്പതുവട്ടം നിലപാടുമാറ്റുന്ന രജനീകാന്ത് അടക്കമുള്ള സൂപ്പര് താരങ്ങളെപ്പോലും കമല്‍ഹാസന്റെ പരാമര്‍ശം ഞെട്ടിച്ചു. ആ തന്റേടത്തേയാണ് ജനങ്ങള് അംഗീകരിക്കുന്നത്. “അഹിംസ കൊണ്ട് സൂര്യനസ്തമിക്കാത്ത ബ്രിട്ടീഷ് സാമ്ര്യാജ്യത്വത്തെ മുട്ടുകുത്തിച്ച് ഇന്ത്യക്ക് സ്വാതന്ത്ര്യം നേടിത്തന്ന മഹാത്മാഗാന്ധിയുടെ നെഞ്ചിലേക്കു വെടിയുതിര്‍ത്ത ഗോഡ്‌സെ തീവ്രവാദിതന്നെയാണ്” – ഈ യാതാര്‍ഥ്യമാണ് കമല് തുറന്നു പറഞ്ഞത്.\n‘സ്വതന്ത്ര ഇന്ത്യയില് തീവ്രവാദത്തിന് തുടക്കമിട്ടത് ഗോഡ്‌സെയാണ്. അതിനുശേഷമാണ് ഇത് വളരാന് തുടങ്ങിയത്. ഗാന്ധിയുടെ ആദര്‍ശങ്ങള് പിന്തുടരുന്ന ആളാണ് താനെന്നും’ കമലഹാസന് വ്യക്തമാക്കിയിരുന്നു. കമല്‍ഹാസനെതിരെ ബി.ജെ.പി കടന്നാക്രമണം നടത്തുമ്പോള് പിന്തുണയുമായി ഉത്തരേന്ത്യയില് നിന്നും ആര്.ജെ.ഡി നേതാവ് തേജസ്വി യാദവും കമ്യൂണിസ്റ്റ് പാര്‍ട്ടികളും രംഗത്തെത്തിയിട്ടുണ്ട്. ഇന്ത്യയുടെ രാഷ്ട്രപിതാവിനെ കൊലപ്പെടുത്തിയത് ഒരു തീവ്രവാദിതന്നെയാണെന്നും അതിനേക്കാള് വലിയ വിശേഷണമുണ്ടെങ്കില് അതായിരിക്കും അയാള്‍ക്ക് ചേരുന്നതെന്നുമാണ് തേജസ്വി വ്യക്തമാക്കിയത്.\nഗാന്ധി ഘാതകനായ ആര്.എസ്.എസുകാരന് ഗോഡ്‌സെയെ മഹത്വവല്‍ക്കരിക്കാനുള്ള ശ്രമങ്ങളാണ് സംഘപരിവാര് സംഘടനകള് മോദി ഭരണത്തില് ആസൂത്രിതമായി നടപ്പാക്കിയിരുന്നത്. ഗാന്ധിയുടെ 71ാം രക്തസാക്ഷിത്വ ദിനമായ കഴിഞ്ഞ ജനുവരി 30 ന് ഗാന്ധിവധം പുനരാവിഷ്‌ക്കരിച്ച് അത് ആഘോഷമാക്കി മധുരം വിതരണം ചെയ്തതും ഹിന്ദു മഹാ സഭയായിരുന്നു.\nഗാന്ധിജിയുടെ ചിത്രത്തിലേക്ക് ഹിന്ദുമഹാസഭ ദേശീയ സെക്രട്ടറി പൂജശകുന് പാണ്ഡെ നിറയൊഴിച്ച് ഗാന്ധി ഘാതകന് നാഥുറാം വിനായക് ഗോഡ്‌സെയുടെ പ്രതിമയില് മാലചാര്‍ത്തുകയും ചെയ്തു. ലോകം ഞെട്ടലോടെയാണ് ഈ ദൃശ്യങ്ങള് സോഷ്യല് മീഡിയയിലൂടെ കണ്ടിരുന്നത്.\nമുസ്‌ലിം ന്യൂനപക്ഷങ്ങളെ പ്രീതിപ്പെടുത്താന് ഗാന്ധി ഹിന്ദു താല്‍പര്യങ്ങള് ബലികഴിക്കുന്നുവെന്ന് ആരോപിച്ചാണ് ഗൂഡാലോചന നടത്തി ഗോഡ്‌സെ മഹാത്മജിയെ വെടിവെച്ചു കൊലപ്പെടുത്തിയിരുന്നത്.\nമക്കള് നീതി മയ്യം പ്രസിഡന്റ് കമല്‍ഹാസന് നടത്തുന്ന സംസ്ഥാന പര്യടനത്തിന്റെ രണ്ടാം ഘട്ടം ഇന്ന് ആരംഭിക്കും. തിരുപ്പൂരിലെ അവിനാശിയില് നിന്നാണ് യാത്ര...


പി.ടി കുഞ്ഞു മുഹമ്മദിന്റെ വിശ്വാസപൂര്‍വം മന്‍സൂര് ചിത്രീകരണം പൂര്‍ത്തിയായി\nWednesday 19th April 2017 2:44pm\nഏഴിമല: നാവിക അക്കാദമിയുടെ മാലിന്യ പ്ലാന്റ് മാറ്റിസ്ഥാപിച്ച് തങ്ങളുടെ കുടിവെള്ളം സംരക്ഷിക്കണമെന്ന് ആവശ്യപ്പെട്ടുള്ള നാട്ടുകാരുടെ സമരം 50 ദിവസങ്ങള് കടന്നു. സമരത്തിന്റെ 50-ആം ദിനമായ ഇന്നലെ, സമരത്തിന് നേതൃത്വം നല്‍കുന്ന ജനാരോഗ്യ സംരക്ഷണ സമിതി റോഡ് ഉപരോധിച്ചു. ഉപരോധത്തില് ഏര്‍പ്പെട്ടവരെ പലീസ് ബലം പ്രയോഗിച്ച് നീക്കം ചെയ്തു.\nപ്രായമായവരും സ്ത്രീകളുമുള്‍പ്പെടെയുള്ളവര് റോഡ് ഉപരോധത്തില് ഏര്‍പ്പെട്ടിരുന്നു. റോഡ് ഉപരോധിച്ച 24 സ്ത്രീകള് ഉള്‍പ്പെടെ 54 പേരെ പൊലീസ് ബലം പ്രയോഗിച്ച് അറസ്റ്റ് ചെയ്തു. പ്രായമായവരെയും സ്ത്രീകളേയും പൊലീസ് വലിച്ചിഴച്ച ശേഷം പൊലീസ് വാഹനത്തില് കയറ്റി ഭീകരാന്തരീക്ഷം സൃഷ്ടിച്ചുവെന്നും സമരക്കാര് ആരോപിക്കുന്നു.\nDon’t Miss: ‘ഛോട്ടാഭീമിനെ പോലെയുള്ള നിങ്ങളെങ്ങനെയാണ് മഹാഭാരതത്തിലെ ഭീമനാകുന്നത്?’; മോഹന്‍ലാലിനെ വിമര്‍ശിച്ച ‘ദേശ്‌ദ്രോഹി’ സംവിധായകന് സമൂഹമാധ്യമങ്ങളില് തെറിയഭിഷേകം\nപൊലീസ് നടപടിയില് പ്രതിഷേധിച്ച് ഇന്ന് രാമന്തളി പഞ്ചായത്തില് ഹര്‍ത്താലിന് ആഹ്വാനം ചെയ്തിട്ടുണ്ട്. ഹര്‍ത്താലിന് യുഡിഎഫ്, ബിജെപി, സിപിഐഎംഎല് (റെഡ് സ്റ്റാര്) എന്നീ പാര്‍ട്ടികള് പിന്തുണ പ്രഖ്യാപിച്ചിട്ടുണ്ട്. രാവിലെ പ്രകടനം നടത്തിയ നാട്ടുകാര് ശങ്കരനാരായണ ക്ഷേത്രപരിസരത്തെ റോഡ് ഉപരോധിക്കുകയും ചെയ്തു.\nകെ.സി നാരായണ പൊതുവാളാണ് ഇന്നലത്തെ സമരം ഉദ്ഘാടനം ചെയ്തത്. നൂറുകണക്കിന് സ്ത്രീകളുണ്ടായിരുന്ന സമരരംഗത്തെത്തിയത് രണ്ട് വനിത പൊലീസ് മാത്രമേ ഉണ്ടായിരുന്നുള്ളു. വനിതകളെ തൊടാന് പുരുഷ പൊലീസിനെ അനുവദിക്കില്ലെന്ന് സ്ത്രീകള് അറിയിച്ചതോടെ പൊലീസ് കുഴങ്ങി.\nഇതിനിടെ ഒരു പ്രവര്‍ത്തകയുടെ കഴുത്തില് വനിത പൊലീസ് പിടിച്ചുവെന്ന് ആരോപിച്ച് പൊലീസ് വാഹനത്തില് കയറിയവര് തിരിച്ചിറങ്ങി. തുടര്‍ന്ന് കൂടുതല് പലീസ് എത്തിയാണ് സമരക്കാരെ അറസ്റ്റ് ചെയ്തത്.\nAlso Read: മലപ്പുറത്തിന്റെ ഉള്ളടക്കം വര്‍ഗീയം; അത് മത-ന്യൂനപക്ഷ വര്‍ഗീയതയുടെ ശാക്തീകരണ മേഖല: മന്ത്രി കടകംപള്ളി സുരേന്ദ്രന്\nഅറസ്റ്റ് ചെയ്യപ്പെട്ടവര്‍ക്കെല്ലാം സ്റ്റേഷന് ജാമ്യം നല്‍കിയെങ്കിലും സമരസമിതിയുടെ അഞ്ച് നേതാക്കളെ കേസില് പ്രതി ചേര്‍ത്തു. എന്നാല് ഇത് മുന്‍പ് എപ്പോഴോ നാവിക ഉദ്യോഗസ്ഥരുടെ വാഹനം തടഞ്ഞ കേസിലായിരുന്നു. ഇതോടെ ജാമ്യം ലഭിച്ചവര് സ്‌റ്റേഷനില് നിന്ന് പുറത്തിറങ്ങാന് തയ്യാറായില്ല.\nകെ.പി.രാജേന്ദ്രകുമാര് (50), വിനോദ് കുമാര് രാമന്തളി (48), സുനില് രാമന്തളി (41), കെ.ടി.രതീഷ് (39),\nകെ.എം. അരുണ് ബാബു (30) എന്നിവരെയാണ് കേസില് പ്രതികളാക്കിയത്. ഇവരെ വൈകുന്നേരത്തോടെ കോടതിയില് ഹാജരാക്കി. ഇവരെ ഇന്നത്തേക്ക് കോടതി റിമാന്‍ഡ് ചെയ്തതോടെയാണ് ജാമ്യം ലഭിച്ചവര് സ്‌റ്റേഷനില് നിന്ന് തിരിച്ച് പോയത്.


നമുക്കു ബേത്‌ലെഹം വരെ പോകാം | Catholic Church News Malayalam\nHome Christmas നമുക്കു ബേത്‌ലെഹം വരെ പോകാം\nനമുക്കു ബേത്‌ലെഹം വരെ പോകാം\nഡോ. പോൾ കുഞ്ഞാനയിൽ\n‘ദൂതന്മാർ അവരെ വിട്ട് സ്വര്‍ഗ്ഗത്തിലേക്ക് പോയപ്പോള് ആട്ടിടയന്മാർ പരസ്പരം പറഞ്ഞു നമുക്കു ബേത്‌ലെഹം വരെ പോകാം. കര്‍ത്താവ് നമ്മെ അറിയിച്ച ഈ സംഭവം നമുക്കു കാണാം. അവര് അതിവേഗം പോയി മറിയത്തെയും ജോസഫിനെയും പുല്‍ത്തൊട്ടിയില് കിടക്കുന്ന ശിശുവിനെയും കണ്ടു (ലൂക്കാ 2:15-16).\nബേത്‌ലഹേമിലെ ബസ് പാര്‍ക്കിങില് ബസിറങ്ങി തിരുപ്പിറവി ദേവാലയത്തില് സ്ഥിതി ചെയ്യുന്ന ചെറിയ മല കയറുമ്പോള് മാലാഖമാര് ആട്ടിടയന്മാര്‍ക്കു കൊടുത്ത സന്ദേശമായിരുന്നു മനസു നിറയെ. അഞ്ചിമിനിറ്റോളം നടന്നപ്പോള് തിരുപ്പിറവി ദേവാലയം സ്ഥിതി ചെയ്യുന്ന പുല്‍ക്കൂട് ചത്വരത്തിലെത്തി (Manager Squre). ഇടതുവശത്ത് വിശുദ്ധനാട്ടിലെ ഏറ്റവും പഴക്കമുള്ളതും ഒരിക്കല്‍പ്പോലും തകര്‍ക്കപ്പെടാത്തതുമായ ദേവാലയം. ഇപ്പോഴുള്ള 6-ാം നൂറ്റാണ്ടിൽ (a. 530 AD) ബൈസന്റയില് ചക്രവര്‍ത്തിയായ ജസ്റ്റീനിയൻ പുതുക്കി പണിത ഈ ദേവാലയം വളെരെയേറെ ചരിത്രസംഭവങ്ങള്‍ക്ക് സാക്ഷിയാണ്.\nബെത്‌ലേഹമില് യേശു ജനിച്ച ഗ്രോട്ടോ ആദിമ ക്രൈസ്തവരുടെ തീര്‍ത്ഥാടനത്തിന്റെയും പ്രാര്‍ത്ഥനയുടെയും സ്ഥലമായി മാറി. രണ്ടാം നൂറ്റാണ്ടിന്റെ ആദ്യപകുതിയില് ഹദ്രിയാന് റോമന് ചക്രവര്‍ത്തിയായപ്പോള് ക്രിസതുമതത്തെ അവഹേളിക്കാനും ക്രൈസ്തവരുടെ പ്രാര്‍ത്ഥന തടയാനുമായി ആ ഗ്രോട്ടോയുടെ മുകളില് വിജാതീയ ദേവന്‍മാര്‍ക്കുള്ള ഒരു അമ്പലം നിര്‍മ്മിച്ചു.\nAD 326 -ല് കോൺസ്റ്റന്റയിൻ ചക്രവര്‍ത്തി (ജറുസലേം മെത്രാനായിരുന്ന വി. മക്കാരിയൂസിന്റെ നിര്‍ദ്ദേശപ്രകാരം) ആ അമ്പലം തകര്‍ത്ത് തിരുപ്പിറവിയുടെ ആദ്യ ദേവാലയം ആരംഭിക്കുന്നതുവരെ ഏതാണ്ട് 180 വര്‍ഷത്തോളം ഈ അവസ്ഥ തുടര്‍ന്നുവെന്ന് എ.ഡി. 395 ല് വി. ജറോം സാക്ഷ്യപ്പെടുത്തയിരിക്കുന്നു. യേശു ജനിച്ച ഗ്രോട്ടോ അള്‍ത്താരയുടെ കീഴെ നിലനിര്‍ത്തിക്കൊണ്ടാണ് കോണ്‍സ്റ്റന്റയിൻ ചക്രവര്‍ത്തി ഈ ദേവാലയം നിര്‍മ്മിച്ചത്. വിശുദ്ധനാടിലെ ഏറ്റവും മനോഹരമായ ദേവാലയങ്ങളിലൊന്നായിരുന്നു ഇതെന്ന് 4,5നൂറ്റാണ്ടുകളിലെ ക്രൈസ്തവ എഴുത്താകാര് സാക്ഷിക്കുന്നു. എ.ഡി. 527 ല് ഭരണമേറ്റ ജസ്റ്റീനിയൻ ചക്രവര്‍ത്തി പുതുക്കിപ്പണിത ഈ ദേവാലയത്തിന്റെ മേല്‍ക്കൂരമാത്രം പല തവണ നന്നാക്കേണ്ടി വന്നിട്ടുണ്ട്. ഇപ്പോള് യുനെസ്കോയുടെ കീഴില് നടക്കുന്ന നവീകരണ പ്രവര്‍ത്തനങ്ങള് ഏതാനും മാസങ്ങള്‍ക്കുള്ളില് പൂര്‍ത്തിയാകുമെന്ന് പ്രതീക്ഷിക്കുന്നു.\nതുര്‍ക്കിയിലെ ഓട്ടോമന് സാമ്രാജ്യത്തിന്റെ പട്ടാളക്കാര് കുതിരകളെയും കൊണ്ട് പള്ളിക്കകത്ത് വരുന്നത് തടയുന്നതിനായി 16-ാം നൂറ്റാണ്ടില് ചെറുതാക്കിയ വാതായനത്തിലൂടെ തിരുപ്പിറവി ദേവാലയത്തിലേക്കു പ്രവേശിച്ചു. അരണ്ട വെളിച്ചത്തില് പഴമയുടെ തുടിപ്പുള്ള ദേവാലയം യേശുവിന്റെ തിരുപ്പിറവിയുടെ സ്മരണകളുയര്‍ത്തുന്നു. ദേവാലയത്തിന്റെ പ്രവേശന കവാടത്തിനടുത്ത് വലതുവശത്ത് ഗ്രീക്ക്, അര്‍മേനിയന് ഓര്‍ത്തഡോക്‌സ് സഭകളുടെ ആശ്രമങ്ങളിലേക്കുള്ള വാതായനങ്ങള് കാണാം. 1500 വര്‍ഷത്തോളം പഴക്കമുള്ള ദേവാലയത്തിന്റെ ഇരുഭിത്തികളിലും മുഴുവന് 8-ാം നൂറ്റാണ്ടുവരെ സഭയുടെ വിവിധ സൂനഹദോസുകളില് ഉരുത്തിരിഞ്ഞ ക്രിസ്തുവിനേക്കുറിച്ചുള്ള പഠനങ്ങള് ചിത്രീകരിച്ചിരുന്നു. ഇന്നത് കാലപ്പഴക്കം വന്ന് കുറെയൊക്കെ അപ്രത്യക്ഷമായിരിക്കുന്നു. പള്ളിയുടെ പരുക്കന് ടൈലുകള് പാകിയ പള്ളിയുടെ തറ തുര്‍ക്കികള് 16-ാം നൂറ്റാണ്ടില് നടത്തിയ മാര്‍ബിള് മോഷണത്തിന്റെ ബാക്കി പത്രങ്ങളാണ്. അല്‍പം കൂടി മുന്നോട്ടു നടക്കുമ്പോള് ഇടതുവശത്ത് തറയുടെ തുറന്ന ഭാഗത്ത് നിലവിലെ തറനിരപ്പില് നിന്നും ഒരു മീറ്റര് താഴെയായി ആദ്യദേവാലയത്തിന്റെ മനോഹരമായ മൊസൈക് അവശിഷ്ടങ്ങള് കാണാം.\nനിരവധി എണ്ണ വിളക്കുകള് തൂങ്ങിക്കിടക്കുന്ന ഗ്രീക്ക് ഓര്‍ത്തഡോക്‌സ് അള്‍ത്താരയുടെ മുന്നില് അല്‍പസമയം പ്രാര്‍ത്ഥിച്ചശേഷം അള്‍ത്താരയുടെ വലതുവശത്തേക്ക് പോയി പടികളിറങ്ങി അള്‍ത്താരയുടെ കീഴിലുള്ള തിരുപ്പിറവി ഗ്രോട്ടോയിലെത്തി. വലതുവശത്ത് ബലിപീഠത്തിന് കീഴെ ഒരു വെള്ളി നക്ഷത്രം പതിപ്പിച്ചു വച്ചിരിക്കുന്നു. അതിനു ചുറ്റും ലത്തീന് ഭാഷയില് Hic de virgine Maria Jesus Christus Natus est (ഇവിടെ കന്യാമറിയത്തില്‍നിന്നും യേശുക്രിസ്തു പിറന്നു) എന്ന് ആലേഖനം ചെയ്തിരിക്കുന്നു. ‘ക്രിസ്തു പിറന്ന സ്ഥലം!’ അവിടെ ചുംബിച്ചു പ്രാര്‍ത്ഥിച്ചതിനുശേഷം നേരെ അഭിമുഖമായുള്ള ബലിപീഠത്തിനടുത്തേക്കിറങ്ങി. ഇവിടെയാണ് യൗസേപ്പും മറിയവും യേശുവിനെ കിടത്തിയ പൂല്‍ക്കൂടുണ്ടായിരുന്നത്. തിരുപ്പിറവി ഗ്രോട്ടോയില് കത്തോലിക്കര് വിശുദ്ധ കുര്‍ബാന അര്‍പ്പിച്ച് പ്രാര്‍ത്ഥിക്കുന്ന ബലിപീഠമാണിത്.\nഅല്‍പസമയത്തെ പ്രാര്‍ത്ഥനക്കുശേഷം അള്‍ത്താരയുടെ ഇടതുവശത്തുള്ള പടികള് കയറി ദേവാലയത്തിലേക്ക് വീണ്ടും പ്രവേശിച്ച് അവിടെ നിന്ന് കത്തോലിക്കരുടെ അവകാശത്തിലുള്ള ഈജിപ്തിലെ വിശുദ്ധ കത്രീനയുടെ പേരില് സമര്‍പ്പിച്ചിരിക്കുന്ന ദേവാലയത്തിലേക്കു പ്രവേശിച്ചു. എല്ലാ വര്‍ഷവും ക്രിസ്മസ് രാത്രിയില് ജറുസലേം പാത്രിയര്‍ക്കീസ്, പാലസ്തീന് പ്രസിഡന്റിന്റെയും ലോകമെങ്ങും നിന്നുള്ള തീര്‍ത്ഥാടകരുടെയും സാന്നിധ്യത്തില് ക്രിസ്തുമസ് കുര്‍ബാനയര്‍പ്പിക്കുന്ന ദേവാലയമാണിത്. ദേവാലയത്തിന് പിറകിലായി വലതുവശത്ത് തിരുപ്പിറവി ദേവാലയത്തിന്റെ കീഴിലുള്ള ഗ്രോട്ടോകളിലേക്കുള്ള പ്രവേശനകവാടമുണ്ട്. സഭാപിതാവായ വി. ജറോം അനേകവര്‍ഷങ്ങള് താമസിച്ച് വി. ഗ്രന്ഥം ഹീബ്രുവില് നിന്നും, ഗ്രീക്കില് നിന്നും ലത്തീനിലേക്കു തര്‍ജമചെയ്ത ഗ്രോട്ടോകളാണിത്. ഇന്ന് ഈ ഗ്രോട്ടോകളില് വി. യൗസേപ്പിതാവിനും, കുഞ്ഞിപ്പൈതങ്ങള്‍ക്കും, വി. ജറോമിനും സമര്‍പ്പിച്ചിരിക്കുന്ന അള്‍ത്താരകളുണ്ട്. ഇവിടെനിന്നും തിരുപ്പിറവി ഗ്രോട്ടോയിലേക്ക് ഒരു വാതിലുണ്ടെങ്കിലും സ്റ്റാറ്റസ് ക്വോ അനുസരിച്ചുള്ള കത്തോലിക്കരുടെ പ്രദക്ഷിണങ്ങള്‍ക്കുവേണ്ടി മാത്രമേ അതു തുറക്കാറുള്ളൂ.\nതിരിച്ച് വി. കത്രീനയുടെ ദേവാലയത്തിലെത്തി അല്‍പസമയം പ്രാര്‍ത്ഥിച്ചതിനുശേഷം ദേവാലയത്തിന്റെ മുന്‍ഭാഗത്തേക്കിറങ്ങി. നടുക്ക് വി. ജറോമിന്റെ മനോഹരമായ ഒരു ശില്പം. വലതു വശത്ത് തീര്‍ത്ഥാടകര്‍ക്കുള്ള ഫ്രാന്‍സിസ്‌ക്കന് ഭവനമായ ‘കാസ നോവ’ യുടെ പ്രവേശന കവാടം. മുറ്റത്തേക്കിറങ്ങി തിരുപ്പിറവിപ്പള്ളിയുടെ മുന്നിലേക്കുവന്നു. ബത്‌ലഹേം പട്ടണത്തിന്റെ കുറേ ഭാഗങ്ങള് അവിടെ നിന്നുകൊണ്ട് കാണാം.\nയേശുവിന്റെ ജനനസമയത്ത് ആയിരത്തില് താഴെമാത്രം ജനവാസമുണ്ടായിരുന്ന ഈ കുഞ്ഞു ഗ്രാമം ഇന്ന് 35000 ല് അധികം ആളുകള് വസിക്കുന്ന പട്ടണമാണ്. യൂദായിലെ മലമ്പ്രെദേശത്തിന്റെ ഭാഗമായിരുന്ന ഈ സ്ഥലം എഫ്രാത്ത എന്ന പേരിലാണ് അറിയപ്പെട്ടിരുന്നത്. ഇവിടെയാണ് റാഹേല് മരിച്ചടക്കപ്പെട്ടത് (ഉത്പ 35:16-19; 48:7). മിക്കാ പ്രവാചകന് ബത്‌ലഹേമിലെ രക്ഷകന്റെ പിറവി നേരത്തെ പ്രവചിച്ചിരുന്നു (മിക്കാ 5:2). ബൈബിളില് റൂത്തിന്റെ പുസ്തകത്തിലെ സംഭവങ്ങള് ഇവിടെയാണ് നടക്കുന്നത് (റൂത്ത് 1:6-4:22). ദാവിദ് രാജാവ് ബത്‌ലഹേംകാരനായിരുന്നു (1 സാമു 17:12). ദാവിദിന്റെ പട്ടണം എന്ന പേരിലായിരുന്നു ഇത് അറിയപ്പെട്ടിരുന്നത് (ലൂക്കാ 2:4). ദാവീദ് രാജാവുമായി അഭിഷേകം ചെയ്യപ്പെട്ടു കഴിഞ്ഞ് ബേത്‌ലഹേമില് നിന്ന് ബലിയര്‍പ്പിച്ചു (1 സാമു 16:4-13). ദാവീദിന്റെ വീരയോദ്ധാക്കള് ജീവന് പണയപ്പെടുത്തി ഇവിടെ നിന്ന് വെള്ളം കൊണ്ടുവന്നിട്ടുണ്ട് (2 സാമു 23:13-17).\nഎന്നാല് യേശുവിന്റെ ജനനമാണ് ബേത്‌ലഹെമിന്റെ യഥാര്‍ത്ഥ ഔന്നത്യം. ”അപ്പത്തിന്റെ ഭവനമായ” (ബേത്‌ലഹെം എന്നവാക്കിന്റെ അര്‍ത്ഥം) ബേത്‌ലഹെമില് ‘ജീവന്റെ അപ്പമായവന്’ വന്നുപിറന്നു. ഓരോ ക്രിസ്ത്യാനിയും അതുകൊണ്ടാണ് ബത്‌ലഹേം സന്ദര്‍ശിക്കാന് ആഗ്രഹിക്കുന്നത്. ഏതൊരു സ്ഥലത്തിനും സമൂഹത്തിനും ഭവനത്തിനും വ്യക്തിക്കും അസ്ഥിത്വത്തിന്റെ അര്‍ത്ഥം നല്‍കുന്നത് രക്ഷകനായ യേശുവിന്റെ സാന്നിധ്യമാണ്.\nഎന്റെ രക്ഷകനായ യേശുവേ, നീ ബേത്‌ലഹെമില് മനുഷ്യനായി വന്നുപിറന്നപ്പോള് എന്റെ മനുഷ്യജീവിതത്തിന് അര്‍ത്ഥം കൈവന്നു. ദൈവമായ നീ മനുഷ്യനായിക്കൊണ്ട് മനുഷ്യനായ എനിക്ക് ദൈവികതയിലേക്കു വളരാന് കഴിയുമെന്ന് നീ തെളിയിച്ചു. എന്റെ ജീവിതത്തില് നീ വന്നു പിറക്കണമേ. ജീവന്റെ അപ്പമായ നിന്നെ സ്വീകരിക്കുന്ന എന്നെ മറ്റുള്ളവരുടെ ജീവിതങ്ങള്‍ക്ക് പോഷണവും സംരക്ഷണവുമേകുന്ന ‘ബേത്‌ലഹെം- അപ്പത്തിന്റെ ഭവനമായി’ എന്നെ രൂപാന്തരപ്പെടുത്തണമേ. ആമ്മേന്.


എഎഫ്സി ചാംപ്യന്‍സ് ലീഗ്; ഖത്തറിലെ മത്സര വേദികള് പ്രഖ്യാപിച്ചു\nഏഷ്യന് ഫുട്ബോള് കോണ്‍ഫെഡറേഷന് (എഎഫ്സി) ചാംപ്യന്‍സ് ലീഗിന്റെ ഖത്തറിലെ മത്സര വേദികള് പ്രഖ്യാപിച്ചു. സെപ്റ്റംബര് 14 മുതല് ഒക്ടോബര്3വരെയാണ് ചാംപ്യന്‍സ് ലീഗിലെ പടിഞ്ഞാറന് മേഖലാ മത്സരങ്ങള്‍ക്ക് ഖത്തര് വേദിയാകുന്നത്.\n2022 ലോകകപ്പ് സ്റ്റേഡിയമായ എജ്യൂക്കേഷന് സിറ്റി സ്റ്റേഡിയം ഉള്‍പ്പെടെ4വേദികളിലായി ഗ്രൂപ്പ് ഘട്ടം മുതല് സെമി ഫൈനല് വരെയുള്ള മത്സരങ്ങളാണ് ദോഹയില് നടക്കുന്നത്. 2022 ലോകകപ്പ് വേദികളായ എജ്യൂക്കേഷന് സിറ്റി സ്റ്റേഡിയം, അല് വക്രയിലെ അല് ജനൗബ്, ഖലീഫ രാജ്യാന്തര സ്റ്റേഡിയം എന്നിവിടങ്ങളിലും ജാസിം ബിന് ഹമദ് സ്റ്റേഡിയത്തിലുമായാണ് മത്സരങ്ങള് നടക്കുക.\nഗ്രൂപ്പ് എ മത്സരങ്ങള്‍ക്ക് ഖലീഫ രാജ്യാന്തര സ്റ്റേഡിയമാണ് വേദിയാകുന്നത്. സൗദി അറേബ്യയുടെ അല് അഹ്ലി, യുഎഇയുടെ അല് വെഹ്ദ, ഇറാഖിന്റെ പൊലീസ്, ഇറാന്റെ എസ്തെഘ്ലാല് എന്നിവയാണ് ഗ്രൂപ്പ് എയിലുള്ളത്. അല് ജനൗബില് ഗ്രൂപ്പ് ബി മത്സരങ്ങള് നടക്കും. സൗദിയുടെ അല് ഹിലാല്, യുഎഇയുടെ ഷഹ്ബാബ് അല് അഹ്ലി, ഉസ്ബെക്കിസ്താന്റെ പഖ്തഖോര്, ഇറാന്റെ ഷഹര് ഖോദ്രോ എന്നിവയാണ് ഗ്രൂപ്പ് ബിയിലുള്ളത്.\nലോക കോടീശ്വരന്മാരുടെ പട്ടികയിൽ മുകേഷ് അംബാനി നാലാം സ്ഥാനത്ത്\nകേന്ദ്രത്തിനെതിരെ തുറന്നടിച്ച് മമത ബാനര്‍ജി\nഎന്‍ഡിഎ യ്‌ക്കെതിരെ പരിഹാസവുമായി ശശി തരൂർ


First Published 17, Aug 2017, 12:37 PM IST\nആലപ്പുഴ: മന്ത്രി തോമസ് ചാണ്ടിയുടെ ലേക് പാലസ് റിസോര്‍ട്ടിലേക്കുള്ള പ്രധാനവഴിയിലും പാര്‍ക്കിംഗ് സ്ഥലത്തും അനധികൃത നിലം നികത്തെന്ന് കണ്ടെത്തിയിട്ടും അന്നത്തെ ജില്ലാ കളക്ടര് എന് പത്മകുമാര് എല്ലാം നിയമാനുസൃതമാക്കിക്കൊടുത്തു. നികത്തല് നടക്കുമ്പോള് സ്ഥലം സന്ദര്‍ശിച്ച ആര്‍ഡിഒ അടക്കമുള്ള മൂന്ന് ഉദ്യോഗസ്ഥരുടെ റിപ്പോര്‍ട്ടിലും അനധികൃത നികത്ത് കണ്ടെത്തിയിട്ടും റിപ്പോര്‍ട്ട് തോമസ് ചാണ്ടിക്ക് വേണ്ടി അട്ടിമറിച്ചു.\nറിസോര്‍ട്ട് കമ്പനിക്കെതിരെ നടപടിക്ക് ശുപാര്‍ശ ചെയ്ത ആര്‍ഡിഒ റിപ്പോര്‍ട്ട് കളക്ടര് മാസങ്ങള് പൂഴ്ത്തി വെച്ചു. വില്ലേജോഫീസര് നല്‍കിയ സ്റ്റോപ്പ് മെമ്മോ കൊണ്ട് ഒന്നരവര്‍ഷം പണി തടസ്സപ്പെട്ടു എന്നതാണ് പരാതി കൊണ്ടുണ്ടായ ഏകനേട്ടം. നെല്‍കൃഷി ചെയ്യുന്ന പാടത്ത് പിന്നീട് അനധികൃത നികത്തലിന്‍റെ ഘോഷയാത്രയായിരുന്നു.. ഏഷ്യാനെറ്റ്ന്യൂസ് അന്വേഷണം.\nമന്ത്രി തോമസ് ചാണ്ടി കോടികള് മുടക്കി പണിത റിസോര്‍ട്ടിലേക്ക് പുന്നമടക്കായല് വഴി മാത്രമായിരുന്നു അഞ്ച് വര്‍ഷം മുമ്പ് വരെ പ്രവേശനം. റോഡ് മാര്‍ഗ്ഗം റിസോര്‍ട്ടിലെത്തിലെത്തുക എന്ന ലക്ഷ്യമായിരുന്നു മന്ത്രി തോമസ് ചാണ്ടിക്ക്. ഒടുവില് എല്ലാ നിയമങ്ങളെയും കാറ്റില്‍പ്പറത്തിയും ഉദ്യോഗസ്ഥരെ സ്വന്തം കൈപ്പിടിയില് നിര്‍ത്തിയും കൃഷി ചെയ്യുന്ന വയല്‍നികത്തി തോമസ് ചാണ്ടി അത് നേടിയെടുത്തു. ആ റോഡിന് പിന്നില് നടന്നതെന്ത് അന്വേഷിച്ച് ഏഷ്യാനെറ്റിന് കിട്ടിയ വിവരങ്ങള് ഇങ്ങനെ.\nഏഴുവര്‍ഷം മുമ്പാണ് കൃഷി ചെയ്യുന്ന പാടശേഖരം നികത്തി എംപി ഫണ്ട് ഉപയോഗിച്ച് മന്ത്രി തോമസ് ചാണ്ടി ലേക് പാലസിന് മുന്നിലൂടെയുള്ള വലിയകുളം സീറോ ജെട്ടി റോഡ് നിര്‍മ്മിക്കാന് തുടങ്ങുന്നത്. റോഡിന്‍റെ പ്രാഥമിക നിര്‍മ്മാണം പൂര്‍ത്തിയായതോടെയാണ് ലേക്ക് പാലസ് റിസോര്‍ട്ടിന്‍റെ പ്രധാന ഗേറ്റിനുമുന്നിലും വെള്ളം ഒഴുകിപ്പോകുന്ന ചാലിനോട് ചേര്‍ന്നും തോമസ് ചാണ്ടി അഞ്ച് കൊല്ലം മുമ്പ് അനധികൃത നിലം നികത്ത് തുടങ്ങുന്നത്. രണ്ടാഴ്ച കഴിഞ്ഞപ്പോഴേക്കും നാട്ടുകാര് നികത്ത് തടഞ്ഞു.\nഎന്നാല് ഈ പ്രശ്നങ്ങളും എല്ലാം കള്കട്രേറ്റില് നിന്ന് എല്ലാം ശരിയായി വന്നു. എങ്ങനെയാണ് ഈ അനധികൃത നികത്ത് ശരിയാക്കിയത്. അനധികൃത നിലം നികത്ത് തടഞ്ഞ പ്രദേശവാസികള് വില്ലേജ് ഓഫീസിലും ആര്‍ഡിഒയ്ക്കും ആലപ്പുഴ ജില്ലാ കളക്ടര്‍ക്കും പരാതി നല്‍കി. പിന്നാലെയെത്തിയ വില്ലേജോഫീസര് 2012 ഒക്ടോബറില് മൂന്നിടങ്ങളിലായി അനധികൃത നിലം നികത്തലാണെന്ന് കാണിച്ച് റിപ്പോര്‍ട്ടും പ്രവൃത്തികള്‍ക്ക് സ്റ്റോപ്പ് മെമ്മോയും നല്‍കി. ആര്‍ഡിഒ നടത്തിയ അന്വേഷണത്തിലും കടുത്ത നിയമലംഘനം തന്നെയാണെന്ന് കണ്ടെത്തി.\nഈ റിപ്പോര്‍ട്ടില് എല് ആകൃതിയില് കാണുന്നതില് വലിയ ഭാഗമാണ് ഈ കാണുന്ന പ്രധാന ഗേറ്റ്. നീളത്തില് കിടുക്കുന്നതാണ് ഇപ്പോഴത്തെ പാര്‍ക്കിംഗ് സ്ഥലം. ഇതുള്‍പ്പടെ മൂന്ന് അനധികൃത നികത്തലുകളുണ്ടെന്ന് ഉദ്യോഗസ്ഥര് സെകെച്ചില് പ്രത്യേകം എഴുതിവച്ചു. ചുരുക്കത്തില് അന്ന് സ്ഥലം സന്ദര്‍ശിച്ച വില്ലേജോഫീസറും അഡീഷണല് തഹസില്‍ദാറും ആര്‍ഡിഒയും തയ്യാറാക്കിയത് ഒരേ റിപ്പോര്‍ട്ട്. അനധികൃത നികത്തുണ്ടെന്നും നടപടി വേണമെന്നും. നടപടിയാവശ്യപ്പെട്ടുള്ള റിപ്പോര്‍ട്ട് അന്നത്തെ ജില്ലാ കളക്ടര്‍ക്ക് കൈമാറി.\nപക്ഷേ ചെയ്തത് മറ്റൊന്നായിരുന്നു. നേരത്തെ നിയമലംഘനവും അനധികൃത നികത്തും കണ്ടെത്തിയ ആര്‍ഡിഒയുടെ റിപ്പോര്‍ട്ട് പരിഗണിക്കാതെ അപ്പോഴേക്കും പുതുതായി എത്തിയ ആസാദ് ആര്‍ഡിഒയെക്കൊണ്ട് 2014 സെപ്തംബര് മാസം മറ്റൊരു റിപ്പോര്‍ട്ട് തയ്യാറാക്കി. പുതിയ റിപ്പോര്‍ട്ട് തയ്യാറാക്കാന് ജില്ലാ കളക്ടറോട് ഹൈക്കോടതി ഒരിടത്തും പറഞ്ഞിരുന്നില്ല. പക്ഷേ എന്നിട്ടും തോമസ് ചാണ്ടിക്ക് വേണ്ടി അദ്ദേഹമത് ചെയ്തു. പ്രധാന നികത്തൊന്നും നികത്തല്ലെന്നും പണി തുടരാമെന്നും പറഞ്ഞ് ജില്ലാ കളക്ടര് എല്ലാം നിയമാനുസൃതമാക്കിക്കൊടുത്തു.\nഎൻ പത്മകുമാര് എന്ന ആലപ്പുഴയിലെ മുന് ജില്ലാ കളക്ടറുടെ ഒരു കണ്ടെത്തല് ഇതാണ്. പാര്‍ക്കിംഗിന് വേണ്ടി നികത്തിയത് കര്‍ഷകര്‍ക്ക് വളം കൊണ്ടുപോകുന്നതിനും കര്‍ഷകരുടെ വാഹനങ്ങള് പാര്‍ക്കുചെയ്യാനുമാണെന്ന്. എന്നാല് പത്മകുമാര് ഐഎഎസ് ഇപ്പോള് ഈ സ്ഥലം കാണണം. ഈ പ്രദേശത്ത് കാണുന്ന ആഡംബര വാഹനങ്ങള് ഏത് കര്‍ഷകത്തൊഴിലാളിയുടേതാണെന്ന് നാട്ടുകാര് ചോദിക്കുന്നു. കമ്പിവല കൊണ്ട് സംരക്ഷിച്ച് കൂറ്റന് ഗേറ്റും സ്ഥാപിച്ച് സെക്യൂരിറ്റിയെയും ഇരുത്തിയിരിക്കുന്നു. എല്ലാം നിയമാനുസൃതമായ ശേഷം പിന്നെ അനധികൃത നിലം നികത്തലിന്‍റെ പൊടിപൂരമായിരുന്നു കൃഷി ചെയ്തുവന്ന ഈ പാടശേഖരത്തില്.\nIllegal Paddy field filling\nതോമസ് ചാണ്ടിക്കെതിരായ കലക്ടറുടെ അന്തിമ റിപ്പോർട്ട്\nരാജിയില്ല; വെല്ലുവിളിച്ച് തോമസ് ചാണ്ടി\n'വെള്ളയിട്ടാലും പറയന്, പറയന് തന്നെ'; ഗിന്നസ് റെക്കോര്‍ഡിനുടമയായ കാലാകാരന് പൊലീസ് അധിക്ഷേപമെന്ന് പരാതി


മഴയത്തും ചെങ്ങന്നൂരില് വോട്ടൊഴുക്ക്; പോളിങ് പ്രതീക്ഷിച്ചതിലും ഉയർന്നേക്കും | Chengannur by Election | Chengannur By-election News | Results\nമഴയത്തും ചെങ്ങന്നൂരില് വോട്ടൊഴുക്ക്; പോളിങ് പ്രതീക്ഷിച്ചതിലും ഉയർന്നേക്കും\nസ്വന്തം ലേഖകൻ May 28, 2018 03:23 PM IST\nചെങ്ങന്നൂര് ഉപതിരഞ്ഞെടുപ്പില് ഉച്ച പിന്നിടുമ്പോഴും മികച്ച പോളിങ്. മൂന്നുമണി പിന്നിടുമ്പോള് 57 ശതമാനം പേര് വോട്ടുചെയ്തു. കനത്തമഴയെ അവഗണിച്ചും വോട്ടര്‍മാര് പോളിങ് ബൂത്തുകളിലെത്തുന്നുണ്ട്. സാങ്കേതിക കാരണങ്ങളാല് ചില ബൂത്തുകളില് വോട്ടെടുപ്പ് വൈകിയതൊഴിച്ചാല് പൊതുവെ സമാധാനപരമാണ് വോട്ടെടുപ്പ്. രാത്രി മുഴുവന് പെയ്ത മഴ മാറി നിന്ന പുലരിയിലാണ് ചെങ്ങന്നൂരുകാര് പോളിങ് ബൂത്തിലേക്ക് എത്തിത്തുടങ്ങിയത്.\nപക്ഷേ പോളിങ് തുടങ്ങി രണ്ടു മണിക്കൂര് പിന്നിട്ടപ്പോഴേക്കും മഴയെത്തി. തിമിര്‍ത്തു പെയ്ത മഴയ്ക്കിടയിലും ചില ബൂത്തുകളില് വോട്ടര്‍മാരുടെ നീണ്ട നിര നിലനിന്നു. മഴയ്ക്കൊപ്പം വോട്ടിങ് യന്ത്രങ്ങളുടെ തകരാറും ഒരു ഡസനിലേറെ ബൂത്തുകളില് വോട്ടര്‍മാരെയും തിരഞ്ഞെടുപ്പ് ഉദ്യോഗസ്ഥരെയും വലച്ചു.\nകൊഴുവല്ലൂരില് കോണ്‍ഗ്രസ് സിപിഎം പ്രവര്‍ത്തകര് തമ്മില് വാക്കുതര്‍ക്കമുണ്ടായി. പ്രതിപക്ഷ നേതാവ് രമേശ് ചെന്നിത്തല വോട്ടു ചെയ്തതിന്‍റെ ദൃശ്യങ്ങള് പകര്‍ത്തിയതിന്‍റെ പേരില് തൃപ്പെരുന്തുറയിലെ നൂറ്റി മുപ്പതാം നമ്പര് ബൂത്തില് സിപിഎം പ്രവര്‍ത്തകര് മാധ്യമ പ്രവര്‍ത്തകരോട് കയര്‍ത്തു.\nഇതേ ബൂത്തില് വോട്ടു ചെയ്യാന് വരി നില്‍ക്കുന്നതിനിടെ കുഴഞ്ഞു വീണ വോട്ടറെ ആശുപത്രിയില് പ്രവേശിപ്പിച്ചു. രണ്ടു മാസത്തിലേറെ നീണ്ട പ്രചാരണം വോട്ടര്‍മാരെ കാര്യമായി സ്വാധീനിച്ചു എന്നു തന്നെയാണ് പെരുമഴയിലും തുടരുന്ന മികച്ച പോളിങ് നല്‍കുന്ന സൂചന. വോട്ടിങ് അവസാനിക്കും വരെ ഈ സ്ഥിതി തുടര്‍ന്നാല് മുന്നണികള് പ്രതീക്ഷിച്ചതു പോലെ പോളിങ് ശതമാനം ഉയരാന് തന്നെയാണ് സാധ്യത.


ഹ്യൂസ്റ്റൺ ഗുരുവായൂരപ്പൻ ക്ഷേത്ര പ്രതിഷ്ഠാദിനം ഭക്തിനിര്‍ഭരമായി **** വനിതാ ഗുപ്തയുടെ നിയമനത്തിനു സെനറ്റിന്റെ അംഗീകാരം **** മാധ്യമ പ്രവര്‍ത്തകയും മുന് ടി.വി. ജേര്‍ണലിസ്റ്റുമായ ജോസ്‌ലിന് അന്തരിച്ചു **** കോവിഡ് -19: യുഎഇ, ഇന്ത്യ, പാക്കിസ്ഥാൻ ഉള്‍പ്പടെ 20 രാജ്യങ്ങളിൽ നിന്നുള്ള യാത്രാ വിലക്ക് മെയ് 17 വരെ തുടരും **** കോവിഡ് -19: ലോകത്തില് ഏറ്റവും കൂടുതല് ഏകദിന കേസുകൾ ഇന്ത്യയില് ****\nനടി ആക്രമിക്കപ്പെട്ട് ഒരു വര്‍ഷം കഴിഞ്ഞിട്ടും അന്വേഷണം എങ്ങുമെത്തിയില്ല; അന്വേഷണ സംഘവും ഇപ്പോഴില്ല; ദിലീപ് പുതിയ സിനിമയുടെ തിരക്കില്\nകൊച്ചി: നടി ആക്രമിക്കപ്പെട്ടിട്ട് ഇന്നേക്ക് ഒരു വര്‍ഷം തികയുന്നു. കേരളത്തെ പിടിച്ചുകുലുക്കിയ സംഭവത്തില് നടന് ദിലീപ് അടക്കം 12 പേരെ പൊലീസ് അറസ്റ്റ് ചെയ്തു. എന്നാല് ഇവരുടെ വിചാരണ തുടങ്ങാനിരിക്കെ കേസിലെ നിര്‍ണായക തെളിവുകള് കണ്ടെത്താന് അന്വേഷണ സംഘത്തിന് ഇതുവരെ കഴിഞ്ഞിട്ടില്ല. നടിയെ ആക്രമിയ്ക്കുന്നതിന്റെ ദൃശ്യങ്ങള് പകര്‍ത്തിയ മൊബൈല് ഫോണിനായുള്ള അന്വേഷണം നിലച്ചിരിക്കുകയാണ്.\nഈ കേസുമായി ബന്ധപ്പെട്ട് ഇപ്പോള് ഒരു അന്വേഷണ സംഘം തന്നെ നിലവിലില്ലെന്നതാണ് വസ്തുത. രണ്ടാമത്തെ കുറ്റപത്രം സമര്‍പ്പിച്ചതോടെ അന്വേഷണ സംഘത്തെ ഏതാണ്ട് പിരിച്ചുവിട്ട അവസ്ഥയാണ്. ഇതു സംബന്ധിച്ച ഔദ്യോഗികമായി അറിയിപ്പൊന്നും വന്നില്ലെങ്കിലും അന്വേഷണസംഘത്തിലെ മുഴുവന് ഉദ്യോഗസ്ഥരും മറ്റു ചുമതലകളേറ്റെടുത്ത് വിവിധ സ്ഥലങ്ങളിലേക്ക് മാറിക്കഴിഞ്ഞു.\nദൃശ്യങ്ങള് പകര്‍ത്തിയ മൊബൈല് ഫോണോ മെമ്മറി കാര്‍ഡോ കണ്ടെത്തുന്നതില് പൊലീസിന് വലിയ വീഴ്ച പറ്റി. ഇവ രണ്ടും ഇതിനോടകം നശിപ്പിക്കപ്പെട്ടിരിക്കാം എന്ന നിഗമനത്തിലാണ് അവസാനം അന്വേഷണസംഘം എത്തിനില്‍ക്കുന്നത്. ദൃശ്യങ്ങള് പകര്‍ത്തിയ ഫോണ് കേസിലെ പ്രധാന പ്രതിയായ പള്‍സര് സുനി കേസിലെ മറ്റു പ്രതികളായ അഭിഭാഷകര്‍ക്ക് കൈമാറിയിരുന്നു. ദിലീപ് അറസ്റ്റ് ചെയ്യപ്പെട്ടതോടെ ഇവര് ഈ തൊണ്ടിമുതല് നശിപ്പിച്ചിരിക്കാമെന്ന് പൊലീസ് കരുതുന്നു.\nഅതേസമയം കേസില് രണ്ടാമത് സമര്‍പ്പിച്ച കുറ്റപത്രത്തില് ഫോണ് വീണ്ടെടുക്കാനായി അന്വേഷണം തുടരുന്നുവെന്നാണ് പൊലീസ് പറഞ്ഞിരിക്കുന്നത്. ഫോണ് നശിപ്പിക്കപ്പെട്ടുവെന്ന വിവരം വിചാരണ ആരംഭിക്കുന്നതിന് മുമ്പായി കോടതിയെ പൊലീസ് അറിയിച്ചേക്കും എന്നാണ് സൂചന. ഫോണിന് എന്തു സംഭവിച്ചു എന്ന കാര്യം കോടതിയെ കൃത്യമായി ബോധിപ്പിച്ചാല് മാത്രമേ പോലീസ് ഇനി മുന്നോട്ട് പോകാന് സാധിക്കൂ. കേസിലെ നിര്‍ണായക തെളിവുകള് കോടതിയില് ഹാജരാക്കാന് കഴിഞ്ഞില്ലെങ്കില് കേസ് ദുര്‍ബലമാകും, പ്രതികളുടെ മേലുള്ള പിടി അയയും.\n2017 ഫെബ്രുവരി 17ന് രാത്രി കൊച്ചിയില് ഓടുന്ന വാഹനത്തിലാണ് നടി ആക്രമിക്കപ്പെട്ടത്. നടിയെ ആക്രമിക്കുന്നതിന് കൂട്ടു നിന്ന ഡ്രൈവര് മാര്‍ട്ടിന് ആദ്യം പൊലീസ് പിടിയിലായി. പിന്നീട് സംഭവത്തില് ഗൂഢാലോചന മണത്ത പൊലീസ് സിനിമാ പ്രവര്‍ത്തകരുടെ ഡ്രൈവറായിരുന്ന പള്‍സര് സുനിയ്ക്ക് വേണ്ടി അന്വേഷണം ഊര്‍ജിതമാക്കി. അവസാനം എറണാകുളം സിജെഎം കോടതിയില് കീഴടങ്ങാനെത്തിയ സുനിയെയും കൂട്ടാളി വിജേഷിനെയും കോടതിയില് നിന്ന് വലിച്ചിറക്കി പൊലീസ് അറസ്റ്റു ചെയ്തു.\nചലച്ചിത്ര മേഖലയിലെ വനിതാ പ്രവര്‍ത്തകര് ആക്രമിക്കപ്പെട്ട നടിക്ക് പിന്തുണ പ്രഖ്യാപിക്കുകയും ഡബ്ല്യുസിസി എന്ന സംഘടന രൂപീകരിക്കുകയും ചെയ്തു. ഇവര് വിഷയത്തില് ശക്തമായി ഇടപെടുകയും മാധ്യമങ്ങള് വാര്‍ത്ത സജീവമാക്കി നിര്‍ത്തുകയും ചെയ്തതോടെ പൊലീസ് അന്വേഷണവും ഊര്‍ജിതമാക്കി. പണത്തിന് വേണ്ടി ക്വട്ടേഷന് സംഘം നടത്തിയ ആക്രമണം എന്നതില് ഒതുങ്ങിപ്പോകാമായിരുന്ന കേസ് അങ്ങിനെ നടന് ദിലീപിലേക്ക് എത്തി.\nപൊലീസിന്റെ ആദ്യ കുറ്റപത്രത്തില് നടിയെ ആക്രമിച്ച് ബ്ലാക്‌മെയില് ചെയ്യുമെന്ന് ഭീഷണിപ്പെടുത്തി കൂട്ടമാനഭംഗപ്പെടുത്തിയെന്നായിരുന്നു രേഖപ്പെടുത്തിയിരുന്നത്. കേസില് നടന്ന ഗൂഢാലോചനയെക്കുറിച്ച് പൊലീസ് മൗനം പാലിച്ചു. പിന്നെയാണ് സുനി ജയിലില് നിന്ന് എഴുതിയ കത്ത് പുറത്തുവരുന്നതും ദിലീപിനെതിരെ ആരോപണം ശക്തമായതും. ജൂണ് 28ന് ദിലീപിനെയും സംവിധായകന് നാദിര്‍ഷായെയും പൊലീസ് ചോദ്യം ചെയ്തു. 13 മണിക്കൂറോളം ചോദ്യം ചെയ്യല് തുടര്‍ന്നു.\nഒടുവില് കേരളത്തെ ഞെട്ടിച്ചുകൊണ്ട് ജൂലൈ പത്തിന് ദിലീപ് അറസ്റ്റിലായി. എന്നാല് പ്രധാന തൊണ്ടിമുതല് കണ്ടെത്താന് പൊലീസിന് കഴിഞ്ഞില്ല. ഇതിനിടയില് ജാമ്യത്തിന് വേണ്ടി ദിലീപ് നടത്തിയ ശ്രമങ്ങളെല്ലാം പരാജയപ്പെട്ടു. ഒടുവില് 85 ദിവസത്തെ ജയില് വാസത്തിന് ശേഷം ഉപാധികളോടെ ദിലീപിന് ജാമ്യം ലഭിച്ചു. 12 പേരാണ് കേസിലെ പ്രതികള്. വിചാരണ എപ്പോള് തുടങ്ങണമെന്ന് തീരുമാനിക്കാനായി കേസ് പ്രിന്‍സിപ്പല് സെഷന്‍സ് കോടതിയുടെ പരിഗണനയിലാണ്.\nകേസിലെ തൊണ്ടിമുതല് ഹാജരാക്കാന് പൊലീസിന് കഴിയാതെ വന്നതോടെ കേസ് ദുര്‍ബലമാകാനുള്ള സാധ്യതയാണുള്ളത്. ആ ആശ്വാസത്തിലാകണം ദിലീപും. അദ്ദേഹം ഇപ്പോള് കമ്മാര സംഭവം എന്ന സിനിമയുടെ ഭാഗമായി പ്രവര്‍ത്തിക്കുകയാണ്. ചിത്രത്തില് 96 വയസ്സുകാരന് കമ്മാരനായുള്ള ദിലീപിന്റെ രൂപമാറ്റം ശ്രദ്ധ നേടിക്കഴിഞ്ഞു. മരുളി ഗോപി തിരക്കഥയെഴുതി രതീഷ് അമ്പാട്ട് സംവിധാനം ചെയ്യുന്ന ചിത്രം വിഷുവിന് തിയേറ്ററുകളിലെത്തും.\nനടിയെ ആക്രമിച്ച കേസ്; മൊഴി മാറ്റാന് മുഖ്യ സാക്ഷിക്ക് മേല് സമ്മര്‍ദ്ദം\nനടിയെ ആക്രമിച്ച കേസ്: നടന് കുഞ്ചാക്കോ ബോബനെതിരെ വാറന്റ്\nസാക്ഷിവിസ്താരത്തിന് മഞ്ജു വാര്യര് കോടതിയില്; സിദ്ദിഖ്, ബിന്ദു പണിക്കര് എന്നിവരെയും വിസ്തരിക്കും\nനടിയെ ആക്രമിച്ച കേസില് മഞ്ജു വാര്യരെ വിസ്തരിക്കും\nപുതിയ അടവ് നയങ്ങളുമായി ദിലീപ്; സാക്ഷികളെ വിസ്തരിക്കുന്നത് നിര്‍ത്തി വെയ്ക്കണമെന്ന് ഹര്‍ജി നല്‍കി\nനടിയെ ആക്രമിച്ച കേസ്: ദിലീപിനെതിരെ കുറ്റപത്രം; വിചാരണ ജനുവരി 28 മുതല് ആരംഭിക്കും\nനടിയെ ആക്രമിച്ച കേസ്: ദിലീപിന്റെ വിടുതല് ഹര്‍ജി തള്ളി; പ്രതിസ്ഥാനത്ത് നിന്ന് ഒഴിവാക്കില്ല\nനടിയെ ആക്രമിച്ച കേസില് നിന്ന് തന്നെ ഒഴിവാക്കണമെന്ന് ദിലീപ്\nനടിയെ ആക്രമിച്ച കേസ്: വീഡിയോ ദൃശ്യങ്ങൾ ദിലീപടക്കമുള്ള പ്രതികൾക്കു മുന്നിൽ പ്രദർശിപ്പിച്ചു; നടപടിക്രമങ്ങൾ അടച്ചിട്ട കോടതി മുറിയിൽ\nനടിയെ ആക്രമിച്ച ദൃശ്യങ്ങള് ഞങ്ങള്‍ക്കും കാണണമെന്ന് പള്‍സര് സുനിയും കൂട്ടാളികളും\nനടിയെ ആക്രമിച്ച കേസ് ഈ മാസം 11 ലേക്ക് മാറ്റി; ദിലീപ് ഹാജരായില്ല\nനടിയെ ആക്രമിച്ച കേസ്: വിചാരണ നടപടികള് തുടങ്ങി; ഒമ്പതാം പ്രതിയുടെ ജാമ്യം റദ്ദാക്കി\nനടിയെ ആക്രമിച്ച കേസ്: വിചാരണ സുപ്രീംകോടതി സ്‌റ്റേ ചെയ്തു\nനടിയെ ആക്രമിച്ച കേസ്: മെമ്മറി കാര്‍ഡ് തൊണ്ടിമുതലാണോ അതോ രേഖയാണോ?; സംസ്ഥാന സര്‍ക്കാരിനോട് സുപ്രീം കോടതി\nനടിയെ ആക്രമിച്ച കേസ്: ദിലീപിനെതിരെ കുറ്റം ചുമത്തില്ലെന്നറിയിച്ചത് എന്ത് അടിസ്ഥാനത്തിലാണെന്ന് സര്‍ക്കാറിനോട് കോടതി\nനടിയെ ആക്രമിച്ച കേസിലെ പ്രാരംഭ വാദം തുടങ്ങി\nനടിയെ ആക്രമിച്ച കേസ്; ദിലീപിന് തിരിച്ചടി; വിചാരണയ്ക്ക് വനിതാ ജഡ്ജിയെ നിയോഗിച്ചു; ദിലീപിന്റെ ആവശ്യം കോടതി തള്ളി


സരിത വീണ്ടും സിനിമയില് സജീവമാകുന്നു - India News 24\nPosted on March 2, 2014 by PradeepMM\nമുകേഷുമായുള്ള വിവാഹമോചന വാർത്താ വിവാദമൊക്കെ ഒഴിഞ്ഞതിനെ തുട‌ർന്ന് സരിത സിനിമയിൽ സജീവമാകുന്നു. സന്തോഷ് ശിവൻ സംവിധാനം ചെയ്യുന്ന ഇനാം എന്ന ചിത്രത്തിലൂടെയാണ് സരിത തിരിച്ചുവരുന്നത്. ശ്രീലങ്കൻ അഭയാർത്ഥികളുടെ കഥപറയുന്ന ചിത്രത്തിൽ സുനാമിയക്ക എന്ന കഥാപാത്രത്തെയാണ് സരിത അവതരിപ്പിക്കുന്നത്.\nബാലു മഹേന്ദ്ര സംവിധാനം ചെയ്ത ജൂലി ഗണപതി, തെലുങ്ക് ചിത്രമായ അർജുൻ എന്നിവയ്ക്കു ശേഷം സിനിമയിൽ നിന്ന് പൂർണമായി മാറി നിൽക്കുകയായിരുന്നു സരിത. ദുബായിൽ രണ്ട് മക്കളുടെ പഠിത്തത്തിനായാണ് സിനിമയിൽ നിന്ന് ഇടവേള എടുത്തതെന്ന് താരം പറഞ്ഞത്. എന്നാൽ മുകേഷുമായി വേർപിരിഞ്ഞ ശേഷം അസ്വസ്ഥമായ മനസുമായാണ് സരിത ഗൾഫിലേക്ക് പറന്നത്. അമ്മയ്ക്ക് കൂട്ടായി മക്കളും ഒപ്പം പോയി.\nമുകേഷ്- മേതിൽ ദേവിക വിവാഹം നടന്നപ്പോൾ താൻ വിവാഹമോചനം നേടിയിട്ടില്ലെന്നും നിയമപരമായല്ല മുകേഷ് വീണ്ടും വിവാഹിതനായതെന്നും പറഞ്ഞ് സരിത രംഗത്തെത്തിയിരുന്നു. എന്നാൽ 2007ൽ തന്നെ വിവാഹമോചനം കിട്ടിയെന്ന രേഖകളുമായി മുകേഷ് എത്തിയതോടെ സരിത പിൻവാങ്ങി. തുടർന്നാണ് സിനിമയിൽ സജീവമാകാൻ തീരുമാനിച്ചത്.\nമുകേഷിന്റെ പുനർവിവാഹത്തിന് മക്കളുടെ സമ്മതമുണ്ടായിരുന്നു എന്ന വാർത്ത നിഷേധിച്ചുകൊണ്ട് മൂത്ത മകൻ ശ്രാവൺ രംഗത്തെത്തിയിരുന്നു. പിണങ്ങിക്കഴിയുന്ന അച്ഛനും അമ്മയും ഒന്നിക്കണമെന്ന് മാത്രമേ ആഗ്രഹിച്ചിട്ടുള്ളൂവെന്നും എന്നും അമ്മയ്ക്ക് കൂട്ടായി നിൽക്കാനാണ് ആഗ്രഹിക്കുന്നതെന്നുമുള്ള ശ്രാവണിന്റെ മറുപടിയും ഏറെ ചർച്ച ചെയ്യപ്പെട്ടിരുന്നു.\nമികച്ച നടിക്കുള്ള തമിഴ്നാ‌ട് സർക്കാരിന്റെ പുരസ്കാരം മൂന്ന് തവണയും കന്നഡയിൽ ഒരു തവണയും നേടിയിട്ടുള്ള സരിതയ്ക്ക് കലൈമാമണി പുരസ്കാരവും ലഭിച്ചിട്ടുണ്ട്. മുകേഷുമായുള്ള ബന്ധം വേർപെടുത്തി മദ്രാസിൽ താമസിച്ചിരുന്ന സരിത ഡബിംഗ് ആർട്ടിസ്റ്റ് കൂടിയായിരുന്നു. സരിതയുടെ സഹോദരി വിജി ചന്ദ്രശേഖറും സിനിമാ- സീരിയൽ താരമാണ്.


കൊച്ചിയിൽ സിപിഐ മാർച്ചിന് നേരെ പൊലീസ് ജലപീരങ്കിയും ലാത്തിച്ചാർജും: എംഎൽഎയ്ക്ക് പരിക്ക്\nKochi, First Published 23, Jul 2019, 12:51 PM IST\nലാത്തിച്ചാര്‍ജില് മൂവാറ്റുപുഴ എംഎല്‍എ എല്‍ദോ എബ്രഹാം ഉള്‍പ്പെടെയുള്ള സിപിഐ നേതാക്കള്‍ക്കും പ്രവര്‍ത്തകര്‍ക്കും പരിക്കേറ്റു.\nകൊച്ചി: വൈപ്പിന് കോളേജിലെ സംഘര്‍ഷത്തില് ഞാറയ്ക്കൽ സർക്കിൾ ഇൻസ്പെക്ടറെ സസ്പെന്‍റ് ചെയ്യണമെന്നാവശ്യപ്പെട്ട് സിപിഐ നടത്തിയ മാര്‍ച്ചില് സംഘർഷം. ഐജി ഓഫീസിലേക്ക് സിപിഐ പ്രവര്‍ത്തകര് നടത്തിയ മാര്‍ച്ചാണ് സംഘര്‍ഷത്തില് കലാശിച്ചത്.\nപ്രവര്‍ത്തകരെ പിരിച്ചുവിടാന് പൊലീസ് ലാത്തിവീശുകയും ജലപീരങ്കി പ്രയോഗിക്കുകയും ചെയ്തു. ലാത്തിച്ചാര്‍ജില് മൂവാറ്റുപുഴ എംഎല്‍എ എല്‍ദോ എബ്രഹാം ഉള്‍പ്പെടെയുള്ള സിപിഐ നേതാക്കള്‍ക്കും പ്രവര്‍ത്തകര്‍ക്കും പരിക്കേറ്റു. എംഎൽഎയുടെ പുറത്താണ് ലാത്തിയടിയേറ്റത്. എംഎൽഎയെ ആശുപത്രിയിലേക്ക് മാറ്റി.\nവൈപ്പിന് കോളേജിലെ സംഘര്‍ഷത്തില് ഞാറയ്ക്കല് സിഐ നടപടി സ്വീകരിച്ചില്ലെന്നും പക്ഷപാതപരമായി പെരുമാറിയെന്നും ആരോപിച്ചാണ് സിപിഐ, ഐജി ഓഫീസിലേക്ക് മാര്‍ച്ച് സംഘടിപ്പിച്ചത്. സിപിഐ ജില്ലാ സെക്രട്ടറി ഉള്‍പ്പെടെയുള്ള മുതിര്‍ന്ന നേതാക്കളും ഇരുന്നൂറോളം പ്രവര്‍ത്തകരും മാര്‍ച്ചില് പങ്കെടുത്തിരുന്നു.\nവൈപ്പിൻ ഗവൺമെന്റ് കോളേജിൽ കഴിഞ്ഞയാഴ്ചയുണ്ടായ എസ്എഫ്‌ഐ-എഐഎസ്എഫ് സംഘർഷത്തിൽ രണ്ട് എഐഎസ്എഫ് യൂണിറ്റ് ഭാരവാഹികൾക്ക് മർദ്ദനമേറ്റിരുന്നു. എഐഎസ്എഫ് യൂണിറ്റ് തുടങ്ങുന്നതുമായി ബന്ധപ്പെട്ടായിരുന്നു സംഘർഷം. ഇതില് പരിക്കേറ്റ എഐഎസ്എഫ് പ്രവര്‍ത്തകരെ സന്ദര്‍ശിക്കാനെത്തിയ സിപിഐ ജില്ലാ സെക്രട്ടറി പി രാജുവിനെ എസ്എഫ്ഐ - ഡിവൈഎഫ്ഐ പ്രവര്‍ത്തകര് ആശുപത്രിയിൽ തടയുകയും ചെയ്തിരുന്നു.. ഇതോടെയാണ് സിപിഎം - സിപിഐ ബന്ധത്തില് ഉലച്ചിലുണ്ടായത്.\nഎറണാകുളത്ത് ഏറെകാലമായി സിപിഐ - സിപിഎം വാക്പോരുകളും സംഘർഷവും നിലനിൽക്കുന്നുണ്ട്. ഇതിന്‍റെ തുടർച്ചയായിരുന്നു ഞാറയ്ക്കലിലെ സംഭവവും. പൊലീസിന്‍റെ വീഴ്ചയിൽ പ്രതിഷേധിച്ച എംഎൽഎയെ കൂടി ലാത്തിയടിയേൽക്കേണ്ടിവന്നത് ഗൗരവത്തോടെയാണ് പാർട്ടി കാണുന്നത്. വിഷയം സംസ്ഥാന തടത്തിൽ ഉയർത്താനും നേതൃത്വവും തീരുമാനിച്ചിട്ടുണ്ട്.\nLast Updated 23, Jul 2019, 1:15 PM IST\nSFI- AISF clash


ഷാക്കിബിന് അഞ്ചു വിക്കറ്റ്; ബംഗ്ലാദേശിന് കൂറ്റൻ ജയം\nഅഫ്ഗാനിസ്ഥാനെതിരായ ലോകകപ്പ് മത്സരത്തിൽ ബംഗ്ലാദേസിന് കൂറ്റൻ ജയം. 62 റൺസിനാണ് ബംഗ്ലാദേശ് അഫ്ഗാനിസ്ഥാനെ പരാജയപ്പെടുത്തിയത്. 263 റൺസ് പിന്തുടരാനിറങ്ങിയ അഫ്ഗാനിസ്ഥാൻ 47 ഓവറിൽ 200 റൺസിന് എല്ലാവരും പുറത്തായി. അഞ്ചു വിക്കറ്റെടുത്ത ഷാക്കിബുൽ ഹസനാണ് അഫ്ഗാനിസ്ഥാനെ തകർത്തത്. 49 റൺസെടുത്ത ഷമിയുല്ല ഷൻവാരിയാണ് അഫ്ഗാനിസ്ഥാൻ്റെ ടോപ്പ് സ്കോറർ.\nശേഷം ക്രീസിലെത്തിയ നജീബുല്ല സദ്രാൻ സമിയുല്ല ഷൻവാരിയുമൊത്ത് മികച്ച രീതിയിൽ ബാറ്റ് ചെയ്തു. ഏഴാം വിക്കറ്റിൽ ഇരുവരും ചേർന്ന് 56 റൺസ് കൂട്ടിച്ചേർത്തു. പക്ഷേ, റിക്വയർഡ് റൺ റേറ്റ് വളരെ കൂടുതലായതു കൊണ്ട് സമ്മർദ്ദം അധികരിച്ചു. 43ആം ഓവറിൽ സമ്മർദ്ദത്തിനടിമപ്പെട്ട് നജീബുല്ല പുറത്തായി. 23 റൺസെടുത്ത നജീബുല്ല ഷാക്കിബുൽ ഹസനെ ക്രീസ് വിട്ട് പ്രഹരിക്കാൻ ശ്രമിച്ചെങ്കിലും മുഷ്ഫിക്കർ സ്റ്റമ്പ് ചെയ്ത് പുറത്താക്കി. ഇതോടെ ഷാക്കിബ് അഞ്ച് വിക്കറ്റ് നേട്ടത്തിലുമെത്തി.\nതുടർന്ന് റാഷിദ് ഖാൻ (2), ദൗലത് സദ്രാൻ (0) എന്നിവരെ മുസ്തഫിസുർ പുറത്താക്കി. റാഷിദിനെ മൊർതാസയും ദൗലതിനെ മുഷ്ഫിക്കറും കയ്യിലൊതുക്കുകയായിരുന്നു. 47ആം ഓവറിലെ അവസാന ഓവറിൽ മുജീബ് റഹ്മാനെ (0) ബൗൾഡാക്കിയ സൈഫുദ്ദീൻ അഫ്ഗാനിസ്ഥാൻ്റെ ഇന്നിംഗ്സ് 200ൽ അവസാനിപ്പിച്ചു. 49 റൺസെടുത്ത ഷൻവാരി പുറത്താവാതെ നിന്നു.


നാമിപ്പോൾ ഒരു പ്രളയത്തിന്റെ വക്കിലാണ്. സംസ്ഥാനത്തിന്റെ പലഭാഗങ്ങളിലും വെള്ളം കയറിത്തുടങ്ങി. മഴയ്‌ക്ക് ശമനമില്ലെങ്കിൽ ഇനിയും സ്ഥിതി രൂക്ഷമാകും. ഇതിനിടയിലും ഡാം തുറക്കന്നത് സംബന്ധിച്ചും വെള്ളം കയറുന്നതും സംബന്ധിച്ച് ചിലർ ബോധപൂർവ്വമായി വാട്ട്സ്ആപ്പ് സന്ദേശങ്ങൾ പ്രചരിപ്പിക്കുന്നു. മറ്റുചിലർ അറിഞ്ഞോ അറിയാതെയോ ഗ്രൂപ്പുകളായ ഗ്രൂപ്പ് മുഴുവൻ ഫോർവേർഡ് ചെയ്ത് ജനങ്ങളിൽ പരിഭ്രാന്തി സൃഷ്ടിക്കുന്നു.\nഇങ്ങനെ വരുന്ന സന്ദേശങ്ങളുടെ ആധികാരികത നമ്മളിലാരെങ്കിലും പരിശോധിക്കാറുണ്ടോ. എന്നാൽ പരിശോധിക്കണം. പരിശോധിച്ച് ഉറപ്പുവരുത്തി, 100 % സത്യമാണെന്ന് ഉറപ്പ് വരുത്തിയതിന് ശേഷം മാത്രം അത് ഷെയർ ചെയ്യുക. ആധികാരികത എങ്ങനെ പരിശോധിക്കുമെന്നല്ലേ… അക്കാര്യമാണ് ഈ ലക്കത്തിൽ ഫാക്ടറി പങ്കുവെക്കുന്നത്.\nപ്രളയവുമായി ബന്ധപ്പെട്ട ഏറ്റവും പുതിയ വിവരങ്ങൾ ദേശീയ, സംസ്ഥാന ദുരന്ത നിവാരണ അതോറിറ്റികളുടെ ഫേസ്ബുക്കിലൂടെ ലഭ്യമാണ്. നാഷണൽ ഡിസാസ്റ്റർ മാനേജ്മെന്റ് അതോറിറ്റി, KSDMA കേരള സ്റ്റേറ്റ് ഡിസാസ്റ്റർ മാനേജ്മെന്റ് അതോറിറ്റി എന്നിവയാണ് ദുരന്ത നിവാരണ അതോറിറ്റികളുടെ ഔദ്യോഗിക എഫ്ബി പേജ്. ഈ പേജ് ലൈക്ക് ചെയ്യുകയും സീ ഫസ്റ്റ് ആക്കി വെക്കുകയും ചെയ്യുക. വരും ദിവസങ്ങളിലെ മഴയും കാലാവസ്ഥയും സംബന്ധിച്ച വിവരങ്ങൾ ഈ പേജിലൂടെ എത്തും.\nജില്ലാ അടിസ്ഥാനത്തിലുള്ള വിവരങ്ങൾ നമ്മുടെ ജില്ലാ കളക്ടറുടെ ഔദ്യോഗിക ഫേസ്ബുക്ക് പേജിൽ ലഭിക്കും. ഇതിനായി ജില്ലാ കളക്ടറുടെ പേജ് പിന്തുടരുക. ജില്ലയിലുള്ള ഡാമുകൾ തുറക്കുന്നതും ജില്ലയിലൂടെ ഒഴുകുന്ന നദികളിലെ ജലനിരപ്പ് സംബന്ധിച്ച വിവരങ്ങളും കളക്ടറുടെ ഫേസ്ബുക്ക് പേജിലൂടെ ലഭ്യമാകും. സ്വന്തം ജില്ലയിലെ കളക്ടർക്ക് പുറമെ തൊട്ടടുത്ത ജില്ലയിലെ കളക്ടറുടെ പേജും പിന്തുടരുക. അടുത്ത ജില്ലയിലെ ഡാം തുറക്കുന്നതും നമ്മുടെ ജില്ലയിലേക്ക് വെള്ളമെത്താൻ സാധ്യതയുണ്ടോയെന്നും ഇതിലൂടെ അറിയാൻ സാധിക്കും.\nനമ്മുടെ സ്ഥലത്തെ ജനപ്രതിനിധികളുടെ ഫേസ്ബുക്കും വിവരങ്ങൾ അറിയുന്നതിന് ആശ്രയിക്കാവുന്നതാണ്. ഫോർവേർഡ് ആയി ലഭിക്കുന്ന പ്രളയം സംബന്ധിച്ച വിവരങ്ങൾ ഈ പറഞ്ഞ സ്ഥലങ്ങളിൽ പോയി ആധികാരികത ഉറപ്പിച്ചതിന് ശേഷം മാത്രം പ്രചരിപ്പിക്കുക.\nഇതിനോടൊപ്പം പറയേണ്ട മറ്റൊരു കാര്യമാണ് ‘നോസ്ട്രഡാമസിന്‍റെ പ്രവചനം’ എന്ന പേരിൽ സാമൂഹമാദ്ധ്യമങ്ങളിൽ വ്യാപകമായി നടക്കുന്ന പ്രവചനം. 2020ല് ജൂലായ് മാസത്തില് ഇടുക്കി ഡാം തകരും എന്ന് പ്രവചിചിട്ടുണ്ടെന്നാണ് പ്രചാരണം. ഇത് വ്യാപകമായി ഷെയർ ചെയ്യപ്പെടുകയും ചെയ്തിട്ടുണ്ട്. എന്നാൽ ഇതിന്റെ വസ്തുത പരിശോിച്ചപ്പോൾ അങ്ങനെയൊരു പ്രചാരണം അദ്ദേഹം നടത്തിയിട്ടില്ലെന്ന് വ്യക്തമായി.\nരണ്ട് പർവതങ്ങളുടെ ഇടയിലുള്ള ഇടുക്കി ഡാം ഒരു ഭൂകമ്പത്തില് തകരും എന്ന് നോസ്ട്രഡാമസ് അദേഹത്തിന്‍റെ പുസ്തകത്തില് എഴുത്തിയിട്ടുണ്ടെന്നാണ് പ്രചരിക്കുന്നത്. എന്നാൽ പുസ്തകത്തില് ഇന്ത്യയെ കുറിച്ചോ, കേരളത്തിനെ കുറിച്ചോ ഒന്നും എഴുതിട്ടില്ല. പ്രചാരണങ്ങളിൽ പറയുന്നതുപോലെ പര്‍വതങ്ങള്, ഭുകമ്പം, ഡാം എന്നീ അര്‍ത്ഥമുള്ള വാക്കുകളും വരികളും ഉപയോഗിച്ച് പരിശോധിച്ചിട്ടും ഒന്നും കണ്ടെത്താനായിട്ടില്ല.\nപ്രളയത്തെ സംബന്ധിച്ചും ഡാമിന്റെ സുരക്ഷയെ സംബന്ധിച്ചുമൊക്കെയുള്ള വാർത്തകൾ പ്രചരിപ്പിക്കുമ്പോൾ ഒന്നോർക്കുക ചിലപ്പോൾ അതിന് ഒരു ജീവന്റെ വില തന്നെയുണ്ടാവാം. പുലി വരുന്നേ, പുലി വരുന്നേ എന്ന് പറഞ്ഞ് നടന്നാൽ ഒടുവിൽ ശരിക്കും പുലിവന്നാൽ ആരും വിശ്വസിക്കാത്ത അവസ്ഥയുണ്ടാകും.\nപ്രളയത്തെക്കുറിച്ച് പ്രചരിക്കുന്ന വാര്‍ത്തകളുടെ ആധികാരികത എങ്ങനെ പരിശോധിക്കാം | FACTORY | Janamtv.com\nപ്രളയത്തെക്കുറിച്ച് പ്രചരിക്കുന്ന വാര്‍ത്തകളുടെ ആധികാരികത എങ്ങനെ പരിശോധിക്കാംദയവായി പ്രളയത്തെക്കുറിച്ചുള്ള വാര്‍ത്തകള് സ്ഥിരീകരിച്ചതിന് ശേഷം ഫോര്‍വേര്‍ഡ് ചെയ്യുക\nPosted by Janam TV on Sunday, August 9, 2020\nസിറ്റിയെ തകർത്ത് സെമിയിലെത്തി ലിയോൺ\nഎ. ബി വാജ്‌പേയ്‌ക്ക് ശ്രദ്ധാഞ്ജലി അര്‍പ്പിച്ച് യോഗി ആദിത്യനാഥ്


മുഖം താക്കോലാകുന്പോൾ : Deepika.com Tech News\nപറക്കുന്നതിൽ പക്ഷിയേതാ പഞ്ഞിയേതാ എന്നും, നാലുകാലുള്ളതിൽ പശുവേതാ മേശയേതാ എന്നും തിരിച്ചറിയാൻ കംപ്യൂട്ടറിനു കഴിയില്ല എന്നു പണ്ടുമുതൽക്കേ പറയുന്നതാണ്. പക്ഷേ, ഇനി അങ്ങനെ കളിയാക്കുന്നതു സൂക്ഷിച്ചുവേണം. കഴിഞ്ഞ കുറച്ചു വർഷങ്ങളായി കംപ്യൂട്ടറുകൾ മുഖം തിരിച്ചറിയുന്ന കാര്യത്തിൽ വളരെ മുന്നോട്ടാണ്. സുരക്ഷയ്ക്കും സൗകര്യത്തിനും ഇനി മുഖം മതി എന്ന നില ഏതാണ്ടു യാഥാർഥ്യമായിക്കഴിഞ്ഞു.\nചൈനയാണ് ഫേസ് റെക്കഗ്നിഷൻ രംഗത്ത് ഏറെ മുന്നിൽ. സുരക്ഷാ കാര്യങ്ങൾക്കപ്പുറം നിത്യജീവിതത്തിൽ ബാങ്കുകൾ, കടകൾ, വാഹനങ്ങൾ തുടങ്ങി എല്ലായിടത്തും അവിടെ മുഖത്തിന് ഇപ്പോൾ വലിയ പ്രാധാന്യമുണ്ട്.\nഫേസ് പ്ലസ് പ്ലസ്\nആർട്ടിഫിഷ്യൻ ഇന്‍റലിജൻസിന്‍റെ അനന്ത സാധ്യതകളിലേക്കുള്ള കണ്ണാടിയാണ് ഫേസ് പ്ലസ് പ്ലസ് എന്ന സർവീസ്. ഫേഷ്യൽ റെക്കഗ്നിഷനിൽ വേണ്ടതെല്ലാം എന്നതാണ് അവരുടെ ആപ്തവാക്യംതന്നെ. ഫേസ് ഡിറ്റക്ഷൻ, ഫേസ് കംപെയറിംഗ്, ഫേസ് സെർച്ചിംഗ് എന്നിങ്ങനെയുള്ള വിപുലമായ സേവനങ്ങൾ ഈ കന്പനി വികസിപ്പിച്ച സാങ്കേതികവിദ്യയിലുണ്ട്. ഒട്ടേറെ ഇമേജുകളിൽനിന്ന് മുഖങ്ങൾ മാത്രം കണ്ടുപിടിക്കുന്നതാണ് ഫേസ് ഡിറ്റക്ഷൻ. രണ്ടു മുഖങ്ങളുടെ സാമ്യങ്ങൾ പരിശോധിക്കുകയാണ് ഫേസ് കംപെയറിംഗ് ചെയ്യുന്നത്. ഫേസ് സെർച്ചിംഗിലൂടെ വലിയൊരു നിരയിൽനിന്ന് സാദൃശ്യമുള്ള മുഖങ്ങൾ കണ്ടുപിടിക്കാം. ലാൻഡ്മാർക്ക്സ്, ആട്രിബ്യൂട്ട്സ് എന്നിങ്ങനെ രണ്ടു ഭാഗങ്ങൾകൂടിയുണ്ട്. ആദ്യത്തേത് മുഖങ്ങളിലെ പ്രത്യേകതകൾ തിരിച്ചറിയും. വയസ്, ലിംഗം, മുഖത്തെ ഭാവം, തലയുടെ ഇരിപ്പ്, കണ്ണുകളുടെ രീതി എന്നിവ വിശകലനം ചെയ്യും.\nചൈനയിൽ ഏറെ ജനപ്രിയമായ ആപ്പുകളിൽ ഫേസ് പ്ലസ് പ്ലസ് ടെക്നോളജി ഇതിനകം ഉപയോഗിച്ചുതുടങ്ങി. 12 കോടിയോളംപേർ ഉപയോഗിക്കുന്ന പേയ്മെന്‍റ് ആപ്പായ ആലിപേയിൽ തിരിച്ചറിയലിന് മുഖം മാത്രം മതി. ഏറ്റവും വലിയ ട്രാൻസ്പോർട്ടിംഗ് കന്പനിയായ ദിദിയിലും ഫേസ് പ്ലസ് പ്ലസിന്‍റെ സേവനം ഉപയോഗിക്കുന്നു. ചിത്രങ്ങൾ ആയാലും ഈ സാങ്കേതികവിദ്യ പ്രവർത്തിക്കും.\nഐഡി കാർഡ് ഫോട്ടോകളുടെ ഏറ്റവും വലിയ ഡാറ്റാ ബേസ് ഉള്ള രാജ്യമാണ് ചൈന എന്നതും ഈ ടെക്നോളജിയുടെ പ്രാധാന്യം കൂട്ടുന്നു. ഐഡി കാർഡുമായി വരുന്നത് യഥാർഥ വ്യക്തിയാണെന്നു തിരിച്ചറിയാനും ടെക്നോളജി കണ്ണുതുറന്നിരിക്കും.\nആശയം പഴയത്, കൃത്യത പുതിയത്\nപതിറ്റാണ്ടുകളായി പ്രയോഗത്തിലുള്ള ആശയമാണ് ഫേസ് റെക്കഗ്നിഷന്‍റേത്. എന്നാൽ കൃത്യതതയോടെ അത് പരക്കേ ഉപയോഗിക്കാറായത് ഇപ്പോഴാണ്. വലിയ സാധ്യതകളുള്ള വിപണിയാണ് ഈ ടെക്നോളജിയെ കാത്തിരിക്കുന്നത്. ചൈനയിലെ ഏറ്റവും ജനപ്രിയ സെർച്ച് എൻജിനായ ബൈഡു ഉൾപ്പെടെ ഒട്ടേറെ കന്പനികൾ ഈ രംഗത്തു പ്രവർത്തിക്കുന്നു.\nട്രെയിൻ ടിക്കറ്റ് എടുക്കൽ, പ്രധാന ടൂറിസ്റ്റ് കേന്ദ്രങ്ങളിലേക്കുള്ള പ്രവേശനം തുടങ്ങിയ കാര്യങ്ങൾക്ക് ഇനി വെറുതെയൊന്നു മുഖംകാണിച്ചാൽ മതിയാകും. 99 ശതമാനം കൃത്യതയാണ് ബൈഡു പോലുള്ള കന്പനികൾ അവകാശപ്പെടുന്നത്.


congress chintan shivir second day\nകോണ്‍ഗ്രസ് ചിന്തന് ശിബിര് രണ്ടാം ദിവസത്തിലേക്ക്\nകോണ്‍ഗ്രസിന്റെ പ്രവര്‍ത്തനശൈലിയില് സമൂലമായ മാറ്റം അനിവാര്യമെന്ന് ദേശീയ അധ്യക്ഷ സോണിയ ഗാന്ധി പറഞ്ഞിരുന്നു.\nകോണ്‍ഗ്രസ് ചിന്തന് ശിബിര് ഇന്ന് രണ്ടാം ദിവസത്തിലേക്ക് . സംഘടനയെ മുന്നോട്ട് നയിക്കാന് യുവനിരയെത്തണമെന്ന നിര്‍ദേശം ശിബിരം അംഗീകരിച്ചേക്കും. കാലത്തിനനുസരിച്ച് കോലം മാറിയിട്ടില്ല പാര്‍ട്ടിയെന്ന് എ ഐ സി സി ജനറല് സെക്രട്ടറി അജയ് മാക്കന് പറഞ്ഞു. കമല്‍നാഥ് പ്രധാനപദവിയിലേക്ക് എത്തുമെന്ന് സൂചന.\nകോണ്‍ഗ്രസിന്റെ പ്രവര്‍ത്തനശൈലിയില് സമൂലമായ മാറ്റം അനിവാര്യമെന്ന് ദേശീയ അധ്യക്ഷ സോണിയ ഗാന്ധി പറഞ്ഞിരുന്നു. അസാധാരണ സാഹചര്യങ്ങള് അസാധാരണ നടപടികള് ആവശ്യപ്പെടുമെന്ന് പറഞ്ഞ സോണിയ താന് ഉള്‍പ്പെടെയുള്ള കോണ്‍ഗ്രസ് നേതാക്കള് ആത്മപരിശോധനയ്ക്ക് തയ്യാറാകണമെന്നും ആവശ്യപ്പെട്ടു.\nസമീപകാലത്ത് ഏറ്റ പരാജയങ്ങള് വിസ്മൃതിയിലാകാന് അനുവദിക്കരുതെന്നും മുന്നോട്ടുള്ള പാതയില് നേരിടേണ്ട കഷ്ടതകള് ആരു മറക്കരുതെന്നും സോണിയ പറഞ്ഞു. പാര്‍ട്ടിക്കുള്ളില് വരുത്തേണ്ട മാറ്റങ്ങളെകുറിച്ച് താന് ബോധവതിയാണെന്നും ജനങ്ങളുടെ പ്രതീക്ഷകളെ കുറിച്ച് കോണ്‍ഗ്രസിന് വ്യക്തമായ ധാരണകളുണ്ടെന്നും സോണിയ പറഞ്ഞു.


23 November, 2018 11:15:07 AM\nതിരുവനന്തപുരം: പ്രശസ്ത വയലിനിസ്റ്റും സംഗീതജ്ഞനുമായിരുന്ന ബാലഭാസ്കര് മരിക്കാനിടയായ അപകടത്തിൽ ദുരൂഹതയുണ്ടെന്നും സമഗ്ര അന്വേഷണം വേണമെന്നും പിതാവ് സി കെ ഉണ്ണി. മൊഴിയിലെ വൈരുധ്യങ്ങൾ ഉൾപ്പെടെ പ്രത്യേക സംഘത്തെ കൊണ്ട് അന്വേഷിപ്പിക്കണമെന്ന് മുഖ്യമന്ത്രിക്കും ഡിജിപിക്കും നല്‍കിയ പരാതിയില് ബാലഭാസ്കറിന്‍റെ പിതാവ് ആവശ്യപ്പെടുന്നു.\nഅപകടസമയത്ത് വാഹനം ഓടിച്ചിരുന്നത് ബാലഭാസ്കറായിരുന്നില്ല ഡ്രൈവര് അര്‍ജ്ജുനായിരുന്നുവെന്നായിരുന്നു ബാലഭാസ്കറിന്‍റെ ഭാര്യ ലക്ഷ്മിയുടെ മൊഴി. അപകട സമയത്ത് ബാലഭാസ്കര് പിന്‍സീറ്റില് വിശ്രമിക്കുകയായിരുന്നു. ദീര്‍ഘദൂര യാത്രയില് ബാലഭാസ്കര് വണ്ടി ഓടിക്കാറില്ലെന്നും ഭാര്യ ലക്ഷ്മി മൊഴി നല്‍കിയിരുന്നു.\nഎന്നാല് കാര് ഓടിച്ചത് ബാലഭാസ്കര് ആണെന്നായിരുന്നു അര്‍ജ്ജുന്‍റെ മൊഴി. കൊല്ലത്ത് എത്തി വിശ്രമിച്ച ശേഷം ബാലഭാസ്കർ ആണ് കാർ ഓടിച്ചതെന്നായിരുന്നു ഡ്രൈവർ വിശദമാക്കിയത്. സെപ്തംബർ 25 ന് നടന്ന അപകടത്തില് വയലിനിസ്റ്റ് ബാലഭാസ്കറും മകൾ തേജസ്വനിയും മരിച്ചിരുന്നു.